Thuthi boavadhila mahuge Masverikan Dhakurumuge furusath\nތުތި ބޯވަދިލަމަހުެގ މަސްވެރިކަން - ފޮޓޯ ފިޝަރީޒް މިނިސްޓްރީ\nތުތި ބޯވަދިލަމަހުގެ މަސްވެރިކަން ދަސްކުރުމުގެ ފުރުސަތު\n11 މެއި 2019, 19:52 |\nރާއްޖޭގެ މާ ކަނޑުގެ ފުން ސަރަހައްދުތަކުގައި އުޅޭ ތުތި ބޯވަދިލަމަސް( ޑައިމަޑްބެކް ސްކުއިޑް)ގެ މަސްވެރިކަން ދަސްކޮށް ދިނުމުގެ ސެޝަންތަކެއް ބޭއްވުމަށް މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ އިން ހުޅުވާލައިފިއެވެ. މިއިީ ބޯވަދިލަމަހުގެ މަސްވެރިކަން ރާއްޖޭގައި އާލާކުރުމުގެ ގޮތުން ޝައުގުވެރިވާ ފަރާތްތަކަށް މި މަސްވެރިކަން ކުރާނޭ ގޮތް ދަސްްކޮށްދިމުމަށް ހިންގޭ ކުރުމުއްދަތުގެ ޕްރޮގްރާމެކެވެ.\nމި ޕްރޮގްރާމުގައި ތިއަރީ ކްލާސްތަކަކާއި އަމަލީ މަސައްކަތްކުގެ މަސްވެރިކަމުގެ ދަތުރުތަކެއް ވެސް ހިމެނެއެވެ. ޖުމްލަ2ދުވަހުގެ މައްޗަށް ބިނާކޮށްގެން ކުރިޔަށް ގެންދެވޭ މިޕްރޮގްރާމުގައި ބައިވެރިވުމުގެ ފުރުސަތު ފިޝަރީޒް މިނިސްޓްރީން މިހާރު ވަނީ ހުޅުވާލާފައެވެ.\nތުތި ބޯވަދިލަމަހަކީ އެހެން ބޯވަދިލަމަސްވުރެ ސައިޒުން ބޮޑު އެއްޗެކެވެ. ދިގުމިނުގައި3ފޫޓް ވަރެވެސް ދިގުވާ އަދި ބަރުދަރުނުގައި 16-25 ކިލޯގްރާމަށް ވެސް ބޯޑުވާ ބާވަތެކެވެ. ޕެސިފިކްގެ ޖަޒާރާތަކުގައި ބޯވަދިލަމަހުގެ މަސްވަރިކަމަކީ ވަރަށް އާއްމު ކޮށް ކުރާ މަސްވެރިކަމުގެ ވައްތަރެކެވެ.\nތުތި ބޯވަދިލަމަހެއް މީހަކު ދައްކާލަނީ – ފޮޓޯ ފިޝަރީޒް މިނިސްޓްރީ\nރާއްޖޭގެ ކަނޑެގ ސަރހައްދުތަކަށް ބަލާއިރު އައްޑޫ ކަނޑު ނުވަތަ ފުވައްމުލައް ހިމެނޭ ސަރަހައްދަކީ ނިސްބަތުން ފުން ސަރަހައްދަކަށްވެފައި މިބާވަތުގެ ބޯވަދިލަމަހުގެ މަސްވެރިކަން މިހިސާބުގައި ރަނގަޅު ވުމުގެ ފރުސަތު ބޮޑެވެ.\nމިޕްރޮގްރާމް ކުރިޔަށް ގެންދިއުމަށް ހަމަޖެހިފައިވަނީ އަންނަ ޖޫންމަހުގެ ތެރޭގައެވެ. މި ޕްރޮގްރާމުގައި ބައިވެރިވުމުގެ ޝަރުތަކީ މިހާރުވެސް މަސްވެރިކަމުގެ ހަރަކާތުގައި އުޅުން ނުވަތަ މަސްވެރިކަން ކުރުމަށް ޝައުގުވެރިކަން ހުރުމެވެ.\nތުތި ބޯވަދިލަ މަހުގެ މަސްވެރިކަމަށް ޝައުގުވެރިވާ ފަރާތްތަކުން 13 ޖޫން 2019 ވާ ބުރާސްފަތި ދުވަހުގެ މެންދުރުފަހު 2:00 ގެ ކުރިން ފިޝަރީޒް މިނިސްޓްރީއަށް ހުށަހެޅުމަށް އެމިނިސްޓްރީއެވެ.\nބައިވެރިވުމަށް އެދޭ ފޯމު މި ލިންކް އިން ލިބޭނެއެވެ. އަދި ފޯމު ފުރިހަމަ ކުރެއްވުމަށް ފަހު އައިޑީކާޑުގެ ކޮޕީއަކާއެކު އެމިނިސްޓްރޫއަށް ހުށަހެޅިދާނެއެވެ އަދި އީމެއިލް (ahsan.mohamed@fishagri.gov.mv) ވެސް ކުރިވިދާއެވެ. އިތުރު މައުލޫމާތު ސާފުކުރެއްވުމަށް 339213 އަށް ގުޅުއްވުމަށް އިއުލާންކޮށްފައިެވެއެވެ.\nއިތުރު ލިޔުންމަސްވެރިކަންތުތި ބޯވަދިލަމަހުގެ މަސްވެރިކަން\nTags: މަސްވެރިކަން, ތުތި ބޯވަދިލަމަހުގެ މަސްވެރިކަން


Gein Nikume Mask Alhan Ulhenikkoh Meehaku Joorimanaa Koffi - Vaguthu\nމާލޭގައި މީހަކު ގެއިން ނިކުމެ މާސްކު އަޅަން އުޅެނިކޮށް ފުލުހުން އައިސް އޭނާ ޖޫރިމަނާ ކޮށްފިއެވެ.\nފުލުހުން ޖޫރިމަނާ ކުރި ފަރާތުން ވަނީ އެކަން ހިނގާދިޔަ ގޮތް ޓްވީޓާގައި ހާމަކޮށްފައެވެ. އޭނާ ބުނީ ގެއިން ނިކުމެގެން ސައިކަލަށް އެރުމަށްފަހު އަތްދަބަހުން މާސްކު ނަގާ، އެ އަޅަން އުޅެނިކޮށް ފުލުހުން އައިސް ޖޫރިމަނާކޮށްފައިވާ ކަމަށެވެ.\nއަދި ޖޫރިމަނާ ކުރީ މާސްކު ނާޅާ ބޭރުގައި އުޅުނީމާ ކަމަށް ފުލުހުންނާއި ހަވާލާދީ އޭނާ ބުނެފައިވެއެވެ. ޓްވީޓާގައި އޭނާ ވަނީ އޭނާގެ ފޯނަށް ފުލުހުން ޖޫރިމަނާކުރި ސަބަބު ބަޔާންކޮށް ފޮނުވި މެސެޖުވެސް ހިއްސާކޮށްފައެވެ.\nGeyn nukume cycle ah araafa hand bag in mask nagaa alhan ulhenikoh fahathun ai fulus meehaa kuree joorimanaa. Bunee mask naalhaa beyruga ulhuneema o!! ? pic.twitter.com/Cr7eVcVr1n\n— ♥*♡ fαтнιмαтн zαнα ♡*♥ (@FathmathZaha) August 4, 2020\nކޮވިޑް-19 ކޮންޓްރޯލް ކުރުމަށް މާސްކް އެޅުން މަޖުބޫރުކޮށް އެކަން ތަންފީޒު ކުރަން ފެށީ މިދިޔަ ހޮނިހިރު ދުވަހުއެވެ. އެއާއިއެކު މަގުމަތީގައި މާސްކު ނާޅާ އުޅޭ ކަމަށްވާ ނަމަ 1،000 ރުފިޔާއިން ޖޫރިމަނާ ކުރާނެ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ އަންގާފައެވެ.\nއެޗްޕީއޭ އިން ނެރުނު އެންގުމެއްގައި ވިދާޅުވީ ވަކި ގޮތެއް އަންގަންދެން ގެއިން ބޭރުގައި އުޅޭ އިރު އަނގަ އާއި ނޭފަތް އަދި ދަތްދޮޅި ނިވާ ގޮތަށް މާސްކް އަޅަންޖެހޭނެ ކަމަށެވެ.\nއެންމެ ފުރަތަމަ މާސްކު އެޅުމަށް އެންގީ މާލެ ސަރަހައްދުގައި ދިރިއުޅޭ ރައްޔިތުންނަށެވެ. ނަމަވެސް މިއަދު ހެލްތު އިމަޖެންސީ އޮޕަރޭޝަން ސެންޓަރުގައި ބޭއްވި ނޫސްވެރިންގެ ބައްދަލުވުމުގައި މީހުން ދިރިއުޅޭ ރަށްރަށުގައި މާސްކް އަޅަން ވަނީ އެދިފައެވެ. ޑެޕިޔުޓީ ޑިރެކްޓަރ ޖެނެރަލް އެންޑް އިންޓަނޭޝަނަލް ހެލްތް އައިޝަތް ސާމިޔާ ވިދާޅުވީ، ރަށްރަށުގައި ބަލި ފެތުރުން ކޮންޓްރޯލް ކުރުމުގެ ގޮތުން ވައިގެ މަގުން ނުވަތަ ކަނޑުމަގުންވެސް ދިގު ދަތުރުކޮށްފައިދާ ފަރާތްތަކުން މާސްކު އެޅުން މަޖުބޫރު ވާނެ ކަމަށެވެ.\nއޮގަސްޓް 4, 2020 20:17\nޢާނ ހުރިހާ ރިސޯޓެއްގެ މެނޭޖްމަންޓްގަ އުޅެނީ މުނާފިގުން\nއޮގަސްޓް 4, 2020 20:18\nވަރަށް ރަނގަޅު....ތިޔަހެން ވާންޖެހޭނެ..?\nއޮގަސްޓް 4, 2020 23:41\nޢާދަނުއަށް އެގޭބާ ގޭތެރެއާ ބޭރުތެރެ؟ ފުލުހުން ފެނިގެން ނެއްނޫން މާސްކް އަޅަންޖެހޭނީ. ޢެހެންވިނަ މަ އެއީ އަ މިއްލަ ނަފްސަށް ކުރި މަލާމާތެއް.\nއޮގަސްޓް 5, 2020 13:26\nހަމަ ފުލުހުން ބަރާބަރު... އަދި ގޯސް ކަމެއް ނުކުރާކަން ދައްކަން ޓުވިޓަރގަ އެބަ ބަހަނާތަށް ދައްކައެއްނު.... ގެއިން ނިކުންނަން ވާނީ މާސްކް އަޅައިގެން... ހެދުން ލައިގެން މަގުމައްޗަށް ނިކުންނަހެން މާސްކް ވެސް އަޅައިގެން ނިކުންނަން ވާނީ...\nއޮގަސްޓް 4, 2020 20:21\nމި އޮތީ ދެން ކުޅިވަރެއް ފެށިފަ\nއޮގަސްޓް 4, 2020 20:23\nމާސްކުނާޅާބޭރައް ނުކުތީމަ ތިހެންވާންޖެހޭނެ\nއޮގަސްޓް 4, 2020 20:24\nޖޫރިމަނާ ކުރިގޮތް ރަގަޅު..މަގުމައްޗައް ނިކުމެ ސައިކަލްމަތީ އިންދާ މާސްކް ނާޅާއިން މީހެއް މޫނުމައްޗައް ކިބިއްސެއް އެޅީމަ މާކަ ރީއްޗެއް ނުވާނެދޯ\nއޮގަސްޓް 4, 2020 20:26\nކޮންމެ ގޮތަކުން ނަމަވެސް ދައުލަތަށް ފައިސާ ހޯދަން އެބަޖެހޭ.\nއޮގަސްޓް 5, 2020 13:20\nއެންމެންގެ ރައްކަލަކަށް ކުރަންޖެހޭ ކަމެއް.. ބަސް ނާހާ މީހުން ކޮންޓްރޯލް ކުރަން ޖެހޭ\nއޮގަސްޓް 4, 2020 20:28\nގޭތެރޭ ހުއްޓަސް ކުރާނެ. ވަގުންގެ ޖީބުތައް އަޑިއަޅާލައިގެން އާންމުންގެ ޖީބު ކަނޑަން ފެށީ އަނެއްފަހަރު. ބޮޑު ކަމެއް.\nއޮގަސްޓް 5, 2020 13:21\nވެދާނެ ތެދަކަށް އެކަމަކު ޖޫރިމަނާ ކުރަން ޖެހޭ... އެންމެންގެ ރައްކަލަކަށް މަޖުބޫރު ކަމެއް.. ބަސް ނާހާ މީހުން ކޮންޓްރޯލް ކުރަން ޖެހޭ\nއޮގަސްޓް 4, 2020 21:09\nމާސްކް އަޅަން ޖެހެނީ ދާތާކަށް ގޮސް އައީމަތަ؟ ގެއިން ނިކުންނައިރު މާސްކް އެޅިފަ އިންނަންޖެހޭނީ. ތިމާއަށް އަމިއްލަ ފޫކޮޅުގަ ހުރި ގުއި ނުފެނިގެން ތިއުޅެނީ، ކަމެއްވާއިރަށް ސޯޝަލްމީޑިއާވެގެން!\nއޮގަސްޓް 4, 2020 21:19\nތިގޮތަށްވެސް އެއްޗެއް ލިބިގެންތާ ސަރުކާރުގެ މަތީފަޑީގައި ތިބޭމީހުންގެ އަރާމު ދިރިއުޅުން ހަމަޖެއްސުމަށް ބައިތުލްމާލަށް ފައިސާކޮޅެއް ވެއްދޭނީދެންމިހާރު. ސައިކަލު އިސްޓިކާވެސް ޖަހަންވީ، ހުރިހާ ބާވަތެއްގެ ޖުރުމާނާއެއްކުރަންވީ، އެއިރުން އިގްތިސޯދު ކުރިއަރައި ފޯދޭނީ.\nއޮގަސްޓް 4, 2020 21:26\nމާސްކު ނާޅާ ނުކުތުން އެއީ ތިމާ މީހާގެ މައްސަލައެއް.\nއޮގަސްޓް 4, 2020 21:35\nއަބިފިރިކަމުގެ ގުޅުންހިންގަންވެސް މާސްކުއަޅަންޖެހޭނެ އެނޫނިއްޔާޖޫރިމަނާ\nސަރުކާރަށް ރުފިޔާއެއް ހޯދާކަށްނޫން މާސްކު ނާޅާ މީހުން ޖޫރިމަނާ ކުރަނީއެއް. އެންމެންގެ ރައްކާތެރި ކަމަށް. ކޮންމެ ކަމެއް ސިޔާސީ ނުކޮށްބަލަ.\nޖޫރިމަނާ ނުކުރާނެ ޤަވާއިދަށް ހުރުމަށްތެރިކޮށް ހިތާ ނަމަ އެއްވެސް މީހެއް.\nއޮގަސްޓް 4, 2020 21:50\nމާސްކް އަޅަން ޖެހޭނީ ގެއިން ނިކުމެ އެއް ނޫން. އަޅައިގެން ނިކުންނަން ވާނީ\nއޮގަސްޓް 4, 2020 21:55\nގެއިންނިކުންނަން ޖެހެނޭ މާސްކު އަޅައިގެނެށް ނޫންތަ\nއޮގަސްޓް 4, 2020 22:02\nޖޫރިމަނާ އެޖެންޑާ 19 ތަފާތުވާނެ\nއޮގަސްޓް 4, 2020 22:09\nމިދިޔަ ހޮނިހިރު ދުވަހުން ފެށިގެން މާސްކް އެޅުން މަޖުބޫރު ކުރުމާއި އެކު ސަރުކާރުގެ ފާމަސީން -/2ރ އަށް ވިއްކަމުން އާއި މާސްކްގެ އަގު -/3ރ އަށް ޖައްސާލި ސާބަހޭ ރައްޔިތުންގެ އޯގާތެރި ސަރުކާރު\nއޮގަސްޓް 4, 2020 22:13\nކޮވިޑު ޖެހިފަތިބެގެން ގަވާއިދާހިލާފައް އުޅޭބިދޭސީ ތަންތަނައްނުކުމެ މަސައްކަތް ކުރާއިރު ފެންނަ މީހެއްނެތް އެޢީ ގާނޫނު ނުހިގާ ބައެއް މުޅިމާލެ ހަލާކުރަމުން ދުވާ ވަގު ބިދޭސީން ހިންގާޖަރީމާ ތައް ނުހުއްޓުވޭ...\nއޮގަސްޓް 4, 2020 22:33\nފުލުހުން ކަންތައް ކުރިގޮތް ރަނގަޅު\nއޮގަސްޓް 4, 2020 22:46\nރަށްޔިތުން އަތުންފައިސާ ހޯދާގެން ގައު މުހިންގަނީ. މިދާވަރުން ދާނަ މަ ގޭގަތިއްބަސް ޖޫރި މަނާ ކުރާނެ.\nއޮގަސްޓް 4, 2020 23:16\nހައްހައްހައްހާ.. ހަމަ ރަގަޅު ޕޮލިސް ބެސްޓު..\nއޮގަސްޓް 5, 2020 00:55\nމި މަހު ވެސް ސަރުކާރުން މުސާރަ ދޭން ޖެހެޔޭ؟؟؟ މީރާއަށް ޓެކްސް ނުލިބޭތީ ހަރު ކަށި ވީ ދޯ؟؟؟\nއޮގަސްޓް 5, 2020 05:20\nމީހަކު ޓްވިޓާގަ އެއްޗެއް ޖަހާލާއިރަށް ނޫހަށް އަރުވަންޖެހޭތަ... އެއީ އޭނަގެ ކުށް ގެއިން ނުކުންނައިރު ޖެހޭނެ ދޯ މާސްކު އަޅައިގެން ހުންނަން. ވަކި މީހަކަށް ވަކި ގޮތެއް ނުހެދޭނެދޯ ދެން ވުމަން ކާޑު ޕްލޭ ކުރަންވީނުން.


Kunikoshin araa dhumun steydiam “salaamai” kuranjehifai!\nކުނިކޮށިން އަރާ ދުމުން ސްޓޭޑިއަމް “ސަލާމަތް” ކުރަންޖެހިފައި!\nކުޅުދުއްފުށީގައި ކުނި ނައްތާލުމަށް ގާއިމުކޮށްފައިވާ ކުނިކޮށި ހުންނަނީ އުތުރުގެ ޒޯން ސްޓޭޑިއަމާ އިންވެގެން އިރުމަތި ފަރާތުގަ އެވެ. ކުނިކޮއްޓަށް އުކާލެވޭ ކުނި މެނޭޖް ކުރުމަށް އަންނަނީ ކުނި އަންދައިގެންނެވެ. މިކަމުގެ ސަަބަބުން ސްޓޭޑިއަަމަށް ދުންގަނޑު ފެތުރި ކުޅުންތެރިންނަށް ކުޅެން ދަތިކާ ކުރިމަތިވެ އަދިި ބައެއް ހާލަތްތަކުގައި މެޗުގެ ވަކި ހިސާބަކުން މެދު ކަނޑާލަން ޖެހޭ ފަހަރުވެސް އާދެއެވެ.\nދާދިފަހުން ބޭއްވި “މިނިވަން ފަންސާސް” ފުޓްބޯޅަ މުބާރާތުގެ ކުޅުދުއްފުށި އަދި ނޮޅިވަރަމް ބައްދަލު ކުރި މެޗްގައި މި މައްސަލަ ދިމާވެ ކުޅުންތެރިންނަށް ކުޅުމުގައި ދަތިތަކާ ކުރިމަތި ލާން ޖެހިފައި ވެއެވެ. މީގެ އިތުރުން ޕްރެޒިޑެންޓް ކަޕް ގައި ކުޅުނު މެޗުތަކުގައިވެސް ދުމުގެ އަސަރު އެ ސަރަހައްދަށްކޮށް، ކުޅެން އުނދުގޫވެފައިވާކަން ފަހަގަކޮށްލެވެއެވެ.\nކުނި މެނޭޖް ކުރުމުގައި ޒަމާނުއްސުރެ އަމަލުކުރަމުން އަންނަނީ، ސިއްހީ އެއްވެސް މިންގަނޑަކަށް ނުފެތޭ، ރައްޔިތުންގެ ސިއްހަތު، އެކަމުގެ ސަބަބުން ބޮޑެތި ނުރައްކާތަކަށް ހުޅުވިފައިވާ ގޮތަކަށެވެ. ކުނިކޮށިން އަރާ ވިހަ ދުމުގެ ސަބަބުން ނޭވާލާ ނިޒާމަށް މައްސަލަތައް ދިމާވެ ފުއްޕާމެއަށް ގެއްލުންވާނެކަމީ ޝައްކެއް އޮތް ކަމެއް ނޫނެވެ. އެހެންކަމުން ސަރުކާރާ ކަމާގުޅުންހުރި މުއައްސަސާތަކާ ގުޅިގެން ރައްކާތެރި ދެމެހެއްޓެނިވި ގޮތަކަށް، ކުޅުދުއްފުށީގެ ކުނި ނައްތާލުމުގެ ނިޒާމު މުޠާލިއާކުރަން މިވަނީ ޖެހިފައެވެ.\nކުޅިވަރު މުބާރާތްތައް އޮންނަ ދުވަސްތަކުގައި ހާއްސަކޮށް ގިނަ ބަޔަކު ޖަމާވާތަނަކަށް ސްޓޭޑިއަމް ވާއިރު މިކަމަށް އަވަސް ހައްލެއް ގެންނަން ޖެހެއެވެ. ސިއްހަތާބެހޭ އޮފިޝަލުން ވިދާޅުވާ ގޮތުގައި ކުޅިވަރު ކުޅޭ ވަގުތު ހަށިގަނޑަށް އިތުރަށް އޮކްސިޖަން ބޭނުންވުމުން ގިނައިން ނޭވާލާން ޖެހޭނެތީ ދުމުގެ ނުރައްކާ ކުޅުންތެރިންނަށް ވަރަށް ބޮޑުވާނެ އެވެ.\nކުރިއަށް އޮތް “މިނިވަން ފަންސާސް” ޒޯން މުބާރަތް ވެސް ބާއްވާން ހަމަޖެހިފައި އޮތީ ކުޅުދުއްފުށީގައި ހުންނަ ޒޯން ސްޓޭޑިއަމްގައެވެ. އަދި ކުރިއަށް އޮތް އިރުވައި މޫސުމުގެ ދުވަސްތަކުގައި، ކުނިކޮށިން އަރާ ދުމުގެ އަސަރު ރަށުގެ ބޮޑުބަޔަކަށް ކުރާނެ އެވެ. ކުޅުދުއްފުށީ ކައުންސިލް މެމްބަރު އިބްރާހިމް އައްބާސް ވިދާޅުވީ ކުނި މެނޭޖްކޮށް ބެލަހައްޓުމަކީ ފެނަކަ ކޯޕަރޭޝަނުގެ ޒިންމާއެއް ކަމަށާއި އެ ކަންތައްތައް ގޯސްވެފައި ވަނީ އެ ކޯޕަރޭޝަނުން އެކަމާމެދު އިހުމާލުވާތީ އެވެ.\nއައްބާސް ވިދާޅުވީ ޒޯން މުބާރާތުގެ މެޗުތައް ކުޅެމުންދާ ވަގުތު ކުރިން ދިމާވިފަދަ ކަމެއް ދެވަނަ ފަހަރަށް މެދުވެރިނުވާނެ ގޮތަށް އަމަލުކުރުމަށް ފެނަކަ ކޯޕަރޭޝަނުގައި މިހާރު އެދިފަ ވާނެކަމަށެވެ. އަދި ޕްރެޒިޑެޓް ކަޕްގައި އެކަންތައް މެނޭޖްކޮށްފައިވަނީ ފުލުހުންނާއި ފެނަކައާ ވަހާކަ ދައްކައިގެން ކަމަށާއި މިފަހަރުވެސް އެކަންތައްތައް މެނޭޖްކުރުމަށް ހަމަޖެހިފައި އޮތީ އެގޮތައް ކަމަށް އައްބާސް ވިދާޅުވިއެވެ.\nނަމަވެސް ފުލުހުންނާއި ފެނަކައާ ގުޅިގެން އެކަންތައްތައް މެނޭޖް ކުރަމުންދާއިރުވެސް އެމައްސަލަ އެކި ފަހަރުމަތިން ދިމާވެފައިވާކަން ފާހަގަކޮށްލެވެއެވެ.\nފެނަކަ ކޯޕަރޭޝަންގެ ހދ އަތޮޅުގެ މެނޭޖަރ މަމްދޫހު އަލީ ވިދާޅުވީ ކުޅިވަރު ކުޅެމުންދާ ވަގުތު ކުނި ކޮށީގައި ރޯކުރަނީ ފެނަކައިން ނޫން ކަމަށާއި އެކަން ކުރަނީ ބަޔަކަށް އުނދަގޫކުރުމުގެ ގޮތުން އާންމުންގެ ބައެއް ކަމަށް މަމްދޫހު ވިދާޅުވި އެވެ.\nމަމްދޫހު ވިދާޅުވީ އެކަންތައް ހުއްޓުވައި ދެވަނަ ފަހަރަށް ތަކުރާރު ވިޔަ ނުދިނުމަށް އެފަރާތުން ވަރަށް ބޮޑަށް ބަލާ ކަމަށާއި ހާއްސަކޮށް ބޮޑެތި މުބާރާތްތައް އޮންނަ ދުވަސްވަރު އިތުރު ފިޔަވަޅުތައްވެސް އަޅާ ކަމަށެވެ.\nކުޅުދުއްފުށީގައި ބޭއްވޭ ބޮޑެތި މުބާރާތްތަކުގައި ބައިވެރިވެ ރާއްޖެތެރެ އެކި ރަށްރަށުގެ މީހުންވެސް ކުޅުދުއްފުއްޓަށް އައިސް ޖަމާވާ ތަނަކަށް ސްޓޭޑިއަމްވާއިރު މިފަދަ ޒިންމާދާރުކަން ކުޑަ އަމަލުތައް ރަށުގެ ބައެއް އާންމު ރައްޔިތުން ކުރަމުންދާކަމީ ރަށުގެ ރައްޔިތުން ރަށާ ދޭތެރޭ ލަދުގަންނާނެ ކަންކަމެވެ. އަދި މީގެ އިތުރުން އެ ސަރަހައްދުގައިހުރި ސްކޫލަށާއި މީހުން ދިރިއުޅޭ ބޮޑު ސަރަހައްދަކަށް ދުމުގެ އަސަރުކޮށް، ދުމުގެ ސަަބަބުން ސިއްހީގޮތުންވެސް ރައްޔިތުންނަށް އަސަރު ކުރާއިރު މިކަމަށް ދާއިމީ ހައްލެއް ގެންނަން ޖެހެއެވެ.


Midhiya mahu Tourismah 36%ge kuri erumeh libifaive - Tourism Minister\nމިދިޔަ މަހު ޓޫރިޒަމަށް 36 ޕަސެންޓުގެ ކުރިއެރުމެއް ލިބިފައިވޭ: ޓޫރިޒަމް މިނިސްޓަރ\nރާއްޖޭގެ ޓޫރިޒަމްގެ ވޭތުވެ ދިޔަ މަހު 36.3 ޕަސެންޓުގެ ކުރިއެރުމެއް ލިބިފައިވާ ކަމަށް ޓޫރިޒަމް މިނިސްޓަރ ޢަލީ ވަޙީދު ވިދާޅުވެއްޖެއެވެ.\nޓޫރިޒަމް މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަލީ ވަހީދު ވިދާޅުވީ މިދިޔަ އެޕްރީލް މަހު ރާއްޖެ އަށް ޓޫރިސްޓުން އައި އަދަދު ބޮޑުތަން އިތުރުވެފައިވާ ކަމަށާ، މިއީ ސުނާމީއަށް ފަހު އެންމެ ބޮޑު ކުރިއެރުން ލިބުނު މަސް ކަމަށެވެ. އަދި މިއީ ފާއިތުވި 13 އަހަރަށް ބަލާއިރުވެސް ރިކޯެޑް މިންވަރެއް ކަމަށެވެ.\nނިމިދިޔަ އެޕްރީލް މަހު ރާއްޖެއަށް 190713 ފަތުރުވެރިން ޒިޔާރަތްކޮށްފައިވާއިރު،2018 ވަނަ އަހަރުގެ އެޕްރީލް މަހު ރާއްޖެ އައިސްފައިވަނީ ފަތުރުވެރިންނެވެ.\nމީގެތެރެއިން ޗައިނާގެ ފަތރުވެރިންގެ ޢަދަދު7އިން ސައްތައަށް އިތުރުވެފައިވާއިރު އިޓަލީވިލާތާއި،އިނގިރޭސިވިލާތް،ޖަރުމަނު އަދި އަވަށްޓެރި އިންޑިޔާއިން ޒިޔާރަތް ކުރި ފަތުރުވެރިންގެ ޢަދަދުވެސް ވަނީ އިތުރުވެފައެވެ.\nމިއަހަރުގެ މިހާތަނަށް ރާއްޖެއަށް 646092 ފަތުރުވެރިން ޒިޔާރަތްކޮށްފައިވާ ކަމަށް ރިކޯރޑް ތަކުންދައްކައެވެ.\n"މި ކުރިއެރުން ލިބިފައި މި ވަނީ މުޅި އިންޑަސްޓްރީ އާއި ސަރުކާރުން ގުޅިގެން ކުރި މަސައްކަތުން. ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގަތުމާއެކު ރާއްޖެއަށް އައި ހަމަޖެހުމުގެ ނަތީޖާ"ކަމަށް ޓޫރިޒަމް މިނިސްޓަރ އަލީ ވިދާޅުވި އެވެ.


Beynun Vanee "Dhabaru Jehi Ferry" Eh Noon, Yaamin Ge ihavan Thasahvuru: Shiyaam - Vaguthu\nބޭނުންވަނީ "ދަބަރުޖެހި ފެރީ" އެއް ނޫން، ޔާމީންގެ އައިހެވެން ތަސައްވުރު: ޝިޔާމް\nއުތުރަށް ބޭނުންވަނީ އިންޑިއާގެ ކޮޗިންއާއި ރާއްޖެއާއި ދެމެދު ދަތުރު ކުރާނެ "ދަބަރުޖެހި ފެރީއެއް" ނޫން ކަމަށާއި، އެ ސަރަހައްދަށް އެންމެ ފައިދާ ބޮޑީ ކުރީ ސަރުކާރުން އިހަވަންދިއްޕޮޅުގައި ކުރިއަށް ގެންދަން ނިންމި ރައީސް އަބްދުﷲ ޔާމީންގެ އައިހެވެން މަޝްރޫގެ ތަސައްވުރު ކަމަށް އިދިކޮޅު ޕީޕީއެމްގެ ނައިބު ރައީސް އަހްމަދު ޝިޔާމް ވިދާޅުވެއްޖެއެވެ.\nޝިޔާމް މިފަދައިން ވިދާޅުވީ ރައީސް އިބްރާހިމް މުހައްމަދު ސޯލިހު، ޗައިނާގެ ރައީސް ޝީ ޖިންޕިންއަށް ފޯނުން ގުޅުއްވައި، ދެ ގައުމުގެ ގުޅުން އިތުރަށް ބަދަހިކުރުމަށް މަޝްވަރާ ކުރެއްވުމާއި ގުޅިގެން ކުރެއްވި ޓްވީޓެއްގައެވެ.\nނައިފަރު ދާއިރާގެ މެމްބަރުކަންވެސް ކުރައްވަމުން ގެންދަވާ ޝިޔާމް ވަނީ ޔާމީންގެ އައިހެވެން ތަސައްވުރު ޗައިނާއާއި ގުޅިގެން ކުރިއަށްގެންދިއުމަށް ސަރުކާރަށް ގޮވާލާފައެވެ. އަދި އެއީ އިންޑިއާގެ ކޮޗިންގްއާއި ދެމެދު ފެރީގެ ނިޒާމެއް ގާއިމް ކުރުމުންވާ ފައިދާއަށް ވުރެ ބޮޑަށް އުތުރަށާއި، މުޅި ރާއްޖެއަށް މަންފާ ލިބޭނެ މަޝްރޫއެއް ކަން އޭނާ ފާހަގަކުރެއެވެ.\n"އުތުރަށް އަޅުއްވަންވީ ކޮޗިން ގެ ދަބަރުޖެހި ފެރީއެއް ނޫން. އައިހެވެން ޕްރޮޖެކްޓްއަކީ ހަމައެކަނި އުތުރަށް އެކަނި އަންނާނެ ތަރައްގީއެއް ނޫން. ދައުލަތުގެ އާންމުދަނީ އެތައް ގުނައެއް ކުރާނެ ޕްރޮޖެކްޓެއް. ރައީސް ޔާމީންގެ މި މުހިންމު ވިޝަން ޗައިނާއާއި އެކު ކުރިއަށް ގެންދަވަން ރައީސް ސޯލިހަށް ގޮވާލަން" ޝިޔާމްގެ ޓްވީޓްގައިވެއެވެ.\nUthurah alhanvee Cochin ge dhabaru ferry eh noon. I-Havan projectakee hama ekani uthurah ekani annaane tharaqqee eh noon. Dhaulathuge aamdhanee ethah guna eh kuraane projecteh. RY ge mi muhimmu vision 🇨🇳 aa eku kuriyah gendhavan @ibusolih ah govaala .\n— Ahmed Shiyam (@Shiyamaldives) July 16, 2021\nއައިހެވަން މަޝްރޫއުގައި ހިމެނޭ މައިގަނޑު ހަ ކަމަކީ ބަނދަރަކާއި އެއާޕޯޓަކާއި ބަންކަރިންގެ ޚިދުމަތާއި ޝޮޕިން މޯލްތަކުގެ އިތުރުން ރިއަލް އެސްޓޭޓާއި ޓޫރިސްޓު ރިސޯޓެއް ފ. އަތޮޅުގައި ތަރައްގީ ކުރުމެވެ. ސައުދީ ސަރުކާރުގެ އެހީގައި ކުރިއަށް ގެންދަން އުޅުނު މި މަޝްރޫއަކީ ޖުމްލަ 23 ރަށެއްގެ މައްޗަށް އެކުލެވޭ ފ. އަތޮޅުގެ މިލްކުވެރިކަން އެގައުމުގެ ޝާހީ އާއިލާގެ ބޭފުޅަކަށް ދޫކޮށްލަން އުޅުން ކަމަށް އޭރު އިދިކޮޅުގައި އޮތް އެމްޑީޕީ އިން ސިފަކުރިއެވެ.\nއަދި ސިޔާސީ މަޝްރަހު ހަލަބޮލިވުމުން މި މަޝްރޫއުގެ މަސައްކަތްތައް އޭރުގެ ސަރުކާރުން މަޑުޖައްސާލިއެވެ.\nއެމްޑީޕީގެ ވެރިކަމެއްގައި އިހަވަންދިއްޕޮޅު ޒަމާނީ ފެންވަރަކަށް ތަރައްޤީ ކުރުމަކީ ރައީސް ސޯލިހްގެ ރިޔާސީ ވައުދެކެވެ. އެގޮތުން އެތަން ތަރައްޤީ ކުރެވިގެން ދާނީ "އިންޓަރގްރޭޓެޑް ޕްލޭން" އެއްގެ ދަށުން ކަމަށާއި، އެތަނުގައި ޓޫރިޒަމް އާއި ޓްރާންސިޕްމެންޓް ބަނދަރެއް ގާއިމް ކުރައްވާނެ ކަމަށް ރައީސް ސޯލިހް ވިދާޅުވެފައިވެއެވެ. ނަމަވެސް މިއަދާއި ހަމައަށް އައިރު އެއިން އެއްވެސް ކަމެއްގެ އަމަލީ މަސައްކަތް ފެށިފައި ނުވެއެވެ.\nޖުލައި 17, 2021 19:40\nބޭނުން ވަނީ -/18ރ ތެޔޮލިޓަރެއް ނައިފަރު ފެނަކަ އަށް ވިއްކޭތޯބެލުން. ޢަނގަހުޅު ވަން ލަދުނުގަނޭތަ.\nޖުލައި 17, 2021 20:47\nއެހެންވެތޯ7އަހަރުގެ ދައުރެއްނިންމާލި އިރު އެހާ ފުރިހަމަ އަހެވަންއެެއް އެފެންނަނީ ތެޔޮވަގު\nޖުލައި 17, 2021 21:24\nފުރިހަމަ އައިހެވަންއެއް ގެ މަސައްކަތް ކުރަން ފުރުސަތު ނުދިނީ ތިބައިގަނޑު. ފުރިހަމަ ފ އަތޮޅެއްގެ މަސައްކަތްވެސް ކުރިއަށް ނުގެންދެވުނީ ތިބައިގަނޑާ ހެދި. އައި ހެވަންގެ ހުރިހާ ރިސާޗް ތަކެއް ހަދާ ނިމިފަ އޮތީ. އެމަސައްކަތް ކުރީ އެމެރިކާ ބަޔަކު. ގަޓެއް ހުރި ބައެއްވީއާ މާދަންވެސް މަސައްކަތް ފަށަންވީ.\nޖުލައި 17, 2021 21:10\nއިންޑިޔާގެގެރިމޯދީ ހޭހުއްޓާތިޔަކަންވިޔަކަނުދޭނެ! ބަޅާބާއީ ބޭނުމެއްނޫންޗޯޓާބާއީ ސަލާންޖަހަންނުޖެހޭގޮތަށްވާކަށް! 30އަހަރުވަންދެންސަލާންޖަހައިގެން މައުމޫނުއުޅުނުގޮތަށް ގެންގުޅެންއަބަދުވެސް ބަޅާބާއީބޭނުމީ! ސަލާންޖަހައިގެން ނުލިބުނު އެމްއާރއައިމެޝިންބަހައްޓާ 25 ފަންގިފިލާގެ ދަރުމަވަންތަހޮސްޕިޓަލާ ބޮޑުހައިވޭފާލަމަކާ ފުލެޓުތަކެއް މަތިމައްޗަށްއަރައިގެންދާންފެށީމަ ވޯޓުފޮށްޓަށްތިމަރައެޅީ! ދެނީކުރެޑިޓްލައިނާލުއިލޯނު!3ޕަސެންޓުގަޗައިނާއިންލޯނުނަގާ ލޯނު 8 ޕަސެންޓުގަ ޗޯޓާބާއީއަށް ސަޅިދޯ؟ މަސައްކަތް ބަޅާބާއީގެކުންފުނިތަކަށް! ދަރަނިދަންމަޅިޗޯޓާބާއީކަރަށް! ވާހްވާ ތާލިޔާތާލިޔާތާލިޔާ😆😆😆😆😆😆😆😆😆😆\nޖުލައި 17, 2021 22:57\nޔާމީނު ގެވެރިކަމުގައި ދިވެހި ޒުވާނުން މެދުއުޑުގައި ފިޔަޖަހަން ފެށިފަހުން މިއުޅެނީ މެދުއުޑުން ތިރިނުވެގެން ! މިވަރުގެ ތަސައްވުރު ތަކެއް ބޭނުމެއްނޫން ! ޝިޔާމު މޮޔަވީތަ ؟\nޖުލައި 18, 2021 00:20\nތިކަހަލަ ތާކުންތާކު ނުޖެހޭ މީހުން މަޖިލީހުގައި ތިބެނީ ރައްޔިތުންނަށް ފައިދާވާނެ އެއްކަމެއްވެސް ނުކުރަނެ މުޅިން އަމިއްލަ އެދުމުން ފުރިފައި ތިބެބައެއް ތިބޭތަނެއް ތިއީ އަނެއްކަ އެހާ ލަދުވެސްޑަ ހިތައްނާރާ ރައްޔިތުންގެ ބައިތުލްމާލުންނޭ ތިމަންމެނަށް މުސާރަ މިދެނީ.\nޖުލައި 18, 2021 10:56\nޕޕ އެމް އާއި އެމްޑީ ޕީ އަކީ މާޒީ ......! ދެން ކުރާކަމެއްވިއްޔާ ކުރާނީ އެހެންބައެއް....\nޖުލައި 18, 2021 11:11\nގަޓު ހުންނަމީހުންނަކީ ޒަމީރުގަ ތެދުވެރިކަން ހުންނަމީހުން ...ފުރަތަމަ މިކަން ގަބޫލުކޮށް ދުލުންބުނެބަލ 100 މިލިއަން ދިވެހިރުފިޔާ ބޭންކު އެކައުންޓުގަ ހުންނަ އުމުރުދުވަހު ސަރުކާރުގަ އުޅުނުމީހަކު އެއީ އަމާނާތްތެރި ރަނގަޅުމީހަކައް ނުވާނޭ . އެފަދަމީހުން ފައިސާ ހޯދި ގޮތެއްބަލާފަ އެފައިސާ އެމީހެއްގެ އަތުން އަނބުރާ ނަގާފަ ...،........! އެ ޚިޔާނާތައް އަދަބުލިބެންޖެހޭނެ..


Euro Final Raajjey Ge Kandu Adeegai Indhe Balaalevidhaane, Beynunvanee4Lakka Rufiya - Vaguthu\nރާއްޖެ "ނިއު ނޯމަލް" ގައި، ނަމަވެސް އަތޮޅުތަކުގެ އަދަދު މަތީގައި! - 1 ގަޑިއިރު ކުރިން\nހަތަރު ލައްކަ ރުފިޔާއަށް ރާއްޖޭގެ ކަނޑު އަޑީގައި އިނދެ ޔޫރޯ ފައިނަލް ބަލާލެވިދާނެ!\n3 ހަފްތާ ކުރިން ( ޖުލައި 10, 2021 )\nކޮވިޑް-19 އާއި ގުޅިގެން ޔޫރޯ ފުޓްބޯޅަ މުބާރާތް ހަމަލޮލަށް ބަލާލުމުގެ ފުރުސަތު މިއަހަރު ލިބުނު މީހުންގެ ނިސްބަތް ވަރަށް މަދެވެ. ގިނަ މީހުން މުޅި މުބާރާތް ބަލަން ޖެހުނީ ގޭގެ ސިޓިން ރޫމްގައި ތިބެގެންނެވެ. ނަމަވެސް ރާއްޖޭގެ ރިސޯޓަކުން މިހާރު ވަނީ މުޅިން ތަފާތު ޕެކޭޖެއް ވިއްކަން އިއުލާން ކޮށްފައެވެ.\nރާއްޖޭގެ އެންމެ އަގުބޮޑު އެއްރިސޯޓް ކަމަށްވާ ކޮންރެޑް މޯލްޑިވްސް ރަންގަލި އައިލެންޑުން މިވަނީ ޔޫރޯ ފައިނަލް މެޗް ބަލާލަން ހާއްސަ ދެމީހަކަށް އަގުބޮޑު "ޓިކެޓެއް" ވިއްކަން ނިންމާފައެވެ.\nރަންގަލީގެ ފަޅުތެރޭގައި ހަދާފައި ހުންނަ "މުރަ ވިލާ" ގައި ޔޫރޯ ފައިނަލް ބަލާލުމުގެ ފުރުސަތު ދެމީހަކަށް ދޭން ވަނީ ނިންމާފައެވެ. މޫދުގެ 16 ފޫޓް އަޑީގައި އިނދެ މެޗް ބަލާލަން ބޭނުންވާ މީހުންނަށް މިފުރުސަތު ލިބޭނީ 24990 އެމެރިކާ ޑޮލަރު ދައްކައިގެންނެވެ. އެއީ ދިވެހި ރުފިޔާ އިން ބަލާނަމަ ގާތްގަނޑަކަށް ހަތަރު ލައްކަ ރުފިޔާ އެވެ.\nމިޕެކޭޖް ނަގާ މީހުންނަށް ރިސޯޓްގައި ތިން ދުވަހު ހުރުމުގެ ފުރުސަތު ލިބޭނެއެވެ. އަދި ވެލާނާ އިންޓަނޭޝަނަލް އެއާޕޯޓުން ސީޕްލޭންގައި ރަންގަލި ރިސޯޓަށް ދިއުމަށް ވެސް އިތުރު ފައިސާއެއް ދައްކާކަށް ނުޖެހޭނެއެވެ.\nޔޫރޯގެ ފައިނަލް މެޗް ރާއްޖޭގެ ކަނޑުއަޑީގައި އިނދެ ބަލާލަން މީހުންނަށް އެފުރުސަތު އޮތް ޚަބަރު މިހާރު ބައިނަލްއަޤުވާމީ މީޑިއާތަކުން ވެސް އަންނަނީ ގެނެސްދެމުންނެވެ.\nކޮވިޑް-19 އާއި ގުޅިގެން ރާއްޖޭގެ ފަތުރުވެރިކަމަށް ލިބިފައިވާ ގެއްލުމުން އަރައިގަތުމުން ގިނަ ރިސޯޓްތަކަކުން ގެންދަނީ ތަފާތު ޕެކޭޖްތަކެއް ތައާރަފް ކުރަމުންނެވެ. އެޕެކޭޖްތަކަށް ބައިނަލްއަޤުވާމީ ސަމާލުކަން ވެސް އަންނަނީ ވަރަށް ބޮޑަށް ލިބެމުންނެވެ.\nޖުލައި 10, 2021 12:18\nމިއުޅެނީ ކޭބަލް ކަނޑާ ލާ ނެޓް ކަނޑާލާގެން ގޭގައިވެސް ނުބެލިގެން އަދި ތިވަ ރުޚަ ރަދުކޮށްފައި ކަނޑު އަޑިއަށް ދާނީ ކިހިނެއް....؟ އޮތީ ހަމަ ތިހެން ޖަހާލާ ޚަބަ ރުތައް ކިޔާގެން މި ގޮތަށް ކޮމެންޓް ޖެހުން\nޖުލައި 10, 2021 14:30\nތިޔައީ ލާރިގަނޑު ގިނަ ވެގެން އުޅޭ މީހުން ރުފިޔާ\nއިސްރާފު ކުރަން ވަރަށް މޮޅު ގޮތެއް\nޖުލައި 10, 2021 22:44


Ishqbaaz dhehkun huttalaneetha?\nނަކުލް އާއި ނީތި---\nއިޝްގުބާޒް ދެއްކުން ހުއްޓާލަނީތަ؟\nސްޓާ ޕްލަސް އިން ދައްކަމުން އަންނަ މަޝްހޫރު ޝޯ "އިޝްގްބާޒް" ދެއްކުން ހުއްޓާލަން އުޅޭކަމަށް އިންޑިއާގެ ނޫސްތަކުން ބުނެފިއެވެ.\nއިންޑިއާގެ ނޫސްތަކުން ބުނާގޮތުގައި އެޝޯ ހުއްޓާލަން ނިންމާފައިވަނީ ބެލުންތެރިންގެ ތަރުހީބު ކުޑަވުމުގެ ސަބަބުންނެވެ. އެގޮތުން ބެލުންތެރިންގެ ތަރުހީބު ކުޑަވެފައިވަނީ ޝޯގެ އާ ޖެނަރޭޝަނަށް ފެށުމާ ގުޅިގެން ކަމަށް އިންޑިއާގެ ނޫސްތަކުން ބުނެއެވެ.\nޝޯ ވަރަށް އަވަހަށް ހުއްޓާލާނެ ކަމަށް އިންޑިއާގެ ނޫސްތަކުން ބުނި ނަމަވެސް އެކަމާ ގުޅިގެން ޝޯގެ އުފެއްދުން ތެރިން އަދި އެއްޗެއް ބުނެފައެއް ނުވެއެވެ.\nޝިވާއީ އާއި އަނިކާގެ ދަރި، ގެ ރޯލުން ނަކުލް ފެނިގެންދާއިރު އެޝޯއިން މީގެ ކުރިން ލީޑު ރޯލުން ފެނިގެން ދިޔަ އަނިކާ އެޝޯއިން ވަކިވުމާ ގުޅިގެން ގިނަ ބަޔަކު ހިތްހަމަނުޖެހުން ފާޅުކޮށްފައިވައިވެއެވެ.\nއާ ޖެނަރޭޝަނުގެ ލީޑު ބަތަލާއަށް ފުރަތަމަ އޭސީޕީ އަދިއްތީ ދޭޝްމުކްގެ ރޯލުން މަންޖިރީ ފެނިގެންދިޔަ ނަމަވެސް ތަރުހީބު ކުޑަވުމުގެ ސަބަބުން އެރޯލަށް ވަނީ ބަދަލުގެނެސްފައެވެ. އަދި އެއަށްފަހު ލީޑު ބަތަލާގެ އެރޯލަށް ވަނީ އެކްޓަރެސް ނީތި ޓޭލާ ހަމަޖައްސާފައެވެ.\nއިޝްގްބާޒް ފަށާފައިވަނީ 2016 ވަނަ އަހަރެވެ. އެ ސީރީޒަކީ ތިން ބެއިންގެ ހަޔާތުގެ މައްޗައް ހަދާފައިވާ ސީރީޒެކެވެ. ނީތި މީގެ ކުރިން ވަނީ "ކެއިސީ ޔޭ އާރިޔަން" ގައި ނަންދިނީ ގެ ރޯލުން ފެނިފައެވެ.\nމުނިފޫހިފިލުވުން އިޝްގްބާޒް ސްޓާ ޕްލަސް


SunOnline: Feature: Karuna aa eku Jian ge mamma: Eyee ihumaalu vumuge natheeja\nކަރުނައާ އެކު ޖިއާންގެ މަންމަ: އެއީ އިހުމާލުވުމުގެ ނަތީޖާ!\nއައިޝަތު ފަރީޙާ 22 Jan 2019, 14:07\nޖިއާންގެ މައިންބަފައިން -- ސަން ފޮޓޯ: ފަޔާޒު މޫސާ\nމިދިޔަ އަހަރުގެ ޑިސެމްބަރު 16 ވަނަ ދުވަހު ރާއްޖެއަށް ސިހުން ގެނުވީ މާލޭ މަގުމަތީގައި ހިނގާފައި ދިޔަ ކުޑަ އަންހެން ކުއްޖެއްގެ ބޮލަށް ސިމެންތި ބަސްތާ އެއް ވެއްއްޓުނު ހާދިސާގެ ހަބަރުންނެވެ. މާލޭގެ މަގުތަކުގައި ރައްކާތެރިކަން ނެތް ކަމުގެ ބިރު ދިވެހިންގެ ހިތުގައި އަބަދު ވެސް އޮންނަ އިރު އެ ހާދިސާއާ އެކު އެ ބިރުވެރިކަން އިތުރުވީ ސިމެންތި ބަސްތާ ވެއްޓުނު ހާދިސާގައި އަނިޔާ ލިބުނު ކުއްޖާ ނިޔާވުމާ އެކު އެވެ.\nސިމެންތި ބަސްތާ ވެއްޓުނީ މ. ނަލަހިޔާމަންޒިލު ގޭގެ ފަސް ވަނަ ބުރީގައި ޑަބްލިއު ކޮންސްޓްރަކްޝަން އިން މަސައްކަތް ކުރަމުން ދަނިކޮށެވެ.\nއެ ހާދިސާ އަކީ ދިވެހިންނަށް އެތައް އިބުރަތްތަކެއް ލިއްބައިދިން، ދިވެހިންގެ ލޯ ހުޅުވައިލަދިން ހާދިސާއެކެވެ. ކޮންސްޓްރަކްޝަން ސައިޓުތަކުގެ ސަލާމަތީ ކަންތައް ދޯދިޔާކޮށް އޮއްވައި އެކަންތައް ހަރުދަނާކުރުމަށް ސަރުކާރުގެ ކަމާ ބެހޭ އިދާރާތަކުން ވެސް އެ ހިސާބުން މަސައްކަތް ފެށި އެވެ.\nޖިއާންގެ މަންމަ ޑރ. ފަރުޒާނާ -- ސަން ފޮޓޯ: ފަޔާޒު މޫސާ\nސިމެންތި ބަސްތާ ވެއްޓުނު ހާދިސާގައި ނިޔާވީ ރާއްޖޭގައި ވަޒީފާ އަދާކުރަމުން ދިޔަ ބަނގްލަދޭޝްގެ ޑޮޮކްޓަރެއްގެ ދަރިއެކެވެ. އުމުރުން އަށް އަހަރާއި ތިން މަހުގެ ރައުޝަން ޖިއާން އެވެ. ރައުޝަންގެ ކުޑަކުޑަ އާއިލާގެ އުފާވެރިކަން ކުޑަ ހިދުކޮޅެއްގެ ތެރޭގައި ގެއްލިގެން ދިޔައީ ދިވެހި ކުންފުންޏެއްގެ ފަރުވާކުޑަކަމުންނެވެ.\nއެ ހާދިސާ ރައުޝަންގެ އާއިލާ އިން ސިފަކުރީ "އިހުމާލުވުމުގެ ސަބަބުން ދިމާވި" ކަމެއްގެ ގޮތުގަ އެވެ. ރައުޝަންގެ މަރަށް މަހެއް ވެފައިވާ އިރު އާއިލާ އިން މިއަދު މީޑިއާ އާ ވާހަކަ ދައްކަމުން ބުނީ އެމީހުންގެ ދަރިފުޅަށް އިންސާފު ހޯދައިދިނުމަށް ކުރަން ޖެހޭ ހުރިހާ ކަމެއް ކުރާނެ ކަމަށެވެ. އެނބުރި ރާއްޖެ އިން ދާނީ ރައުޝަން އަށް އިންސާފު ހޯދައިދިނުމަށް ފަހު ކަމަށް ރައުޝަންގެ މަންމަ ޑރ. ފަރުޒާނާ ހުސެން ވިދާޅުވި އެވެ.\n"ހުރިހާ އާއިލާތަކެއް ފަދައިން އަހަރެމެން ވެސް ޑިސެމްބަރު މަހު މާލެއައީ ޗުއްޓީ އަށް. އެކަމަކު އުފާވެރި ޗުއްޓީއެއްގެ ބަދަލުގައި އަހަރެމެންގެ ތަގުދީރުގައި ލިޔެވިފައި އޮތީ އެހެން ކަމެއް. ސޯޅަ ޑިސެމްބަރުވީ އެ ހިތާމަވެރި ހެނދުނު އަހަރެމެންގެ ދަރިފުޅުގެ ބޮލަށް ސިމެންތި ބަސްތާއެއް ވެއްޓުނީ،" ލޮލުން ކަރުނަ އަންނަހާލު ޑރ. ފަރުޒާނާ ވިދާޅުވި އެވެ.\nޑރ. ފަރުޒާނާ ވިދާޅުވީ ރައުޝަންގެ ދެ ސާޖަރީއެއް އައިޖީއެމްއެޗުން ހެދި ކަމަށެވެ. ދަރިފުޅުގެ ފުރާނަ ސަލާމަތް ކުރަން ކުރެވެން އޮތް ހުރިހާ ކަމެއް ޑޮކްޓަރުން ކުރެއްވި ކަމަށާއި ނަމަވެސް ޖެހިގެން އައި ދުވަހު ޖިއާން މި ދުނިޔެ ދޫކުރީ ކަމަށެވެ.\nމަތިން ވެއްޓުނު ބަސްތާގެ ދަށުވުމުގެ ސަބަބުން ޖިއާންގެ އެތެރޭގެ ގުނަވަންތަކަށް ވެސް ބޮޑެތި ގެއްލުންތަކެއްވި އެވެ. އަދި ފައިގައި ރެނދުލުމުގެ އިތުރުން ކަރަށާއި ކޮނޑަށް ވަނީ ބޮޑެތި ގެއްލުންތަކެއްވެފަ އެވެ.\n"ދަރިފުޅު މަރުވުމަކީ އަހަރެމެންނަށް އިއާދަ ނުކުރެވޭނެ ފަދަ ބޮޑު ހިތާމައެއް. ދަރިފުޅުގެ މަރާ އެކު މި ދިވެހި ރާއްޖެ އިން ލިބުނު އެހީތެރިކަމަށާއި ލޯތްބަށް އަހަރެމެން ޝުކުކުރުވެރިވަން،"\nޑރ. ފަރުޒާނާ ވަނީ އެ އާއިލާ އަށް ރައީސް އިބްރަހިމް މުހައްމަދު ސޯލިހާއި ކުރީގެ ރައީސް އަބްދުﷲ ޔާމީން އަބްދުލް ގައްޔޫމު، ކުރީގެ ރައީސް މައުމޫން އަބްދުލްގައްޔޫމް އަދި މާލޭ ސިޓީގެ މޭޔަރު ސިފާ މުހައްމަދާއި ފުލުހުން، އަދި ސިއްހަތާ ބެހޭ ވަޒީރު އަބްދުﷲ އަމީން އާއި އައިޖީއެމްއެޗުގެ ސްޓާފުންގެ ފަރާތުން ލިބުނު ލޯތްބަށާއި އެހީތެރިކަމަށް ޝުކުރު އަދާކުރައްވައިފަ އެވެ.\nރައުޝަންގެ ބޮލަށް ވެއްޓުނު ސިމެންތި ބަސްތާ: އެ ބަސްތާ ކައިރީގައި އެ ކުއްޖާގެ އައިނު ވެއްޓިފައި-- ފޮޓޯ: ކިޔުންތެރިއެއް\nދަރިފުޅުގެ މަރު ޑރ. ފަރުޒާނާ ސިފަކުރެއްވީ ކޮންސްޓްރަކްޝަން ކުންފުންޏެއްގެ އިހުމާލާއި ފަރުވާކުޑަ ކަމުގެ ސަބަބުން ދިމާވި ކަމެއްގެ ގޮތުގަ އެވެ. ރައުޝަންގެ މަރުގެ ތަހުގީގު ފުލުހުން ކުރަމުންދާ އިރު، އެކަން އާއިލާގެ ފަރާތުން ވަނީ ޝުކުރުވެރިކަމާ އެކު ފާހަގަކޮށްފަ އެވެ.\n"ބުރަ ހިތަކާ އެކު ވެސް ބުނަން ޖެހެނީ އަހަރެންގެ ދަރިފުޅު ދިވެހިން ދަންނާނީ ވީޑިއޯ އިން ފެންނަ، ބޮލަށް ސިމެންތި ބަސްތާއެއް ވެއްޓި މަރުވި ކުއްޖާގެ ގޮތުގައޭ. އެކަމަކު އަހަރެންގެ ދަރިފުޅަކީ އެ ވީޑިއޯ އިން އެފެންނަ ކުއްޖާއެއް ނޫން. އެއީ އެއަށް ވުރެ މާ އުފާވެރި، ލޯބި ކުއްޖެއް. ކިޔެވުމާއި، އާއިލާ އަދި ރައްޓެހިންނާއި ޓީޗަރުން ދެކެ ނުހަނު ލޯބިވި ކުއްޖެއް. އެއީ ތިމާވެށި ދެކެ ލޯބިވި ކުއްޖެއް. މަގުމައްޗަށް ކުނި ނާޅަން އޭނާ މީހުންނަށް ނަސޭހަތްތެރިވާނެ. ރައުޝަން ބޭނުންވި ދުނިޔޭގެ އެކި ގައުމުތަކަށް ދަތުރުކުރަން. އެންމެ ބޭނުންވީ ޕައިލޮޓަކަށް ވާން. އަންހެނުންނަށް ޕައިލޮޓަކަށް ނުވެވޭނެޔޭ މީހުން ބުނެފި ނަމަ ރައުޝަން ވަރަށް ދެރަވޭ. އެއީ މޮޅު ކުއްޖެއް. ހިތްވަރުގަދަ ކުއްޖެއް،" ލޯބިވާ އަންހެން ދަރިފުޅުގެ ވާހަކަތައް ހިއްސާ ކުރަމުން ރޮވިފައި އިނދެ ރައުޝަންގެ މަންމަ ޑރ. ފަރުޒާނާ ވިދާޅުވި އެވެ.\n"ތިޔަ ބޭފުޅުންގެ ދުއާގައި ރައުޝަން ހިމެނުމަކީ އަޅުގަނޑުމެންގެއެދުން." ދިވެހިންނަށް ޑރ. ފަރުޒާނާ ވިދާޅުވި އެވެ.\nރައުޝަން ޖިއާން މަރުވުމުން އާއިލާ އިން ވަނީ އެކުއްޖާގެ ހަށިގަނޑާ އެކު ބަންގްލާދޭޝް އަށް ގެންގޮސްފަ އެވެ. އާއިލާއިން އެނބުރި ރާއްޖެ އައިސްފައިވާ އިރު މާދަމާ ރައުޝަންގެ މަންމަ ވަޒީފާ އަށް ނިކުންނާނެ އެވެ. ޑރ. ފަރުޒާނާ އަކީ ފ. އަތޮޅު ހޮސްޕިޓަލުގެ ޑޮކްޓަރެކެވެ.


MDP ge Chairperson ge magaamah February 11 vana dhuvahu hulhuvaalany | Jazeera\tއެމްޑީޕީގެ ޗެއާޕާސަންގެ މަގާމަށް ފެބްރުއަރީ 11 ވަނަ ދުވަހު ހުޅުވާލަނީ - Jazeera\nއަހުމަދުﷲ އަބްދުލް ހާދީ January 25, 2022 213 views0\n(ވ-ކ) އެމްޑީޕީގެ ޗެއާޕާސަން ހަސަން ލަތީފް، ޕާޓީގެ އެންމެ އިސް ލީޑަރު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު، ޕާޓީގެ ރައީސް މުހައްމަދު ނަޝީދު. ފޮޓޯ: އަވަސް\nކުރިޔަށް އޮތް ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަނަށްފަހު ވެރިކަންކުރާ މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) ގެ ޗެއާޕާސަން މަގާމަށް ހުޅުވާލަން އެ ޕާޓީން ނިންމައިފިއެވެ.\nއެމްޑީޕީގެ ޗެއާޕާސަންގެ މަގާމުގައި މިވަގުތު ހުންނެވީ ރައްޔިތުންގެ މަޖިލީހުގެ ހެންވޭރު ހުޅަނގު ދާއިރާގެ މެމްބަރު ހަސަން ލަތީފެވެ. ޗެއާޕާސަންގެ މަގާމުގެ ދައުރު ހަމަވާގޮތަށް އޮތީ އަންނަ މަހުގެ 11 ވަނަ ދުވަހަށެވެ. އެޔަށްފަހު އެމްޑީޕީން އެ މަގާމަށް ކުރިމަތިލާން ހުޅުވާލާނެއެވެ.\nއެމްޑީޕީގެ ޑެޕިއުޓީ ޗެއާޕާސަން އަދި ހުޅުމާލެ ދާއިރާގެ މެމްބަރު އަލީ ނިޔާޒް 'ޖަޒީރާ' އަށް ވިދާޅުވީ ޗެއާޕާސަންގެ މަގާމަށް ކުރިމަތިލުމުގެ ކަންކަން އެކަމަށްޓަކައި އޮންނަ އުސޫލުގެ ތެރެއިން އެމްޑީޕީން ކުރިޔަށް ގެންދާނެ ކަމަށެވެ.\nނަމަވެސް މި ދުވަސްވަރަކީ ގައުމީ އިންތިހާބެއްގެ ދުވަސްވަރުކަމުން ޕާޓީގެ މައި އަމާޒު މިވަގުތު އޮތީ ކުރިޔަށް އޮތް ކޮމަންޑޫ ދާއިރާގެ އިންތިހާބު ކާމިޔާބުކުރުމަށްކަމަށް ނިޔާޒް ވިދާޅުވިއެވެ. އަދި އިންތިހާބަށްފަހު ޗެއާޕާސަންގެ މަގާމުގެ ކަންކަމަށް އެމްޑީޕީން އިއުލާންކުރާނެކަމަށެވެ.\nމިވަގުތު އެމްޑީޕީގެ ޗެއާޕާސަންކަން ކުރައްވާ ހަސަން ލަތީފް އެ މަގާމަށް އިންތިހާބުވެވަޑައިގަތީ 2017 ވަނަ އަހަރުގެ ފެބްރުއަރީ މަހުއެވެ. އެމްޑީޕީގެ ޗެއާޕާސަންގެ ދައުރަކީ ޕާޓީގެ އެތެރޭގައި ހިނގާ އެންމެހާ ކަންކަން އިންތިޒާމުކޮށް ރާވާ ބެލެހެއްޓުމެވެ.\nއޭގެ ތެރޭގައި އެމްޑީޕީގެ ކޮންގްރެސްއާއި ގައުމީ މަޖިލިސް އަދި ގައުމީ ހިންގާ ކޮމިޓީގެ ރިޔާސަތު ބެލެހެއްޓުން އަދި ދާއިރާތަކުގެ ހިންގާ ކޮމިޓީގެ އިންތިހާބުތައް އިންތިޒާމުކޮށް ހިންގުންވެސް ހިމެނެއެވެ. އަދި ޕާޓީގެ އިދާރީ ކަންކަމުގެ މަސްއޫލިއްޔަތުތައްވެސް އުފުލާނީ ޕާޓީ ޗެއާޕާސަންއެވެ.


ރަސޫލާ ޞައްލަﷲ ޢަލައިހިވަސައްލަމަ އުފަންވެވަޑައިގަތީ ކޮންދުވަހަކު؟ – DhiSalafiyyah\nއަޅުގަނޑުމެންގެ ނަބިއްޔާ މުޙައްމަދު ޢަލައިހިއްޞަލާތު ވައްސަލާމް އުފަންވެވަޑައިގަތީ ހުކުރު ހަތްދުވަހުގެ ތެރެއިން ހޯމަ ދުވަހެއްގައެވެ. މިކަން ޞައްޙަ ޙަދީޘްތަކުން ސާބިތުވެއެވެ. އިމާމު އަބުލް ޙުސައިން މުސްލިމް ބިން ޙައްޖާޖް ބިން މުސްލިމް އަލް ޤުޝައިރިއްޔުއްނައިސާބޫރީ ރަޙިމަހުﷲ އެކަލޭގެފާނުގެ މުސްނަދުއްޞަޙީހް ނުވަތަ ޞަޙީހްމުސްލިމުގައި ރިވާ ކުރައްވަވާފައިވާ، އަބޫ ޤަތާދާ އަލްއަންޞާރީ ރަޟިޔަﷲ ޢަންހުގެ ޙަދީޘްފުޅެއްގައި އައިސްފައިވެއެވެ. ހޯމަ ދުވަހާއި ބެހޭގޮތުން ރަސޫލުﷲ ޞައްލަﷲ ޢަލައިހިވަސައްލަމަ އާއި ސުވާލުކުރެވުނެވެ. އެހިނދު އެކަލޭގެފާނު ޙަދީޘްފުޅުކުރެއްވެވިއެވެ. ذَاكَ يَوْمٌ وُلِدْتُ فِيهِ وَيَوْمٌ بُعِثْتُ أَوْ أُنْزِلَ عَلَىَّ فِيهِ ” އެއީ ތިމަންކަލޭގެފާނު އުފަންވެވަޑައިގެންނެވި ދުވަހެވެ. އަދި ތިމަންކަލޭގެފާނު ރަސޫލުކަމާއިގެން ފޮނުއްވެވުނު ދުވަހެވެ. ނުވަތަ ތިމަންކަލޭގެފާނަށް ވަޙީ ބާވައިލެއްވެވުނު ދުވަހެވެ.” މި ޙަދީޘް އިމާމް އަބޫޙާތިމް މުޙައްމަދު ބިން ޙިއްބާން ރަޙިމަހުﷲ އެކަލޭގެފާނުގެ މުސްނަދުއްސަޙީހްގައި، އަދި އިމާމް އަބޫ ޢަބްދިﷲ އަޙްމަދު ބިން ޙަންބަލް ރަޙިމަހުﷲ އެކަލޭގެފަނުގެ މުސްނަދުގައިވެސް ރިވާކުރައްވަވާފައިވެއެވެ. އަދި އެ ދެފޮތުގައި ވާރިދުވެފައިވާ ސަނަދު ދިރާސާ ކުރެއްވެވުމަށްފަހު މަޝްހޫރު މުޙައްޤިޤު އަލް އައްލާމާ ޝުޢައިބު އަރުނައޫޠު އެ ސަނަދުތައްވެސް ޞައްޙަކަމަށް ވިދާޅުވެފައިވެއެވެ.


ރެއާލަށްވުރެ ބާސާގެ އެކަޑަމީ ރަނގަޅު\nބާސެލޯނާގެ އެކަޑަމީ "ލަ މާސިއާ" ގެ ކުޅުންތެރިން މެޗަކަށް ތައްޔާރު ވަނީ\nހާއިޒް ޒަމީން· 10 އޮކްޓޫބަރު 2021\nބާސެލޯނާގެ ޔޫތު އެކަޑަމީ “ލަ މާސިއާ” އަކީ ޒުވާން ކުޅުންތެރިން އުފެއްދުމުގައި ގިނަ ބައެއްގެ ސަމާލުކަން ހޯދާފައިވާ އެކަޑަމީ އެކެވެ.\nލަ މާސިއާއިން ޒުވާން ކުޅުންތެރިން އުފެއްދުމުގައި ވިދާލީ 1990 ގެ އަހަރު ތަކުގަ އެވެ. އޭރު ޕެޕް ގާޑިއޯލާގެ ބެލުމުގެ ދަށުން ޔޫތު އެކަޑަމީއިން ބާސެލޯނާގެ ސީނިއާ ޓީމަށް ގާތްގަނޑަކަށް ފުރަތަމަ 11 ހަމަވާ ވަރަށް ކުޅުންތެރިން އުފެއްދި އެވެ. އޭގެ ތެރޭގައި ޖެރާޑް ޕީކޭ، ސާޖިއޯ ބުސްކަޓްސް، ޒަވީ ހެނާންޑޭޒް، އަންދްރޭސް އިނިއެސްޓާ، ލައިނަލް މެސީ އަދި ސެސްކް ފެބްރިގާސް ހިމެނެ އެވެ. މި ކުޅުންތެރިން ވަނީ ބާސެލޯނާގައި ތަފާތު މޮޅު ކުޅުމެއް ދައްކާފަ އެވެ.\nއަދި މިހާރަށް ބެލި ނަމަވެސް ލަ މާސިއާއިން ބާސެލޯނާގެ ސީނިއާ ޓީމާއި ގުޅިފައި ތިބި ކުޅުންތެރިންގެ އަދަދު މަދެއް ނޫނެވެ. ކުޅުމުގެ ފެންވަރަށް ބަލާލި ނަމަވެސް އެ ކުޅުންތެރިން އަންނަނީ ފުޓްބޯޅައިގެ ޖައްވުގައި ފިޔަ ޖަހަމުންނެވެ. އެގޮތުން ބާސެލޯނާގެ އެކަޑަމީއިން އުފެދުނު ޕެޑްރީ، އަންސޫ ފަޓީ، ގަވީ އަދި ނިކޯ އަންނަނީ މިހާރު ސީނިއާ ޓީމަށް ކުޅެމުންނެވެ.\nޒުވާން ކުޅުންތެރިން އުފެއްދުމަކީ ބާސެލޯނާއިން ހާއްސަ އިސްކަމެއް ދީގެން ކުރަމުން އަންނަ ކަމެކެވެ. އެގޮތުން ސްޕެއިންގެ ޒުވާން ތަރި ގަވީ އަކީ މިފަހުން ފެނުނު އޭގެ އެންމެ އަލިގަދަ ހެއްކެވެ. ގަވީ ވަނި އުމުރުން 17 އަހަރާއި 60 ދުވަހުގައި ސްޕެއިންގެ ސީނިއާ ޓީމުގައި އޭނާގެ ފުރަތަމަ ޑިބަޓް ހަދާފަ އެވެ. މިއާއެކު އޭނާއަށް ވަނީ އެންމެ ޅަ އުމުރުގައި ސްޕެއިން ޓީމަށް ކުޅުނު ކުޅުންތެރިޔާގެ ލަގަބު ލިބިފަ އެވެ. އަދި ބާސެލޯނާގެ މެދު ތެރެއިން އޭނާ އަންނަނި ރަނގަޅު ކުޅުމެއް ދައްކަމުންނެވެ.\nމިހާރު ބާސެލޯނާގެ މިޑްފީލްޑަށް ކުޅޭ ކުޅުންތެރިންގެ އެވެރެޖް އުމުރަކީ 18 އަހަރެވެ.\nމިއާ ހިލާފަށް ރެއާލް މެޑްރިޑުން ފެންނަނީ މުޅިން ތަފާތު ސަގާފަތެކެވެ. އެކަޑަމީން މޮޅެތި ކުޅުންތެރިން އުފައްދައި ސީނިއާ ޓީމަށް ގެންނަތަން ފެންނަނީ މަދު ފަހަރެއްގަ އެވެ. އެ ކުޅުންތެރިންނަށް ޖެހެނީ ޓީމުން ޖާގަ ނުލިބި އެހެން ކްލަބް ތަކަށް ބަދަލުވާށެވެ. މާކޯސް ލޮރެންޓޭ އާއި މާރިއޯ ހާމޯސޯ އަކީ މިކަމުގެ ވަރަށް ރަނގަޅު މިސާލެކެވެ.\nގިނަ ފަރަށް ރެއާލްގެ ފަރާތުން ފެންނަ މަންޒަރަކީ އެކަޑަމީން ކުޅުންތެރިން އުފެއްދުމަށް ފަހު ލޯނު އުސޫލުން އެހެން ކްލަބް ތަކަށް ދޫކުރާ މަންޒަރެވެ. އަދި ދުނިޔޭގެ ފެންވަރުގެ މޮޅެތި ކުޅުންތެރިން އެކި ތަންތަނުން ގަނެގެން ޓީމަށް ގެންނަ މަންޒަރެވެ. އެކަޑަމީން އުފައްދާ ކުޅުންތެރިންނަށް ޓީމުން ޖާގަ ލިބެނީ ލޯނު އުސޫލުން އެހެން ކްލަބް ތަކަށް ކުޅެ ރަނގަޅު ކުޅުމެއް ދެއްކިއްޖެއްޔާ އެވެ.


SunOnline: Runin run gai baiverivumuge furusathi adhive ebaoi!\nރަނިން ރަންގައި ބައިވެރިވުމުގެ ފުރުސަތު އަދިވެސް އެބައޮތް!\nއައިޝަތު ފަރީޙާ 28 Feb 2019, 09:04\nރަނިން ރަންގައި ބައިވެރިވާ ކެއާސޮސައިޓީގެ ދަރިވަރަކަށް ޓީޝާޓު ހަވާލު ކުރަނީ -- ސަން ފޮޓޯ: ފަޔާޒު މޫސާ\nއަންހެނުން ކަސްރަތަށް ހޭލުންތެރި ކުރުވައި ކަސްރަތުގެ މުހިންމުކަން އަންގައި ދިނުމަށް އަންހެނުންނަށް ހާއްސަކޮށްގެން ޓީއެފްޖީ އިން ބާއްވާ "ރަނިން ރަން"ގައި ބައިވެރިވުމުގެ ފުރުސަތު އަދި ވެސް އެބައޮތް ކަމަށް ޓީއެފްޖީ އިން ބުނެފި އެވެ.\nރަންގެ ބައިވެރިންނަށް ބިބް ދޫކުރުން މިހާރު ކުރިއަށްދާ އިރު، ޓީއެފްޖީ އިން ބުނީ ދުވުމުގައި ރެޖިސްޓްރީ ވާން ބޭނުންވާ އަންހެނުންނަށް އަދި ވެސް ފުރުސަތު އެބައޮތް ކަމަށާއި ބިބް ދޫކުރާ ވަގުތު ޓީއެފްޖީ އަށް ގޮސް ރެޖިސްޓްރީ ކުރެވޭނެ ކަމަށެވެ.\nބިބް އެކްސްޕޯ ކުރިއަށްދާނީ މިއަދު ހެނދުނު 10 އިން މިރޭ 20:00 އަށެވެ. ބިބް އެކްސްޕޯ އޮންނާނީ ޓީއެފްޖީ ބިލްޑިންގްގެ ފުރަތަމަ ފަންގިފިލައިގަ އަވެ. އެކްސްޕޯގެ ތެރެއިން ރަނިން ރަން އިވެންޓުގެ ޓީޝާޓު ވެސް ވިއްކާނެ އެވެ. ޓީޝާޓުގެ އަގަކީ 150 ރުފިޔާ އެވެ.\nރަނިން ރަންގެ ޓައިޓްލް ސްޕޮންސަރަކީ ކެއާ ސޮސައިޓީ އެވެ. ދުވުންތެރިން ދުވުމަށް ރެޖިސްޓްރީވާން ދައްކާ ފީ އިން 20 ޕަސެންޓް ކެއާ ސޮސައިޓީއަށް ހަދިޔާ ކުރާނެ އެވެ. އަދި ޓީޝާޓު ވިއްކައިގެން ލިބޭ ރުފިޔާގެ 26 ޕަސެންޓް ވެސް ކެއާ ސޮސައިޓީއަށް ހަދިޔާ ކުރާނެ އެވެ.\nބިބް އެކްސްޕޯ ކުރިއަށް ދާއިރު އެތަނުގައި ޑޮނޭޝަން ފޮއްޓެއް ބަހައްޓާފައި ހުންނާނެ ކަމަށާއި ކޮންމެ މީހަކަށް ވެސް އެފޮށި މެދުވެރިކޮށް ކެއާސޮސައިޓީ އަށް އެހީތެރިކަން ފޯރުކޮށްދެވޭނެ ކަމަށް ޓީއެފްޖީ އިން ބުންޏެވެ.\nއިއްޔެގެ ބިބް އެކްސްޕޯގައި ކެއާ ސޮސައިޓީ ދަރިވަރުންގެ މެގަޑާންޒް އިވެންޓެއް ވަނީ ކުރިއަށް ގެންގޮސްފަ އެވެ. ކެއާ ސޮސައިޓީގެ 13 ދަރިވަރަކު މި ހަރަކާތުގައި ބައިވެރިވި އިރު، މިއީ ކުދިންނަށް އުފާވެރި ވަގުތުކޮޅަކަށްވީ ކަމަށް ޓީއެފްޖީ އިން ބުންޏެވެ.\nމެގަޑާންޒް އަކީ ޓީއެފްޖީގެ އިންޓަނޭޝަނަލް ފްރެންޗަައިޒްރެޑިކަލް ފިޓްނެސްގެ ދަށުން ކުރިއަށްގެންދާ ޕްރޮގްރާމެކެވެ.\nމީގެ އިތުރުން، އިއްޔެ ވަނީ ރަނިން ރަންގައި ބައިވެރިވާ ކެއާ ސޮސައިޓީގެ ދަރިވަރުންނަށް ޓީޝާޓު ހަވާލުކޮށްފަ އެވެ. އެ ކުދިންގެ ޓީޝާޓޫ ސްޕޮންސާކޮށް، ކުދިންނާ ޓީޝާޓު ހަވާލުކޮށްދިނީ ޓީއެފްޖީގެ ސްޓާފް، ރުހާމް އެވެ.\nރަނިން ރަން އޮންނާނީ މާދަމާ ހުޅުމާލޭގަ އެވެ. މި ދުވުމުގައި ދުވަންޖެހޭނީ ހަތް ކިލޯ މީޓަރަށެވެ.\nސިޒޭރިއަންއަށް ފަހު ކުރަންވީ ކަސްރަތުތައް\nވިހެއުމަށްފަހު ކުރަންވީ މި ކަސްރަތު\nގޭގައި ކޮށްލެވިދާނެ ކަސްރަތުތަކެއް


Gellunu ekaku midhiya hafthaa in feshigen othee ventilator gai | Mihaaru\nޓްރީޓޮޕް ހޮސްޕިޓަލް. ކޮވިޑަށް ޕޮޒިޓިވް ވި ފަހުން ގެއްލިގެން ހޯދަން ފެށި ހަތް މީހުންގެ ތެރެއިން އެކަކު އޮތީ ޓްރީޓޮޕް ހޮސްޕިޓަލްގެ ވެންޓިލޭޓަރުގައި.\n14 މެއި 2020 - 00:48 73 comments\nވީނުވީއެއް ނޭނގިގެން އުޅެނިކޮށް ފަހުން ފެނުނު ހަތަރު މީހުންގެ ތެރެއިން އެކަކު އޮތީ އޭރު ވެސް ހާލު ބޮޑުވެގެން ޓްރީ ޓޮޕް ހޮސްޕިޓަލްގެ ވެންޓިލޭޓަރަށް ލާފައި ކަމަށް "މިހާރު" އަށް އެނގިފައި ވެ އެވެ.\nއެކަމަކު "މިހާރު" އަށް އެނގިފައިވާ ގޮތުގައި އޭނާ ގެއްލިގެން ފުލުހުންނަށް އެންގުމުން، ހޯދުމުގެ މަސައްކަތް ފުލުހުން ކުރި އިރު ވެސް އޮތީ ޓްރީޓޮޕް ހޮސްޕިޓަލްގަ އެވެ. އޭނާގެ ހާލު ބޮޑުވެ ވެންޓިލޭޓަރަށް ލީ މިދިޔަ ހަފްތާގައި ކަން ވެސް ވަނީ އެނގިފަ އެވެ. އެނގިފައިވާ ގޮތުގައި އޭނާ ޓްރީޓޮޕް ހޮސްޕިޓަލަށް ގެންދިޔަ އިރު ވެސް ހާލު ވަރަށް ސީރިއަސް އެވެ.\nމިރޭގެ މީޑިއާ ބްރީފިންގައި މަބްރޫކް ވާހަކަ ދައްކަވަނީ.\nއިތުރު ލިޔުންތައް ސިއްހަތު ހެލްތު ޕްރޮޓެކްޝަން އެޖެންސީ ސިއްހީ ކުއްލި ނުރައްކަލުގެ ހާލަތު މުހައްމަދު މަބްރޫކް އަޒީޒް (ރައީސް އޮފީސް) ބަލިތައް ބިދޭސީން


30 ޑިސެމްބަރ 2020 Date:\nމިކުންފުނީގެ މާލޭރެންޓަލްސް ސައިޓް ގައިހުރި (ގާތްގަނޑަކަށް)7ޓަނުގެ ބާދަނގަޑުތަކެއްވަނީ ޙާއްސަ ނީލަންގައި ވިއްކާލުމަށް ނިންމާފައެވެ. އަދި މިނީލަމާއި ގުޅޭ ތަފްޞީލް ތިރީގައި މިވަނީއެވެ.\n1- ނީލަން ކިއުން އޮންނާނީ 05 ޖެނުއަރީ 2021 ވާ އަންގާރަ ދުވަހު 14:00 ގައި އެމް.ޓީ.ސީ.ސީ ޓްރޭޑިންގ ޑިވިޜަން ގެ، ފުރަތަމަ ފަންގިފިލާ ( ހެންވޭރު ސޯމިލް، ބޮޑުތަކުރުފާނު މަގު )ގައެވެ.\n2- މިތަކެތި ބައްލަވަން ބޭނުންވެލައްވާ ފަރާތްތަކުން 03 ޖެނުއަރީ 2021 ވާ އާދިއްތަ ދުވަހުގެހެދުނު 09:00 އިން 11:00 އަށް ތަކެތި ބެއްލެވުމަށް އެމް.ޓީ.ސީ.ސީ ރެންޓަލްސް ސައިޓަށް ވަޑައިގެން) 9766779 ގުޅުމުން) ބެލޭނެ އިންތިޒާމް ހަމަޖެހިފައިވާ ވާހަކަދަންނަވަމެވެ.\n3- މި ނީލަމުގައި ބައިވެރިވެވޭނީ އެމް.ޓީ.ސީ.ސީ ޓްރޭޑިންގ ޑިވިޜަންގަ ރަޖިސްޓްރީވެ އަދި ޙާއްސަ ނީލަމުގެ އެއްބަސްވުމުގައި ސޮއިކުރުމަށް ފަހުގައެވެ.\n4- މި ނީލަމުގައި ބައިވެރިވުމަށް އެދޭ ފަރާތްތަކުން ސެކިއުރިޓީ ޑިޕޮސިޓް -/5,000ރ (ފަސްހާސް ރުފިޔާ) އެމް.ޓީ.ސީ.ސީގެ ބެންކް އެކައުންޓް ނަންބަރ 003-100668-7701 އަށް 04 ޖެނުއަރީ 2021 ވާ ހޯމަހުގެ ހެދުނު 9:00 އާއި 11:00 ދެމެދު ޖަމާކުރަން ވާނެއެވެ. އަދި 11:00 ގެ ފަހުން ފައިސާ ބަލައި ނުގަނެވޭނެ ވާހަކަ ދަންނަވަމެވެ.\n5- ނީލަން ކިޔާނީ ހާޟިރީންގެ ކުރިމަތީގައި އަގަބަހުން ނެވެ. އަދި ނީލަން އިތުރުކުރުމަށް ހުށަހަޅާނީވެސް ހާޟިރީން ނަށް އަޑުއިވޭވަރަށް، އަގަބަހުން ނެވެ.\n6- ނީލަން ފެށޭނީ ޓަނަކަށް -/1000 ( އެއްހާސް ރުފިޔާގެ ) ރޭޓުން) 7,000.00 ހަތްހާސް ރުފިޔާ) އިންނެވެ.\n7- ނީލަމަށް އިތުރުކުރެވޭނީ ފަހަރަކު -/1000ރ (އެއްހާސް ރުފިޔާ) އަށް ވުރެ ކުޑަނޫން އަދަދެކެވެ.\n9- ނީލަންނިމޭތާ 05 ދުވަހުގެ ތެރޭގައި ބާދަގަނޑުތަށް އެތަނުންގެންގޮސް ނިންމަންވާނެއެވެ،\n10- ތަކެތި ދޫކުރެވޭނީ ރަސްމީދުވަސްތަކުގެ ހެނދުނު 09:00 އިން ހަވީރު 16:00 އަށެވެ.\n11-7ޓަނަށް ވުރެ އިތުރުވާކަމުގައި ވާނަމަ އިތުރުވާ ޓަނުގެ ފައިސާ ދައްކާ ޙަލާސް ކުރަންވާނެއެވެ. އަދި7ޓަނަށް ވުރެ މަދުވާނަމަ މަދުވާ އަދަދު ރީފަންޑް ކޮށްދޭނެއެވެ.\n12- މިނީލަމާގުޅޭ ގޮތުން އިތުރުމަޢުލޫމާތު ހޯއްދެއްވުމަށް 3001251ނަންބަރ ފޯނަށް ގުޅުއްވައިގެން މަޢުލޫމާތު ސާފުކުރެއްވުން އެދެމެވެ.\nސުންގަޑި: 03 ޖަނަވަރީ 2021 1600


LAARA GE STORY: Beynunvanee yaaraa\n(8 ޖުލައި 2019 އާ ގުޅޭ)\n"ބައްޕާ.......މާފުކުރައްވާ އަޅުގަނޑުމެންނަށް، ވަރަށް އަވަހަށް ދާން އެބަޖެހޭ، އަދި ކޮންމެވެސް ދުވަހަކުން އަންނާނަން، މިވަގުތު އަޅުގަނޑުމެން ގޮސްލުމުގެ ހުއްދަދެއްވާ، އެކުން މި އާދެވުނީވެސް މަންމައަށް އަޅުގަނޑުގެ ދަރިފުޅު ދައްކާލަންވެގެން......." ހިނިތުންވެލައިގެން ހުރެ މަންހާ ބުނެލިއެވެ. ސަޢީދު އާއި ދެންތިބި ކުދިންނަށްވެސް ހައިރާންކަމާއިއެކު އެކަކު އަނެކަކުގެ މޫނަށް ބަލާލެވުނެވެ. ކުއްލިއަކަށް މަންހާއަށް ބަދަލުތަކެއް އަތުވެއްޖެކަން އެނގުނެވެ.\n"ހިނގާ ދަމާ......" މަންހާ ހިނިތުންވެލަމުން ދާއިންއަށް ބުނެލިއެވެ. ދާއިންއަށްވެސް ކޮންމެވެސް ކަމެއްވެއްޖެކަން ޔަގީންވެއެވެ. އޭނަ އަވަސް އަވަހަށް އައިސް މަންހާގެ އުނަގަނޑުގައި ހިފާލަމުން އެގެއިން ނުކުތުމަށް ހިނގައިގަތެވެ.\n"މަންކޮ، އެހަށް މަޑުކޮށްބަލަ، ތިހާ އަވަހަށް ދާން ތިއުޅެނީ މަންމަ އެއްޗެކޭ ބުނީތަ؟" އަވަސް ފިޔަވަޅުގައި އައިސް މަންހާގެ ކޮނޑުގައި ހިފެހެއްޓި ޝަރަފް އަހާލިއެވެ.\n"އަޅުގަނޑު އަދި އެހެން ތަނަކަށް ދާންވެސް އެބައޮތް، އެހެންވެ......އިރުއޮއްސެން ވާއިރަށް ނެހާ ގޮވައިގެން ގެއަށް ވަދެވޭނީވެސް އޭރުންނު" މަންހާ ޝަރަފްއަށް ބުނެލިއެވެ. އެއްވެސް އެއްޗެއް ނުބުނެ މަންހާ ނުކުމެގެން ދަންދެން އެންމެން ބަލަންތިބީ ހައިރާންކަމާއިއެކުގައެވެ. ކުއްލިއަކަށް މަންހާއަށް އައި ބަދަލާއި ގުޅިފައިވަނީ ވަސީމާކަން އެންމެންނަށް ވިސްނުނެވެ. ސައީދު ގޮސް ކޮޓަރިއަށްވަތްއިރު އެނދުގައި ވަސީމާ އޮށޯވެލައިގެން އޮތެވެ. ނިތުގައި އަތްބާއްވާލައިގެން ދެލޯމަރާލައިގެން އޮތްގޮތުން ހީވަނީ ކޮންމެވެސް ފިކުރެއްގައި އޮތްހެނެވެ.\n"އާރ ޔޫ އޯކޭ.....ގެއަށް ދާންވީތަ" ކާރު ދުއްވާލަމުން ދާއިން މަންހާގެ ގާތުން އަހާލިއެވެ.\n"ހޫމް...." ކާރުގެ ދޮރުގެ ބިއްލޫރިގަނޑުން ބޭރަށް ބަލަންއިނދެ މަންހާ ހޫން ލައްވާލިއެވެ. އޭނާގެ ހިތުގައި ވަސީމާ އާއިމެދު އެތައް ސުވާލެއް އުފެދެމުންދިޔައެވެ. މަންހާއަކީވެސް މިހާރު މަންމައެކެވެ. އުނގުގައި އޮތް ނެހާ ދެކެ އޭނަ ލޯބިވާވަރު އިޙްސާސްކުރެވެއެވެ. އެދަރިފުޅު ރަނގަޅު ގޮތުގައި ބޮޑުވެ އެދަރިފުޅަށް ހުރިހާ އުފަލެއް ލިބުމަށް މިހާރުވެސް މަންހާއަށް އެދެވެއެވެ. ވީއިރު ވަސީމާއަށް މަންހާގެ އުފާވެރިކަން ގުޅިފައިވަނީ ދާއިން އާއިކަން ނުވިސްނެންވީ ކީއްވެބާއެވެ.\n"ޒާ ގުޅި، ބުނީ ކޮންއިރަކުން ހޯ ނެހާ ގޮވައިގެން ގެއަށް އަންނަނީ، އިރުއޮއްސުމުގެ ކުރިން ކޮންމެސް ގެއަށް އަންނައްޗޯ، އެނގޭތަ ދޮންބެއަށް އަހަރެން ނެހާގެ ނަންކީއިރުގެ ފޮޓާތައް ފޮނުވާލައިފިން" ދާއިން ވާހަކަދެއްކިއެވެ. އޭނައަށް މަންހާގެ ހިތަށްކޮއްފައިވާ އަސަރު އެއްވެސް ވަރަކަށް ނޭނގެއެވެ. އެހެންނަމަވެސް އޭނަ މަސައްކަތްކުރަމުންދިޔައީ މަންހާގެ ގެއިން އޭނައަށް ކުރިމަތިވި ކަންތައްތަކާއި އޭނަގެ ހިޔާލު ދުރުކޮށް ދާއިންގެ ވާހަކަތަކުން އެހިތަށް ފިނިކަމެއް ހޯދަދިނުމަށެވެ. މަގުމައްޗަށް ބަލަހައްޓައިގެން އިނދެ ވާހަކަ ދައްކަމުން ކާރު ދުއްވަމުންދިޔަ ދާއިން ސިހިގެންދިޔައީ ކުއްލިއަކަށް މަންހާގެ ރުއިމުގެ އަޑުއިވުމުންނެވެ.\n"މަންހާ.....ހޭ...މަން.....ކީއްވެ ރޮނީ، ޔޫ ނޯ އައި ޑޯންޓް ލައިކް ޓިއަރސް އިން ޔޯ އައިސް" ދާއިން މަންހާއަށް ބަލާލަމުން ބުނެލިއެވެ. އަދި މަގުގެ އެއްފަރާތުގައި ކާރު މަޑުކޮއްލަމުން މަންހާގެ ކޯތާފަތުގައި ފިރުމާލިއެވެ. އެވަގުތު މަންހާގެ އަތުގެ ތެރޭއޮތް ކުޑަކުޑަ ނެހާގެ ރުއިމުގެ އަޑުވެސް އިވިގެން ދިޔައެވެ.\n"ދަރިފުޅުވެސް ރޯންފެށީ، އެހެންނުވާނީ މަންމަ ރޮންޏާ ދަރިފުޅަށްވެސް ރޮވޭނެއެއްނު، ދެން އަވަހަށް ހުއްޓާލާ....." ދާއިން މަންހާ ގާތްކޮއްލަމުން ނިތްކުރީގައި ބޮސްދީފައި ބުނެލިއެވެ. ދާއިން ބުނިއެއްޗަކުން އަދިވަކިން ބޮޑަށް މަންހާއަށް ރޮވުނެވެ.\n"އަހަރުމެން ދެން އެގެއަކަށް ނުދާނަން، ދާއިން......އަހަރުމެން ދެން އެގެއަށް ނުދާނަން، މަންމަ ދުވަހަކުވެސް ބޭނުމެއްނުވާނެ އަހަރެން ދެކޭކަށް، އަހަރެން ރުޔަސް މަންމައެއް ނުރޯނެ....." ރޮމުން ރޮމުން މަންހާ ބުނެލިއެވެ. ދާއިން މަންހާގެ ދެލޯ ފޮހެލަދެމުން ހިނިތުންވެލާފައި އާއެކޭ ބުނެލިއެވެ. ދެން މަންހާ ގޮވައިގެން އެގެއަށް ނުދާނަންކަމުގައި ބުނުމުގެ ގޮތުންނެވެ. މަންހާ ބޭނުން ނޫން އެއްވެސް ކަމެއް ކުރާކަށް ދާއިން ދުވަހަކުވެސް މަޖުބޫރެއް ނުކުރާނަންކަމަށް އޭނަ ބުންޏެވެ. މަންހާ ނެހާ ގާތްކޮއްލަމުން ނާނާ ކިޔާލިއެވެ. އޭނަ ދެން ދުވަހަކުވެސް ވަސީމާގެ ގާތަށް ދާކަށް ބޭނުމެއްނޫނެވެ. ދާއިން އަނެއްކާވެސް ކާރު ދުއްވާލިއެވެ. އޭނަ މަންހާއަށް ދޭތެރެއަކުން ބަލާލައެވެ. މަންހާއީ އޭނަގެ ނަސީބު ކަމުގައި އޭނަ ދެކެއެވެ. އޭނަގެ ހުރިހާ އުފަލެއްގެ ހަގީގީ މިލްކުވެރިޔާއެވެ.\n"ހެލޯ....ޒާ....މިކައިރި ކުރީ ގެއާ...." ހިޔާލުތަކުގެ ތެރެއިން ފޯނުގެ ރިންގާއިއެކު ސިހިގެން ދިޔަ ދާއިން ފޯނު ނަގާ ޖަވާބު ދިނެވެ. މަންހާ އެފޯންކޯލަށް މާބޮޑު ސަމާލުކަމެއް ނުދެއެވެ. އޭނައަށް ދާއިންއަށް ގުޅީ ޒާރާކަން އެނގޭތީ އާއިއެކުވެސްމެއެވެ.\nކޮމްޕިއުޓަރ ކައިރީ އިށީނދެލައިގެން އިނދެ ވަޒީފާތަކާއިބެހޭ މައުލޫމާތުތައް ބަލަމުން ވިޝާލް ދިޔައެވެ. އޭނަ މިހާރު ބޭނުންވަނީ ވަޒީފާއަކަށް ދާށެވެ. މާހައުލު ތަފާތުކޮށްލާށެވެ. އޭނާގެ ހިތުގައި މަންހާއަށް ދެވިފައިވާ ލޯތްބާ ގަދަރު މުޅި އުމުރަށް އެހިތުގައި ވަގުފްކުރާށެވެ. އެހެނީ އެއިޙްސާސްތަކަކީ އެހަށިގަނޑުގައި ފުރާނަ ހުރިހާ ހިނދަކު ފިލައިގެން ނުދާނެ އިޙްސާސްއެއްކަން އޭނައަށް އެނގޭތީއެވެ. މަންހާ ފެނުމުން އެހިތަށް ކުރެވޭ ބަޔާންކުރަން ދަތި އިޙްސާސްތަކާއި ހިތުގައި އުފެދޭ ވޭނީ އޮއެވަރު ހުދު މަންހާއަށްވެސް ދައްކަން ބޭނުންނުވަނީއެވެ. މަންހާ ބޭނުންވިފަދަ ގާތް ރަޙުމަތްތެރިއަކަށް ވެވޭތޯ މަސައްކަތްކުރަނީ ހުދު ވިޝާލްވެސް މަންހާ ދެކިލަން ބޭނުންވާތީއެވެ. މަންހާ އުޅެނީ އުފަލުގައިކަން ޔަގީންކުރަން ބޭނުންވާތީއެވެ. ދުވަހަކުވެސް މަންހާއަށް ދެރަގޮތެއް ވާން އޭނަ ނޭދެއެވެ.\nގެއަށްވަތް ދާއިން އެންމެ ފުރަތަމަ ދިޔައީ މަންހާގެ ބަޔަށެވެ. މަންހާ ދަރިފުޅުގެ އެއްޗެހި ބަދަލުކޮށްލުމާއިއެކު ދަރިފުޅު ނިންދެވުމަށްޓަކައި އޭނަވެސް ތައްޔާރުވެލިއެވެ. އެނދުގައި އިށީނދެލައިގެން މަންހާގެ ހަރަކާތްތަކަށް ބަލަހައްޓައިގެން ދާއިން އިނެވެ. ހިމޭންކަމުގެ ތެރޭގައިވެސް މަންހާގެ ހަރަކާތްތަކަށް ބަލަން ފޫހިކަމެއްނެތި އޭނައަށް އޮވެވިދާނެއެވެ. މަންހާ ބަހެއް ނުބުނި ކަމުގައި ވިޔަސް އެއަންހެން ކުއްޖާގެވަނީ އެހެންމީހުންގެ ހިތްއަތުލާފަދަ ޖާދޫއެކެވެ. ދަރިފުޅު ވީހޭއްސުރެން ދާއިން މަންހާ އާއި ލޯތްބާއިއެކު ގާތްވެލާނެ ފުރުޞަތެއް ނުލިބެއެވެ. އެހިތުގައި މަންހާ އާއި ނުލާ ހުސްކަމެއްވާނެކަން އޭނައަށް ގައިމެވެ. ދާއިންއަށް ފޯނެއް އައެވެ. މިފަހަރުވެސް ގުޅީ ޒާރާއެވެ. ނަމަވެސް ދާއިން ވަގުތުން ފޯނު ކަނޑާލިއެވެ. އަދި ފޯނުގެ ރިންގު ކަނޑާލުމަށްފަހު ފޯނު ސައިލެންޓަށް ލިއެވެ.\nނިދިފައި އޮތް ކުޑަދަރިފުޅު ކުޑައެނދުގައި ބާއްވާލުމަށްފަހު މަންހާ އައިސް ދާއިންގެ ފައިކައިރީ ކާޕެޓުމަތީ އިށީނދެލިއެވެ. ދާއިންއަށް މިވަނީ ކިހިނެއްކަން އަދި ނަގައިނުގަނެވިސް މަންހާ އޭނަގެ އުނގުގައި ބޯއަޅާލިއެވެ.\n"އައި ލައިވް ޔޫ........" މަންހާ ލޯބިން ފުރިގެންވި ފަދަ ގޮތަކަށް ބުނެލިއެވެ. ދާއިން މަންހާގެ ބޮލުގައި ފިރުމާލިއެވެ. އަދި ލޯތްބާއިއެކު ދެއަތުން މަންހާގެ މޫނުގައި ހިފާލި އެވެ. އެވަގުތު ރީތިވާ މޭޒުމަތީގައި އޮތް މަންހާގެ ފޯނު ވައިބްރޭޓްވާއަޑު އިވިގެންދިޔައެވެ. ބޭނުންނުވިނަމަވެސް މަންހާއަށް ޖެހުނީ ދާއިން އާއި ދުރަށް ޖެހިލުމަށެވެ. ދާއިން ތެދުވެ ރީތިވާ މޭޒުމަތީގައި އޮތް މަންހާގެ ފޯނު ނެގިއެވެ. ގުޅަނީ ޒާރާކަން އެނގި އޭނަ ފޯނު ކަންފަތުގައި ޖައްސާލީ ޖަވާބު ދިނުމަށެވެ.\n"ހެލޯ، މަންހާ.......ގެއަށް އައީތަ؟" ފޯނު ނެގިކަމެއް ނޭގެ ޒާރާ އަހާލިއެވެ.\n"ޒާ، ގޭގައޭ މިހިރީ، މިދަނީ ތިރިއަށް" މިހެން ބުނެ ދާއިން ފޯނު ކަނޑާލުމަށްފަހު ރީތިވާ މޭޒުމަތީ މަންހާގެ ފޯނު ބޭއްވިއެވެ.\n"ޒާރާ ގުޅީ، ހިނގާ އަހަންނާއިއެކު ތިރިއަށް ދަމާ، ބޭބީ މޮނީޓަރުން އެނގޭނެއެއްނު ނެހާ ރޯން ފަށައިފިއްޔާ" ދާއިން މަންހާއަށް ތެދުވުމަށް އަތްދިއްކޮއްލަމުން ބުނެލިއެވެ.\n"ނޫނޭ، ކާންހަދަންވާއިރަށް ދާނަން ތިރިއަށް، ޒާރާ ފޫހިވެގެން ކަންނޭގެ އެއުޅެނީ، ދާއިން ދޭ........" މަންހާ ބުނެލިއެވެ. މަންހާ ދާއިން އާއިއެކު އެޕާރޓްމެންޓުގެ ދޮރާއި ހަމައަށް ދިޔައެވެ. ދާއިން ނުކުމެގެން ދަމުން އަދިވެސް އެއްފަހަރު މަންހާގެ ކޯތާފަތުގައި ލޯތްބާއިއެކު ފިރުމާލިއެވެ. މަންހާ ދާއިން ގޮސް ލިފްޓަށް އަރަންދެން ބަލަހައްޓައިގެން ހުއްޓެވެ. އޭގެ ފަހުން ދޮރުލައްޕާލުމާއިއެކު ތަޅުލިއެވެ.\n"މިހާރު ކޮންއިރެއް ކާންގޮވާތާ، ސަޢީދު ކީއްވެފަތަ ތިއޮންނަނީ، ހުރިހާ ކުދިން އެތިބީ ކާމޭޒު ދޮށުގަ" އިޝާނަމާދުން ފައިބައިގެން ގެއަށް އައިގޮތަށް އެނދުގައި އޮތް ސަޢީދުއަށް ވަސީމާ ބުނެލިއެވެ.\n"އަހަރެން ކާހިތެއްނެއް" އެއްފައިތިލަ އަނެއްފައިތިލާގައި އަޅުވާލައިގެން ތަޅުވާލަ ތަޅުވާލަ އޮތް ސަޢީދު ބުނެލިއެވެ.\n"މިހާރު ކިހިނެއްވީ، ބޭރުން ކައިގެންތަ ތިއައީ......އޭރު ޖޫން ކާންގޮވަން އައިއިރުވެސް ނުކާނަމޭ ބުނިނަމަ، މިދަނީ އޭ ކިޔާ ނައިސްގެން ވިއްޔަ އަހަރެން މިއައީ............" ވަސީމާ ރުންކުރުގޮތަކަށް ބުނެލިއެވެ. އެއީ މިހާރު ވަސީމާގެ އާދައެވެ. އަބަދުވެސް ހުންނާނީ ކޮންމެވެސް ކަމަކާ ހިތްހަމަ ނުޖެހިފައެވެ. ގޭގައި އުޅޭ އެކަކަށްވެސް ރަނގަޅަށް ކަމެއް ނުކުރެވޭނެއެވެ. އެކަމާ ހުރެ ހުރިހާ ކުދިންނާއިއެކު ފިރިމީހާ އާއިވެސް އޮންނަ ގުޅުން ކުޑަވެގެންދިޔައެވެ. ވަސީމާ އިތުރަށް ސަޢީދު އާއި ވާހަކަދެއްކުމެއްނެތި ނުކުމެގެން ދިޔައީއެވެ.\n"ނެހާއަށް ނިދިފަތަ އޮތީ" އެތެރެއަށް ވަދެގެން އައި މަންހާ ފެނުމުން މޫމިނާ އަހާލިއެވެ. މަންހާ ހިނިތުންވެލަމުން އާއެކޭ ބުނެލިއެވެ. އަދި އިމީ އާއި މޫމިނާއަށް އެހީތެރިވެދޭން ފެށިއެވެ. ރޭގަނޑުގެ ކެއުމުގައި ބައިވެރިވުމަށް ދާއިން އާއި ޒާރާއަށް ގޮވުމަށް މޫމިނާ ދިޔައެވެ.\n"މަން......" މަންހާ ފެންނަ އިރަށް ދާއިން ގޮވާލިއެވެ. އޭރު އޭނާގެ ކޮނޑުގައި އެލިގަނެކަހަލަ ގޮތަކަށް ޒާރާހުއްޓެވެ. އެދެމީހުން އެކަކު އަނެކަކާ ސަމާސާ ކުރަމުން އައިސް ކާމޭޒު ދޮށުގައި އިށީނެވެ.\n"ގެނޭ އަހަރެން އަޅާލަ ދޭނަން" މަންހާ ދާއިންގެ ތައްޓަށް ބަތްއަޅާދިނުމަށް ނެގިތަނާހެން ޒާރާ ބުނެލިއެވެ. އެއާއިއެކު މަންހާ ދާއިންގެ ތަށި ޒާރާއަށް ދިއްކޮއްލިއެވެ. އަދި ސިއްރު ސިއްރުން ދާއިންއަށް ބަލާލިއެވެ. ދާއިންގެ މޫނުމަތިން ފެންނަމުންދިޔަ ހިނިތުންވުން އޭނައަށް އުނދަގޫކުރިއެވެ.\nކައިނިމިގެން މޫމިނާ އާއި މަންހާ އިށީނީ ޓީވީ ބަލާލުމަށް ސޯފާގައެވެ. ދާއިންވެސް ބޭނުންވީ ސޯފާގައި ވާހަކަދައްކާލަން އެމީހުންގެ ގާތުގައި މަޑުކޮއްލުމަށެވެ. އެހެންނަމަވެސް ޒާރާ އޭނަގެ އަތުގައި ހިފާ ދަމަމުން ކޮޓަރިއަށް އައުމަށް ކިޔާވަރުން ޖެހުނީ ކޮޓަރިއަށް ދާށެވެ. މަންހާ މޫމިނާ އާއިއެކު މަޑުކޮއްލީ އޭނަވެސް ކުރާނެ އިތުރު ކަމެއްނޯންނާނެތީ އާއިއެކުވެސްމެއެވެ.\n"މިރޭ ވާރޭވެހޭނެހެން ވަރަށް ހީވޭ" މޫމިނާ އިނދެފައި ބުނެލިއެވެ.\n"ހަވީރުވެސް އޮތީ ކުޑަކޮށް ވިއްސާރަ ގޮތަކަށް" މަންހާ މޫމިނާ އާއި ބައިވެރިވެލިއެވެ.\n"އިމީ، މިރޭ އެއްވެސް ތަނެއްގެ ކުޑަދޮރެއް އެއްޗެއް ހުޅުވާފަ ނުބަހައްޓައްޗޭ........" މޫމިނާ އިމީއަށް ބުނެލިއެވެ. ގާތްގަނޑަކަށް އަށްގަޑި ބައިވަންދެންހެން މަންހާ މޫމިނާ އާއިއެކު އިނެވެ. އެއިން އެއްވެސް އިރަކު ދާއިންގެ ޚަބަރެއް އެމީހުންނަކަށް ނުވެއެވެ. ޒާރާވެސް ކޮޓަރިން ބޭރަށް ނުނިކުމެއެވެ. ވަރުބަލިވާގޮތްވުމުން މަންހާ ތެދުވީ އޭނަގެ ބަޔަށް ދިއުމަށްޓަކައެވެ. އެހިނދު މޫމިނާ ދާއިންއަށް ގޮވާލާފައި ދިއުމަށްއެދުނެވެ. މަންހާ ނުކެރިފަ ހުރެވެސް ގޮސް ދާއިންގެ ކޮޓަރީގައި ޓަކި ޖެހިއެވެ.\n"މަންހާ........ކަމަކުތަ" ދޮރުހުޅުވާލި ޒާރާ ބުނެލިއެވެ.\n"މަންމަބުނެގެން، ދާއިންއަށް ގޮވާލަދިނުމަށް އެދުނީ" މަންހާ ބުނެލިއެވެ. އަދި އޭނަގެ ލޮލުގައި ކޮޓަރިތެރެއިން ޓީޝާރޓްލަމުން ޒާރާގެ ކައިރިއަށް އައި ދާއިން ފެނުމާއިއެކު ވިންދުއަވަސްވެގެން ދިޔައެވެ. ބޭނުންވީ އިތުރު މަންޒަރެއް ފެނުމުގެ ކުރިން އެތަނުން ދާށެވެ.\n"މަންމާ، ދަނީ އެނގޭ" މަންހާ އެޕާރޓްމެންޓުގެ ދޮރާދިމާލަށް ހިނގައިގަންނަމުން ސޯފާގައި އިން މޫމިނާއަށް ބުނެލިއެވެ\n"މަންހާ ދަނީތަ" ކޮޓަރިން ނުކުތް ދާއިން ބުނެލިއެވެ. މަންހާ ހިނިތުންވެލަމުން ބޯޖަހާލިއެވެ.\n"ދަރިފުޅު މަންހާ އާއިއެކު މައްޗަށް ނުދާނަންތަ؟" މޫމިނާއަށް ދާއިންގެ އަޑުއިވުމާއިއެކު ދާއިންއަށް ބަލާލާފައި ބުނެލިއެވެ. ހަމައެވަގުތު ޒާރާ ދާއިންއަށް ގޮވާލާފައި ދަނީތޯ އަހާލިއެވެ.\n"ނުދަމޭ.........މިއަންނަނީ" ދާއިން ބުނެލިއެވެ.\n"އިޓްސް އޯކޭ، އަހަރެން ހިނގައިދާނަން.........ގުޑްނައިޓް" މަންހާ މަޑުމަޑުން ދާއިންއަށް ބުނެލިއެވެ.\n"ދާނަން އެނގޭ މިރޭ........." ދާއިން މަންހާ އާއިއެކު އެޕާރޓްމެންޓުން ބޭރަށް ނުކުމެލާފައި ބުނެލިއެވެ. މަންހާ އެއްވެސް އެއްޗެއް ނުބުނެ ހިނިތުންވުމެއް ދިނުމަށްފަހު ލިފްޓަށްއެރިއެވެ. އޭރު އެޕާރޓްމެންޓު ދޮރުހުޅުވާލާފައި ޒާރާ ނުކުތީއެވެ. ދާއިން ފަސްއެނބުރި ބަލާލުމަށްފަހު ޒާރާގެ ގާތަށް ދިޔައެވެ.\nއުޑުމައްޗަށްވަނީ މަޑުރަތްކުލައެއްވެރިވެފައެވެ. ޖެހެމުންދިޔަ ވައިރޯޅިތައް ބާރުވެފައި ތެތްފިނިކަމެއް ފަޒާގައި ހަރުލައްވަމުންދިޔައެވެ. މަންހާ ބެލްކަންޏަށް ނުކުމެވެން ހުރި ދޮރު ލައްޕާލަމުން ދޮރުފޮތިގަނޑު ދަމާ ނިވާކޮއްލިއެވެ. ކޮޓަރީގައި ދިއްލާފައި ހުރި ނިދާބޮކީގެ އަލި ހުރިވަރަށްވުރެވެސް ފަނޑުކޮއްލުމާއިއެކު މަންހާ އެނުގައި އޮށޯތެވެ. ހެޑްސެޓް ކަންފަތަށް ޖަހާލުމާއިއެކު ރީތި ލަވައެއްޖަހާލިއެވެ. ސިކުނޑި އާއި ހަށިގަނޑަށް ހަމަޖެހުމެއް ހޯދައިދިނުމަށެވެ. މިރެއަކީވެސް އޭނައެކަނި ހޭދަކުރަންޖެހޭނެ ރެއެއްކަން މަންހާއަށް އެނގޭތީއެވެ.\nދަންވަރުގެ ވަގުތެވެ. ވާރޭބޯކޮށްލީ ތިޔަހެނެއްނޫނެވެ. ގަދަވަޔާއިއެކު ވާރޭގެ ތިކިތައް އައިސް ބިއްލޫރުދޮރުގައި ޖެހޭއަޑުއިވެމުންދިޔައެވެ. ވާރޭގެ ތިކިތަކާއިއެއްވަރަށް ބޭރަށް ބަލަހައްޓައިގެން ހުރި ވިޝާލްގެ ގިޓައިން މިއުޒިކުގެ އަޑުއިވެމުންދިޔައެވެ. ހިތްގައިމުކަމެއް ކޮޓަރިއަށް ވެރިވެފައިވެއެވެ. ވިޝާލްގެ ދެލޯ މަރާލައިގެން ހުރެ އޭނަ ގިޓާގެ ނަރުތަކާއި ކުޅެމުންދިޔައެވެ. މިފަދަ ވިއްސާރަ ކޮންމެރެއަކުހެން އޭނަ އެހަނދާންކުރެއެވެ. މަންހާގެ ހަނދާނެވެ.\nވިއްސާރަ ދުވަހަކަށްފަހު ސާފު އަމާން ރީތި ދުވަހެއް އާދެއެވެ. ދިރިއުޅުމުގައިވެސް ވަނީ އެފަދަގޮތެކެވެ. ތަފާތު ރަހަތައް އެކުލެވިފައިވެއެވެ. އަޑިގަނޑަކަށްފަހު އުސްގަނޑެއް އާދެއެވެ. މާޒީވެދާ ދުވަސްތަކާއިމެދު ވިސްނާ ބައެއް ވާއިރު އަނެއްބައި މީހުން ބޭނުންވަނީ އެމާޒީ ހަނދާންނައްތާލުމަށެވެ.\nދާއިން އާއި މަންހާގެ ދިރިއުޅުމަށްވެސް އަނދިރިކަމުން ފުރިގެންވި ހިޔަންޏެއް އެޅިގެން ހިނގައްޖެއެވެ. ދަރިފުޅަށް ހަތްމަސްވިއިރު މަންހާއަށް އެކަނިވެރިކަން އިޙްސާސްކުރެވުނީ ދުވަހަކުވެސް ހީނުކުރާފަދަ މިންވަރަކަށެވެ. ހޭދަވެގެންދާ ކޮންމެރެއެއްމެ ނިމިދަނީ ދާއިންގެ އޯގާތެރި ފިރުމުންތަކާއި ނުލައެވެ. ދަރިފުޅު ނެހާ ލިބުމަށްފަހު ދާއިންގެ އެތަނަވަސް މޭގައި ބޯއަޅާލާނެ ފުރުޞަތެއް ނުލިބުނެވެ. އޭގެ އިތުރުން އަމިއްލަ ދަރިފުޅުވެސް އަތުން ބީވެގެންދަނީއެވެ. ހަދާނެގޮތެއް ނޭގި ސިކުނޑި ހާސްވެފައި މަންހާވެއެވެ. ކުޑަނަމަވެސް ހިތްހަމަ ޖެހުމެއް ލިއްބައިދެނީ ވިޝާލްގެ އެކުވެރިކަމެވެ. މަންހާ އާދޭސް ކުރާވަރުން ކޮންމެ ދުވަހަކުހެން އޭނަ އެގެއަށް އާދެއެވެ. ވިޝާލްއަށް ވަޒީފާ ލިބުމާއިއެކުހެން އޭނަ މަންހާގެ ގާތަށް އަންނަނީ ކޮންމެ ދުވަހެއްގެ އޮފީސް ނިންމާފައެވެ. ދާއިން ނުފެންނާތީ އެކަމާ ވިޝާލް ސުވާލުވެސް ކުރެއެވެ. އެހެންނަމަވެސް ކޮންމެވެސް އެއްޗެކޭ ކިޔާ މަންހާ ހަމަޖައްސާލަނީއެވެ. މިހުރިހާ ބަދަލެއް ގުޅިފައިވަނީ ޒާރާ އާއިއެވެ. މަންހާ އެންމެ ހައިރާންވަނީ އޭނަގެ ފަރާތުން ޒާރާއަށް އެފަދަ ބޮޑު ބަދަލެއް އަންނަވަރުގެ ކަމެއް ނުކުރެވޭކަން ޔަގީންވާތީއެވެ. ޒާރާ ދާއިންގެ ކުރިމަތީ މަންހާއަށް ރަނގަޅުވިޔަސް މިފަހަކަށް އައިސް އެކަކުވެސް ނުހުންނަ އިރުއިރުގައި މަންހާގެ އެޕާޓްމެންޓަށް އައިސް އެއްޗެހި ބުނެހަދައެވެ. ދަރިފުޅާއިއެކުވެސް އެކަނިވެލަން ޒާރާ މަންހާއަށް ފުރުޞަތެއްނުދެއެވެ. ބައެއްފަހަރަށް ޒާރާގެ އެފަދަ ކަންތައްތަކުން މަންހާއަށްވެސް ހިތްހަމަނުޖެހެވެއެވެ. އެހެންނަމަވެސް އަދި އަދަށްވެސް މަންހާ ޝަކުވާއެއް ނުކުރެއެވެ. އެކަކުކައިރީވެސް އެއްވެސް އެއްޗެއް ނުބުނެއެވެ. ދާއިންއަށް ނުވިސްނެނީ ކީއްވެބާއޭ އޭނަގެ ހިތަށް އެރިޔަސް އެކަމެއް މަންހާ ނުދައްކައެވެ.\nއޮފީހުގައި އުޅުމަށްފަހު އެޕާރޓްމެންޓަށް ދާއިން ވަންނައިރު ޒާރާހުންނަނީ ކޮންމެވެސް ކަމެއް ކުރަން ތައްޔާރުވެއެވެ. ކުޑަކުޑަ ވަގުތުކޮޅަކަށް ނޫނީ ދާއިންއަށް މަންހާގެ ގާތަށް ނުދެވޭކަން އޭނައަށްވެސް އެނގެއެވެ. އަދި އެވަގުތުކޮޅުވެސް އޭނައަށް މަންހާ އާއިއެކު އެކަނިވެލާނެ ފުރުޞަތެއް ނުލިބެނީ އެއިން ކޮންމެ ފަހަރަކު އޭނަ އާއިއެކު ޒާރާ ހުންނާތީއެވެ. އެހެންނަމަވެސް މީހުންބުނެއުޅެނީ ތެދެކެވެ. ރުހުމުގެ ލޮލަށް އައިބެއްނުފެންނާނެއެވެ. ދާއިންއަށްވެސް ވަނީ އެހެންނެވެ. އަދިވެސް އޭނަ ޒާރާދެކެ ވަރަށް ލޯބިވެއެވެ. ލޯތްބަކީ ކަނުއެއްޗަކަށްވަނީވެސް އެހެންވެ ކަންނޭގެއެވެ. ޒާރާ ކުޑަކުޑަނެހާ ގޮވައިގެން އުޅޭ މަންޒަރު ފެނި ދާއިންގެ ހިތަށް ފިނިކަމާއި ހަމަޖެހުން ލިއްބައިދެއެވެ. އޭނަ މަންހާއަށް ވަގުތުދޭން މަސައްކަތްކުރެއެވެ. ގަޑިން ގަޑިއަށް މަންހާ ކައިތޯ އާއި އެއްވެސް ކަމަކަށް ބޭނުންވެފައިވޭތޯވެސް ދާއިން ބަލައެވެ. ލޯބީގެ ފިރުމުންތަކާއި ދާނުގެ މީރުކަން ދާއިންއަށް މިހާރު އުންޏެއްނުވެއެވެ. އެކަމަކު އޭނައަށް ވިސްނާނުލެވުނީ އެފަދަ ބީހުންތަކަށް ބޭނުންވެފައިވާ އޭނަގެ ދެވަނަ އަންބެއް އިންކަމެވެ.\n"ހަމަ ތެދެއްތަ؟" ސިޓިން ރޫމުގައި ޒާރާ އާއިއެކު އިން ފަލަކް ނިކަން ބާރަށް ބުނެލިއެވެ. ޒާރާ މެންދުރު އޭނަގެ މަންމަމެންގެއަށް އައިގޮތަށް އިނީ ދާއިން އޮފީސް ނިމޭގަޑިއަށް ގެއަށް ދިއުމަށެވެ.\n"ހޫމް ހަމަތެދެއް، ދޮންތައަށް ގަބޫލު ނުކުރެވެނީތަ؟ މިހާރު އަހަރެން މިހުރީ އުފަލުން، ހީވަނީ ގިނަދުވަހެއް ނުވެ އަމިއްލައަށްވެސް ވަރިއަށްއަށް އެދިފާނެހެން، އެވަރު ކުރާނަން......އޭނައަށް ޖެހޭނީ އަހަރުމެންގެ ދިރިއުޅުމުން ނުކުމެގެން ދާން، އެވެސް ހުސްއަތާ، ދަރިވެސް އަތުލާނަން...........އެކަމަކު މައްސަލައެއް އެބައޮތް.........." ޒާރާ ސޯފާގައި ކަނަމަދު އަޅާފައިވާ ތައްޓެއް ހިފައިގެން އިނދެ އެކަމުން ވާހަކަދެއްކިއެވެ.\n"ކޮބާތަ މައްސަލައަކީ، ހުރިހާ ކަމެއް ތިވަނީ ހަމަ ވާންވީ ގޮތަށްނު" ފަލަކް ހީލާފައި ބުނެލިއެވެ.\n"މައްސަލައަކީ އަދިވެސް މަންހާ ނެހާއަށް ގާތުން ދޭތީ.......އެކަމަށް ކުރާނެ ކަމެއް............" ޒާރާ މޫނަށް ވައްތަރެއް ޖައްސާލަމުން ބުނެލިއެވެ.


Gasim Ge Hayaaipulhu Ge Mahchah Film Eh Hadhanee - Vaguthu\nގާސިމް، އަނބިކަނބަލުން ނަހުލާ އާއި އެކު - ފޮޓޯ: ވީނިއުސް\nޖުމްހޫރީ ޕާޓީގެ ލީޑަރު ގާސިމް އިބްރާހިމް ހަޔާތްޕުޅުގެ މައްޗަށް ފިލްމެއް ހަދަން ނިންމާފައިވާ ކަން އިއުލާނުކޮށްފިއެވެ.\nގާސިމްގެ ހަޔާތްޕުޅުގެ މައްޗަށް ފިލްމެއް ހަދަން ނިންމާފައިވާކަން އިއުލާނުކޮށްފައި ވަނީ މަޝްހޫރު ފިލްމީ ތަރި ޖޭޕީގެ މެމްބަރު އިސްމާއިލް ރަޝީދު (ކޮޕީ އިއްސެ)އެވެ.\nވީޓީވީގެ ޕްރޮގްރާމެއްގައި ވާހަކަދައްކަވަމުން އިއްސެ ވިދާޅުވީ، ގާސިމް އިބްރާހިމްގެ ބައިގްރޮފީ ފިލްމަކީ ދައުލަތުގެ ލައިބްރަރީގައި އިންނަން ޖެހޭ ފިލްމެއް ކަމަށެވެ.\n"ގާސިމް އިބްރާހިމްގެ ލައިފް، އެ ފެށުނުގޮތާއި، މިހާހިސާބަށް އައިގޮތް، އަޅުގަނޑުމެންގެ ތެރޭގައި ދޭތެރެއަކުން އަޑުއިވޭނެ ގާސިމް އިބްރާހިމް އެންމެ ކުރިންސުރެ ވަރަށް ބުރަ މަސައްކަތެއްކޮށްގެން ކަން މިހިސާބަށް އައީ". އިއްސެ ވިދާޅުވިއެވެ.\nއިއްސެ ވިދާޅުވީ، މިދިޔަ އަހަރު ތެރޭގައި ޖޭޕީ ތެރޭގައި ގާސިމްގެ ބައިގްރޮފީއަށް ފިލްމެއް ހަދަން ވާހަކަދެކެވުނު ކަމަށެވެ.\n"އަޅުގަނޑު މި ބުނީ 100% ކޮމިޓްމެންޓް ދޭން ބޭނުންވާ ކަމެއް މިއީ، ސީދާ އަޅުގަނޑުގެ ބެލުމުގެ ދަށުގައި އޭތި ހަދަން". އިއްސެ ވިދާޅުވެފައިވެއެވެ.\nއިއްސެ ވިދާޅުވީ، ގާސިމް ފަދަ ބޭފުޅެއްގެ ހަޔާތާއި ގުޅޭ ފިލްމެއް އިނުމަކީ މަޖުބޫރު ކަމެއް ކަމަށެވެ.\n"އިރާދަކުރެވިއްޔާ ހަދާނަން، އެ ފިލްމުން އެ ހިސާބަށް ދިޔައީމަ އެނގޭނެ، އާދައިގެ ގޮތަކަށް ނޫން ހަދާނީ، އިންޓަނޭޝަނަލް ފެންވަރުގައި ހަދައިގެން އަދި ޑޯކިއުމެންޓްރީތަކާއި ޓެލެ ފިލްމާއި މީހުންގެ އިންޓަވިއުސްތަކާއި ލީޑާރުގެ އިންޓަވިއުތަކާއި، އެގޮތަށް މިކްސް ކޮށް އަޅުގަނޑުމެން ކުރިއަށް ގެންދާނީ".\nވަކި މުއްދަތަކަށް އެއް ގައުމުގެ ސިފައިން އަނެއް ގައުމުގައި ތިބެގެން ފައިދާވޭ: ޖޭޕީ\nއެމްއޭސީއެލްގެ ބޯޑަށް ގާސިމްގެ ދަރިކަލުން ސިޔާދު\nއޮކްޓޯބަރ 15, 2021 16:36\nމަ ނަގާތި ،ތި ފިލްމް ކުޅެން. ކޮންތާކު އޮޑިޝަން ބާއްވަނީ. ސަން އައިލެންޑް ގާ ތަ.\nއޮކްޓޯބަރ 15, 2021 18:23\nގާސިމްގެ ބަޔަށް ދޯ؟\nއޮކްޓޯބަރ 15, 2021 16:54\nރަނގަޅު. މަރުވުމުގެ ކުރިން ދިރި އުޅުމުގެ ހުރިހާ ތަސްވީރުތަކެ އް ހާމަކޮށް ނެރެ ދުނިޔެ އަށް ދެ އްކޭތޯ ބަލާތި. އެކަމަކު ތިމާ އީ މު އްސަނދި މީހެ އްކަން ދަ އްކަން، ތިމާގެ ދީލަތިކަން މީހުންނަށް ދަ އްކަން ކުރި އެއ އްވެސް ޢަމަލެ އް ﷲ ތަޢާލާ ޤަބޫލު ނުކުރަ އްވާނެކަން ހަނދާން ބަހަ އްޓާތި. އެކަލާނގެ ޤަބޫލުކުރަ އްވާނީ އެކަލާނގެ ރަސްކަންފުޅަށްޓަކާ ހިތް ނިޔަތް ޚާލިސްކޮ އްގެން ކުރި ޢަމަލެ އް. ފަހަރުގާ ކުރިން ދެންނެވި ފަދަ ދެ އްކުންތެރިކަން ޑިމޮކްރަސީ ޤަބޫލުކޮށްފާނެ. ﷲ ތަޢާލާ ޤަބޫލެ އް ނުކުރަ އްވާނެ.\nއޮކްޓޯބަރ 15, 2021 17:00\nތި ފިލްމުގަ އޮންނާނީ ހުސް ކައިވެނި ކުރުން\nއޮކްޓޯބަރ 15, 2021 18:26\nމަ ބޭނުން އައިޝާ ގެ ބައި\nގާ ސިމް (ގައު ސިމް)\nއޮކްޓޯބަރ 15, 2021 18:43\nތިޔަ ފިލުމުގައި އޮންނާނީ ކައިވެންޏާއި ބަޤާވަތް، ދެން މުވައްޒަފުންނަށް ދޭ އަނިޔާ.\nއޮކްޓޯބަރ 15, 2021 19:09\nހޮލީވުޑާއި ބޮލީވުޑް އަދި ދިވެހިވުޑުގެ މަޝްހޫރު ޑައިރެކްޓަރުންގެ ޚިޔާލާއި މަޝްވަރާ މުހިންމުވާނެ! ތިޔަ ފިލްމުގައި ލޯތްބާއި، މަސައްކަތްތެރިކަމާއި، ސިޔާސަތާއި މުވައްޒަފުންނަށް އަނިޔާވެރިވުން ވެސް ފެންނަ ގޮތަށް ތެދުވެރިކަމާއި އަމާނާތްތެރިކަމާއެކު ޤާސިމުގެ ލެގަސީ ގެނައުން މުހިންމެވެ.\nއޮކްޓޯބަރ 15, 2021 19:40\nތިއައްވުރެ ފައްކާވާނެ ގާރޫނުގެ ހަޔަާތައް ފިލްމެއް ހަދަާލަން\nއޮކްޓޯބަރ 15, 2021 19:53\nއަންްނިގެ ވެރިކަން ވަ އްޓާލަން ބަޣާވާތް ކުރި ވާޙާކަވެސް ފިލްމުގަ އޮތީމަ ފިލްމު ސަޅިވާނީ\nއޮކްޓޯބަރ 15, 2021 20:11\nތިޔަ ފިލްމު ވާނީ ބޮޑު މަސްހުނި ގަޑަކަށް. މީހާގައި ހުންނަ އުނި ސިފަތަކާ ހިންމަތާ މިންނަތާ ، ބަސްމަގު ގެ ފެންވަރު ވެސް ފެންނާނެ ފިލްމަކަށް. ދަވްލަތުގެ ލައިބްރަރީގައި ކޮންމެހެން ޤާސިމް ގެ ފިލްމެއް އޮންނަންޖެހޭނެ ކަމަކަށް ނުފެނޭ.\nއޮކްޓޯބަރ 15, 2021 20:17\nތިޔަފިލްމް ޑައިރެކްޓް ކުރަން ރަނގަޅުވާނީ ނަހުލާ ދޯ\nއޮކްޓޯބަރ 15, 2021 21:26\nތި ފިލްމްގަ ޒިނޭކޮށްގެން ކޯޓުން އަރުވާލި ބައި ވެސް ހިމެނޭނެ ދޯ\nއޮކްޓޯބަރ 15, 2021 21:42\nބިޓީންބައި ދައްކާފާ އިތުރުއެއްޗެއްދައްކާން ތަންއޮންނާނެބާ؟\nއޮކްޓޯބަރ 15, 2021 23:10\nތިޔަ ފިލްމް ހަދައިފިނަމަ ފިލްމުގައި ހުންނާނީ މުޅިން ދޮގު ވާހަކަތަށް !\nއޮކްޓޯބަރ 16, 2021 00:20\nތިފިލްމުގަ ވައްކަން ކުރާ ތަން ފެންނާނެބާ. ޙަހަ\nއޮކްޓޯބަރ 16, 2021 00:27\nމި ފިލްމުގައި ފިރިހެން ކުދިން ހޯދަންވެގެން ކައިވެނިކުރިކަން އެނގޭނެ / ތިއުޅެނީ 2023 އަށް ސަމާލުކަން ހޯދަން\nއޮކްޓޯބަރ 16, 2021 00:59\nވަރަށް ރަނގަޅުޚިޔާލެއް މުއްސަނދިވިގޮތް ގެނެސްދޭއިރު އެއްކަލަ އެފް ޕީ އައި ޑީ ގެއަށް މުދާގަތްގޮތާ އެސް ޓީ އޯ އަށް ތެޔޮއެތެރެކުރިގޮތްވެސް ތަފްސީލްކޮށް ގެނެސްދެއްޗޭ\nއޮކްޓޯބަރ 16, 2021 04:16\nއަންހެން ކުދިން ކާމިޔާބު ކުރަން ޙަރަދު ކުރި ފައިސާ ގެ ޢަދަދު ހިމަނާތި.\nއޮކްޓޯބަރ 16, 2021 08:59\nއިއްސެ ބުނެދީބަލަ ގާސިމް އިބްރާހީމްގެ ބައިގްރޮފިީ ފިލްމެއް ދައުލަތުގެ ލައިބްރަރީގައި އިންނަން ޖެހޭ ގާނޫނީ ނުވަތަ ދީނީ ހުއްޖަތަކީ ކޮބައިތޯ؟\nއޮކްޓޯބަރ 16, 2021 09:01\nއައްދޭ ހާދަ އަހަކަށް ތިޔަ މޫނު ކުނިކޮށްލީ.\nއޮކްޓޯބަރ 16, 2021 09:46\nމަ ބޭނުން ގާސިމް ގެ ބައި ކުޅެން.\nއޮކްޓޯބަރ 16, 2021 10:57\nކޮމަންޓްތައް ކިޔާލީމަ އެންގޭ ދިވެހިންގެ ސިކްކަން


ވޮލީބޯޅަ ކަލަންޑަރު އެކުލަވާލައިފި - Voice of Meedhoo\nއިންޓަރނޭޝަނަލް ނުވަ މުބާރާތާއެކު މިއަހަރުގެ ވޮލީބޯޅަ ކަލަންޑަރު އެކުލަވާލައިފިއެވެ.\nއިންޓަރނޭޝަނަލް މުބާރާތްތަކުގެ ތެރޭގައި މާރޗްމަހު ރާއްޖޭގައި ބާއްވާ 19 އަހަރުން ދަށުގެ އޭވީސީ ބީޗްވޮލީބޯޅަ މުބާރާތް ހިމެނެއެވެ. އޭގެއިތުރުން ވޮލީބޯޅަ ޓުއަރތައްވެސް ހިމެނެއެވެ. ސެންޓްރަލް ޒޯން މުބާރާތުގެ ފިރިހެން ޑިވިޝަން އޮންނާނީ އޭޕްރީލް މަހު ބަނގްލަދޭޝްގައެވެ. އަންހެން މުބާރާތް އޮންނާނެ ތާރީޚް ކަނޑައެޅިފައި ނެތްނަމަވެސް އެމުބާރާތް އޮންނާނީ ނޭޕާލްގައެވެ. މީގެއިތުރުން ކިރްގިސްތާންގައި އޮންނަ އިންވިޓޭޝަން މުބާރާތެއްގައިވެސް ރާއްޖެ ވާދަކުރާނެއެވެ. އޮގަސްޓް އަދި ސެޕްޓެމްބަރު މަހު އިންޑޮނޭޝިޔާގައި އޮންނަ އޭޝިޔަން ގޭމްސްގައިވެސް ވޮލީބޯޅަ ހިމެނެއެވެ.\nވޮލީބޯޅަ ސީޒަން ފަށާނީ އަންނަ މަހު ފަހުކޮޅު ބާއްވާ އިންޓަރ ސްކޫލް ވޮލީބޯޅަ ފެސްޓިވަލްއިންނެވެ. އިންޓަރސްކޫލް މުބާރާތާއި، އިންޓަރ އޮފީސް ކުންފުނި މުބާރާތްވެސް ވަނީ ތާވަލްކޮށްފައެވެ. އެންމެ ބޮޑު މުބާރާތްކަމަށްވާ ރިސޯރޓް މުބާރާތް ތާވަލްކޮށްފައިވަނީ ޖުލައި މަހަށެވެ. މިދިޔަ އަހަރުވެސް ބާއްވަން މަސައްކަތްކުރި ޒޯން ލީގު އަތޮޅު މުބާރާތް ވަނީ ނޮވެމްބަރު މަހަށް ތާވަލްކޮށްފައެވެ. ޤައުމީ ލީގާއި، ޤައުމީ މުބާރާތް ތާވަލްކޮށްފައިވަނީ އޮކްޓޯބަރު މަހަށެވެ.


Campaign dhathurufulheggai Raees Solih V. Atholhah vadaigenfi | Fashui Online\nކެމްޕޭނު ދަތުރުފުޅެއްގައި ރައީސް ޞާލިޙު ވ. އަތޮޅަށް ވަޑައިގެންފި\nކުރިއަށް އޮތް ރައްޔިތުންގެ މަޖިލީހުގެ އިންތިހާބުގައި އެމްޑީޕީގެ ޓިކެޓުގައި ވާދަ ކުރައްވާ ކެންޑިޑޭޓުންގެ ކެމްޕޭނު ހަރަކާތުގައި ބައިވެރިވެ ވަޑައިގަތުމަށް ރައީސް އިބްރާހިމް މުޙައްމަދު ޞާލިޙު ވ. އަތޮޅަށް ވަޑައިގެންފިއެވެ.\nރައީސް ޞާލިޙުގެ މި ދަތުރުފުޅުގައި މިއަދު ހެނދުނު އެންމެ ފުރަތަމަ ވަޑައިގެންފައިވަނީ ވ. ކެޔޮދޫ އަށެވެ. އޭގެ އިތުރުން މިއަދުގެ މެންދުރު ފަހު ވ. ފެލިދޫ އަށްވެސް ރައީސް ވަޑައިގަންނަވާނެ ކަމަށް މައުލޫމާތު ލިބިފައިވެއެވެ.\nމި ދަތުރުފުޅުގައި ވ. އަތޮޅުގައި ހުންނަ ސަރުކާރުގެ ކުންފުނިތަކާއި މުވައްސަސާތަކުގެ ވެރިންނާއި މުވައްޒަފުންނާވެސް ރައީސް ޞާލިޙު ބައްދަލު ކުރެއްވުމަށް ހަމަޖެހިފައިވެއެވެ. އެމަނިކުފާނު އަރިހު ފޮރިން މިނިސްޓަރު އަބްދުﷲ ޝާހިދުވެސް މި ދަތުރުފުޅުގައި ބައިވެރިވެ ވަޑައިގަންނަވައެވެ.\nމީގެއިތުރުން ކުރިއަށް އޮތް ހަފްތާ ބަންދުގައި ރައީސް ސޯލިހު ނ. އަތޮޅަށާއި ޅ. އަތޮޅަށްވެސް ވަޑައިގަންނަވާނެއެވެ. އެ ދެއަތޮޅަށްވެސް ކުރައްވަނީ އެމްޑީޕީގެ ކެމްޕެއިން ހަރަކާތްތަކުގައި ބައިވެރިވެ ވަޑައިގަތުމަށް ކުރައްވާ ދަތުރުފުޅެކެވެ.\nސަރުކާރުން މީގެ ކުރިން ބުނެފައިވަނީ ރައީސް ވަޑައިގަންނަވާ ކެމްޕެއިން ދަތުރުފުޅުތަކުގެ ހުރިހާ ހަރަދެއް ކުރާނީ އެމްޑީޕީ އިން ކަމަށެވެ.


Mubarak ah ivvi thin aharuge jalu hukum ves baathil koh,eshareeai alun kuran angaifi.\nމުބާރަކަށް އައި ތިން އަހަރުގެ ޖަލު ހުކުމް ބާތިލްކޮށް، އެ ޝަރީއަތް އަލުން ކުރަން އަންގައިފި\nމިސްރުގެ ކުރީގެ ރައީސް ހުސްނީ މުބާރަކްގެ މައްޗަށް ކޮރަޕްޝަންގެ ކުށުގައި އައި ތިން އަހަރުގެ ޖަލު ހުކުމް ބާތިލްކޮށް، އެ ޝަރީއަތް ވެސް އަލުން ކުރަން އެ ގައުމުގެ ކޯޓަކުން މިއަދު ހުކުމްކޮށްފި އެވެ.\nރައްޔިތުންގެ ނިކުމެ 2011 ގައި މުބާރަކް ވެރިކަމުން ވައްޓާލުމަށް ފަހު އޭނާ ހައްޔަރުކޮށް، އޭނާގެ މައްޗަށް ކޮރަޕްޝަންގެ ދައުވާ އުފުލުމުން އެ ކުށުގައި އޭނާ ތިން އަހަރަށް ޖަލަށްލާން 2013 ގައި އެ ގައުމުގެ ދަށު ކޯޓަކުން ވަނީ ހުކުމްކޮށްފަ އެވެ. ނަމަވެސް އެ ހުކުމް މުބާރަކްގެ ފަރާތުން އިސްތިއުނާފް ކުރުމުން އެ ގައުމުގެ އިސްތިއުނާފީ ކޯޓަކުން ވަނީ އެ ހުކުމް މިއަދު ބާތިލްކޮށް، އެ ޝަރީއަތް އަލުން ކުރަން އަންގައިފަ އެވެ. ކޯޓުން އެގޮތަށް އެންގީ ދަށު ކޯޓުގައި ޝަރީއަތް ހިންގިއިރު ބައެއް ކަންތައްތައް ގޯސްކޮށް ގެންގޮސްފައިވާތީ އެވެ.\nއިސްތިއުނާފީ ކޯޓުގެ ހުކުމް އެގޮތަށް އައުމާ އެކު އަސްކަރީ ހޮސްޕިޓަލެއްގައި އޮންނަވައިގެން ޖަލު ހުކުމް ތަންފީޒު ކުރަމުން ގެންދެވި މުބާރަކް އެއްކޮށް މިނިވަންވާނެ އެވެ.\nމުބާރަކްގެ އިތުރުން އެ މައްސަލައިގައި އޭނާގެ ދެ ދަރިކަލުން ވެސް ޖަލަށްލާން ކޮށްފައިވާ ހުކުމް އިސްތިއުނާފީ ކޯޓުން މިއަދު ވަނީ ބާތިލްކޮށްފަ އެވެ. އެ ދެ މީހުންގެ ޝަރީއަތް ވެސް އަލުން ކުރަން ވަނީ އަމުރުކޮށްފަ އެވެ.\nމުބާރަކްގެ ވެރިކަން ވައްޓާލަން މުޒާހަރާ ކުރި މީހުން މެރުމަށް އަމުރު ކުރި ކަމަށް ބުނެ މުބާރަކްގެ މައްޗަށް 2012 ގައި އުމުރު ދުވަހުގެ ޖަލު ހުކުމެއް ވެސް އިއްވި އެވެ. ނަމަވެސް އިސްތިއުނާފީ ކޯޓުން އެންގީ އެ މައްސަލަ ވެސް އަލުން ބެލުމަށެވެ. އެގޮތުގެ މަތިން އެ މައްސަލަ އަލުން ބެލުމަށް ފަހު މިދިޔަ ނޮވެމްބަރު މަހު ދަށު ކޯޓުން ވަނީ އެ ދައުވާ މުބާރަކްގެ މައްޗަށް ސާބިތުނުވާ ކަމަށް ނިންމައިފަ އެވެ.\nމުބާރަކްގެ ވެރިކަން ވައްޓާލުމަށް ފަހު އިންތިޚާބަކު ވެރިކަމަށް އައި ޑރ. މުހައްމަދު މުރްސީގެ ވެރިކަން ވެސް ސިފައިން ވަނީ ވައްޓާލައިފަ އެވެ. އޭގެފަހުން މިހާރު ވެރިކަމުގައި ހުންނެވީ ސިފައިންގެ ކުރީގެ ވެރިޔާ އަބްދުލްފައްތާހު ސީސީ އެވެ. މުބާރަކްގެ ވެރިކަން ވައްޓާލި ފަހުން މިއަދާ ހަމައަށް ވެސް މިސްރުގައި ހަމަޖެހުން ގާއިމްވެފައެއް ނުވެއެވެ.


Chelsea Match Ah Fahu Haassa Haflaa Ehgai Liverpool Ah Thashi Dhenee - Vaguthu\nޗެލްސީ މެޗަށް ފަހު ހާއްސަ ހަފްލާއެއްގައި ލިވަޕޫލަށް ތަށި ދެނީ\nލިވަޕޫލްގެ ކުޅުންތެރިންތަކެއް އުފާ ފާޅު ކުރަނީ\nއަންނަ ބުދަ ދުވަހުގައި ޗެލްސީ އާއި ދެކޮޅަށް ކުޅޭ މެޗަށް ފަހު، ޕްރިމިއާ ލީގުގެ ތަށި އުފުލާލާނެ ކަން ލިވަޕޫލުން ހާމަކޮށްފިއެވެ.\nލިވަޕޫލުން ބުނި ގޮތުގައި ބުދަ ދުވަހު އެ ޓީމުން ތަށި އުފުލާލަން ނިންމާފައި ވަނީ ހާއްސަ ހަފްލާއެއްގައެވެ. ލިވަޕޫލުން މި އަހަރުގެ ޕްރިމިއާ ލީގު ކާމިޔާބުކޮށްފައި ވަނީ 30 އަހަރުގެ މެދުކެނޑުމަކަށް ފަހުއެވެ.\nނަމަވެސް ކުލަބުގެ އެއްވެސް ސަޕޯޓަރަކަށް މި ހާއްސަ ދަނޑިވަޅުގައި އެންފީލްޑުގައި ބައިވެރި ނުވެވޭނެއެވެ. މި ރަސްމިއްޔާތުގައި ލިވަޕޫލްގެ ލިޖަންޑު ސާ ކެނީ ޑަލްގްލިޝް ކުޅުންތެރިންނަށް މެޑަަލް ހަވާލް ކުރަން ހަމަޖެހިފައި ވާއިރު އެޔަށް ފަހު ތަށި އުފުލާލާނީ އެ ޓީމުގެ ކެޕްޓަން ޖޯޑަން ހެންޑަސެންއެވެ.\nމިދިޔަ ސީޒަންގައި ލިވަޕޫލަށް ޗެންޕިއަންސް ލީގު ތަށި އުފުލާލަ ދީފައިވާ ހެންޑަސެން ވެގެން ދާނީ 1990 ވަނަ އަހަރު އާލަން ހަންސެން އަށް ފަހު ޕްރިމިއާ ލީގު ލިވަޕޫލަށް އުފުލާލަ ދިން ފުރަަތަމަ ކެޕްޓަނަށެވެ. ލިވަޕޫލްގެ ކުޅުން ތެރިން ތަށި އުފުލާލާނީ އެ ކުލަބުގެ ސަޕޯޓަރުން ތައްޔާރު ކޮށްފައިވާ ހާއްސަ ބެނާ ތަކެއްގެ ވަށައިގެން މަޝްހޫރު "ކޮޕް" ސްޓޭންޑެއް ގައެވެ.\nލިވަޕޫލް އިން ވަނީ ސަޕޯޓަރުން ގޭގައި ތިބެގެން މި ހާއްސަ ވަގުތު ގައި ބައިވެރި ވުމަށް އިލްތިމާސް ކޮށްފައެވެ. އެގޮތުން ސަޕޯޓަރުންގެ އަގު ވަޒަންކޮށް ބައިވެރި ކުރުމަށް ހާއްސަ ޕްރެޒެންޓޭޝަން އެއް މި ހަފްލާގައި ދޭން ނިންމާފައި ވާކަމަށް އެ ޓީމުން ވަނީ ހާމަ ކޮށްފައެވެ.\nޗެލްސީ ބަލިކޮށް ބަޔާން ޗެމްޕިއަންސްލީގް ކުއާޓާއަށް


އެޑްމިން – Page 256 – Liyuntheringe Gulhun\nVisitors online  275:users  0guests  240bots  35The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n30 އޮކްޓޯބަރު 20121 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 8480\nދުނިޔޭގެ ޗެމްޕިއަނުންނަށް ބަލާ އިރު ވާދަ ކުރާ ގިނަ މީހުންގެ ކިބައިގައި ހުންނަ ޤާބިލިއްޔަތާއި ހުނަރުގައި މާ ބޮޑު ތަފާތެއް ނުހުރެ އެވެ. އެންމެންނަށް ލިބެނީ ދާދި އެއް ވަރެއްގެ ތަމްރީނު ތަކެކެވެ. އެހެން ކަމަށް ވާ ނަމަ އެކަކަށް ކާމިޔާބީ ލިބިފައި އަނެކަކަށް ނާކާމިޔާބީ އާ ކުރިމަތި ލާން ޖެހެނީ ކީއްވެގެންތޯއެވެ؟ މި ސުވާލަށް ޖަވާބެއް ހޯދޭތޯ އެމެރިކާ ގައި އެކި ކަހަލަ ދިރާސާ ތައް ކުރެވެމުން ދާތާ ތިން އަހަރު ވެދާނެ އެވެ.\nޙަޔާތުގެ ހިޔަނި (6)\n30 އޮކްޓޯބަރު 2012ބަހާއި އަދަބު, ވާހަކައެޑްމިން\nނޯޓް: ދިމާވި ސަބަބަކާހުރެ “ޙަޔާތުގެ ހިޔަނި” ޝާއިޢުނުކުރެވި ދުވަސްތަކެއް ފާއިތުވިކަމަށްޓަކައި ކިޔުންތެރިންގެ އަރިހުން މާފަށް އެދެމެވެ. (7 އޮކްޓޯބަރ 2012 (އާދީއްތަ) ގުޅޭ)\nއެހުރިހައި ފޮތެއް ހުދާ ހާވައެވެ. ފުށުންޖަހައެވެ. ފޮތްކާ ކަތުރުފަންޏެއް ހެންނެވެ. އަތްލުންމަނައީ އެންމެފޮތެއްގައެވެ. “ކާމަސުތުރާ” ގައެވެ. އެފޮތް އޮންނަތަން ފަހަކަށްއައިސް ހުދާއަށް ފެންނަނީ ހުހަށް ހުއްޓައެވެ.\nމި ބާވަތުގެ ކަންތައް އެކަކުވެސް ނުކުރާތި!\n29 އޮކްޓޯބަރު 2012ޙަޤީޤަތް, ޢާއްމުބައިއެޑްމިން\nމުޙައްމަދު ސާޖިދު، ގަހާކޯޅި، ހއ.އިހަވަންދޫ\nދުވަސްވަރަކީ މަދަރުސާގެ ފުރަތަމަ ފަހަރަށް އިނގިރޭސި ބަސް ކިޔަވައިދޭން ފެށި ދުވަސްވަރެވެ. ނަމަވެސް މަދަރުސާގެ ދަރިވަރުން އިނގިރޭސި ގަޑިދެކެ ވެސް އަދި އިނގިރޭސި ޓީޗަރު ދެކެ ވެސް ފޫހިވެ އެވެ. އެކުދިން އިނގިރޭސި ގަޑިދެކެ ރުޅިއަންނަ ސަބަބެއްކަމަށް ބުނަނީ އެ ގަޑީގައި ދިވެހިބަހުން އެއް ކުއްޖަކު އަނެއް ކުއްޖަކާ ވާހަކަ ނުދެއްކޭތީ އެވެ.\nއަމީރު ތައިމޫރާއި ތުރުކީ އަންހެނެއް\n29 އޮކްޓޯބަރު 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5131\nރަސްގެފާނުގެ ދަރުބާރުގައި ވަޒީރުންނާއި އަމީރުން އަދަބުވެރިކަމާއެކު އިށީނދެ ވަޑައިގެން ތިއްބެވިއެވެ. ދަރުބާރުއޮތީ ފެށިފައެވެ. މިހެން އޮއްވައި ފުލުހުންގެ ބަޔަކު ޒުވާނަކު، ހިފައި ހައްޔަރު ކޮށްގެން އައިސް ދަރުބާރަށް ވަދެއްޖެއެވެ. ބޮޑުވަޒީރު ވަރަށް އަދަބުވެރިކަމާއެކު ތެދުވެ ވަޑައިގެން ރަސްގެފާނަށް ވިދާޅުވިއެވެ.\n28 އޮކްޓޯބަރު 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 6055\n(20 އޮކްޓޯބަރ 2012 (ހޮނިހިރު) ގުޅޭ)\nފަހީމާ އާއި ޝާޢިރާ މިހާރު ރާވަމުންދަނީ ޢިމްރާން މާލެ އައިހާ އަވަހަކަށް ޢިމްރާނާއި މަލަކާގެ ކައިވެނި ކުރުވުމަށެވެ. ދެޢާއިލާގެ ވިޔަފާރި ގުޅުން އިތުރަށް ބަދަހިކުރުމަށެވެ. އެހެން ނަމަވެސް، މަލިކާވެސް ކޮންމެހެން އެހާވަރަކުން އެގުޅުމައިގެން އުޅޭ ކަމަކަށް ނުބެލެވެއެވެ. ގެއިން ބޭރުގައި ހޭދަވާ ވަގުތުތަކުގައި މިހާރަކަށްއައިސް އަބަދުވެސް މަލަކާ ފެންނަނީ ކޮންމެވެސް ފިރިހެނަކު ގޮވައިގެން އުޅޭތަނެވެ. ތަފާތު މައިޒާންތަކުންނާއި ރެސްޓޯރެންޓް، ކެފެޓޭރިޔާފަދަ ތަންތަނުންނެވެ.\nދިވެހި ތާރީޚުގެ ޞަފްޙާތަކުން\n28 އޮކްޓޯބަރު 201213 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 7504\nއަޅުގަނޑުގެ މި ބަޔާނުގައި ބަލައިލައިފައި މި ވަނީ، ސެޕްޓެމްބަރ 24، 2012 މިވަނަ ތާރީޚުގައި “ލިޔުންތެރިންގެ ގުޅުމަށް” އަޕްލޯޑް ކޮށްފައިވާ (އެ ސައިޓްގައި ޝާއިޢުކޮށްފައިވާ) “ވާދޫ ގައްދަޑު މަނިކުފާނު” މި ސުރުޚީގެ ދަށުން ޢަބްދުﷲ ޙިލްމީ ލިޔުއްވައިފައިވާ ލިޔުއްވުމަކަށެވެ.\n27 އޮކްޓޯބަރު 2012ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 8048\nކަމެއް ނުކޮށް ހުރުން\nއިސްލާމީ ދެވަނަ ޚަލީފާ ސައްޔިދުނާ ޢުމަރު ރަޟިޔަﷲ ޢަންހު، އެކަލޭގެފާނަށް ރަނގަޅު ކަމަށް ފެނިވަޑައިގަންނަވާ ބޭކަލުންގެ ވާހަކަފުޅު ދައްކަަވަމުން ވަޑައިގެން އެއިން ބޭކަލަކު އެއްވެސް މަސައްކަތެއް ނުކުރައްވާ ހުހަށް ހުންނަވާ ކަން އެނގިވަޑައިގަތީމާ ނުރުހިވަޑައިގެން އެ ވާހަކަފުޅު ދައްކަވައި ހައްދަވަ އެވެ. އެއްވެސް މަސައްކަތެއް ނުކުރައްވާ ބޭކަލަކީ ތިމަން ކަލޭގެފާނުގެ ކުރިފުޅުމަތީގައި އެއްވެސް އަގެއް ނެތް ބޭކަލެކޭ ވިދާޅު ވެއެވެ.\nމުޖުތަމަޢުގެ އެކުވެރިކަމާއި އެއްބައިވަންތަކަން ޤާއިމުކުރުމަށް ކުޑަކުޑަ ކަމެއް\n27 އޮކްޓޯބަރު 2012އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 9643\nމުޖުތަމަޢުގެ ހަމަޖެހުމާއި އަމާންކަން ބިނާވެފައި އޮންނަނީ އެ މުޖުތަމަޢެއްގެ ފަރުދުންގެ މެދުގައި އޮންނަ އެކުވެރިކަމާއި ގުޅުންތެރިކަމުގެ މައްޗަށެވެ. މި ގުޅުން ބަދަހިކުރުމުގެ އެންމެ މުހިއްމު އެއް ވަސީލަތަކީ އެކަކު އަނެކަކާ ބައްދަލުވާ ހިނދު ސަލާންކުރުމެވެ. މިއީ ދުނިޔޭގެ ހުރިހާ ޙަޟާރަތަކާއި ސަޤާފަތެއްގައި ވެސް އޮތް ކަމެކެވެ. އޮންނަ ކަމެކެވެ. އެ އުފާތައް ކަލާގެ ފަރާތުން ދެން ލިބޭނީ ކާކަށް ބާވައެވެ؟\n26 އޮކްޓޯބަރު 20125 ޚިޔާލުޢާއްމުބައި, ފިލްމާއި މިއުޒިކްއެޑްމިން\nކިޔާފައިވާ ޢަދަދު: 4316\nތަރުޖަމާ: ޢަބްދުލްޣަފޫރު ޢަބްދުއްރަޙީމު\nމި ލަވަޔަކީ ޝާރލް އަޒްނަވޫރގެ ފަރަންސޭސި ލަވައެއް ކަމަށްވާ “ކީ؟” (ކާކުހެއްޔެވެ؟)ގެ މައްޗަށް ބިނާކޮށް ލިޔެވިފައިވާ ލަވައެކެވެ. މި ލަވައިގައި ފާޅުކޮށްފައި ވަނީ ފިރިޔަކު އޭނާ މި ދުނިޔެއާ ވަކިވެ ދިޔުމުން އޭނާގެ ހަޔާތުގެ ބައިވެރިޔާ, ކަންތައް ކުރާނެ ގޮތަކާ މެދު ހިތުގައި އުފެދޭ ސުއާލު ތަކެއްގެ ވާހަކައެވެ. އޭނާގެ ބައިވެރިޔާ ވައުދުވެފައިވާ ފަދައިން އޭނާއަށްޓަކައި އިޚުލާސްތެރިކަން މަތީ އެހެން އަތަކަށްފިރާނުލައި ދެމި ހުންނާނެބާވައެވެ؟ ނޫނީ އެހެން ބައިވެރިޔެއް ހޯދައި އޭނާއާ އެކު އަލުން ހަޔާތެއް ފަށައި ކުރީގެ ފިރިމީހާގެ ލޯބީގެ ހަނދާންތައް ހިތުން މުޅީން ފޮހެލާނީ ބާވައެވެ؟ ސިކުނޑިއަށް އުނިކަން ލިބިފައިވާ ކުދީން (5)\n26 އޮކްޓޯބަރު 2012ދުޅަހެއުކަމާއި ޞިއްޙަތު, ޞިއްޙީ މަޢުލޫމާތުއެޑްމިން\nކިޔާފައިވާ ޢަދަދު: 3367\n(21 އޮކްޓޯބަރ 2012 (އާދީއްތަ) ގުޅޭ)\nސިކުނޑިޔަށް ލިބިފައިވާ އުނިކަމެއްގެސަބަބުން ދަރިފުޅު ހެދިބޮޑުވުމަށް ހުރަސްއެޅިފައި ވާނަމަ އެކަން ދެނެގަންނާނީ ކިހިނެއް ހެއްޔެވެ؟\nކޮންމެ ކުއްޖެއްގެ ވެސް ސިކުނޑި ހެދިބޮޑުވެ ތަރައްޤީވަމުން އަންނަނީ ޤުދްރަތީ ގޮތުން ރޭވި ހަމަޖެހިފައިވާ ވަކި އުޞޫލުތަކަކާއި އަދި ވަކި ނިޒާމެއްގެ މަތީންނެވެ. ނަމަވެސް ދިމާވާ އެކިއެކި ޙާލަތުތަކާ ގުޅިގެން ބައެއް ކުދީންގެ ސިކުޑިއަށް އުނިކަން ލިބޭ ގޮތް ދިމާވަނީ އެވެ. މި ގޮތަށް ދިމާވެއްޖެ ނަމަ ދަރިފުޅުގެ ހެދިބޮޑުވުމަށް ހުރަސްއެޅޭ ގޮތް ދިމާވެއެވެ.


"Muslim Akah Veethee", Doctor Aku Magumathin Hifahattaigen Aniyaa Kohfi - Vaguthu\n"މުސްލިމަކަށް ވީތީ"، ޑޮކްޓަރަކު މަގުމަތިން ހިފަހައްޓައިގެން އަނިޔާކޮށްފި\nއަވައްޓެރި އިންޑިއާގައި މުސްލިމް ޑޮކްޓަރަކު މަގުމަތިން ހިފަހައްޓައި އޭނާއަށް ހަމަލާދީ ބޮޑެތި އަނިޔާތަކެއް ދީފިއެވެ.\nމިކަން ހާމަކޮށް އިންޑިއާގެ ނޫހެއްގައި ބުނެފައިވަނީ، ޑރ. ނޫރުލް ނަމަކަށްކިޔާ އެމީހާއަށް ހަމަލާ ދީފައިވަނީ ދަތުރުކޮށްފައި ދަމުން ރޯދަވީއްލާ ވަގުތު ޖެހުމުން، އެއްޗެއް ގަންނަން ފިހާރައެއްގެ ކައިރީ މަޑުކޮށްލިތަނާ އޭނާ އާއި ދިމާކޮށްލި ހަރުކަށި ބުދިސްޓުންގެ ގްރޫޕަކުން ކަމަށެވެ. އޭނާ އާއި އެމީހުން ދިމާކޮށްލީ އޭނާއަކީ މުސްލިމަކަށް ވީތީ ޑރ. ނޫރުކް ބުނެފައި ވެއެވެ.\nޑރ. ނޫރުލް ބުނިގޮތުގައި އޭނާ ފިހާރަ ކައިރީގައި ހުއްޓާ އެންމެ ފުރަތަމަ އައީ ދެ މީހެކެވެ. އަދި އެއްވެސް ސަބަބަކާ ނުލާ އޭނާ އާއި ދިމާލަށް ބަދު ބަސްތައް ރައްދުކޮށް ހަޑިހުތުރުބަހުން މުޢާމަލާތް ކުރި ކަމަށާއި، އެކަން ހުއްޓާލުމަށް އެދުމުން އެތަނުގައި ތިބި އިތުރު އަށް މީހަކު އެ ދެމީހުންނާއި ބައިވެރިވެ އޭނާގެ ގައިގައި ތަޅައިގަތީ ކަމަށް ޑރ. ނޫރުލް ބުންޏެވެ.\nޑރ. ނޫރުލް ބުނިގޮތުގައި އޭނާއަސް އެމީހުން އެތައް އަނިޔާއެއް ކުރިއިރު، ބައެއް މީހުން އޭނާގެ ގައިގައި ލަޓިބުރިންނާއި ގޮނޑިފަދަ ތަކެތިންވެސް ޖަހައި އަނިޔާކުރިއެވެ. މި އަނިޔާތަކުގެ ސަބަބުން ފުލުހުންނަށް ގުޅަން އުޅެނިކޮށް ހޭނެތިގެން ވެއްޓުނީ ކަމަށް އޭނާ ބުންޏެވެ.\nމި ހާދިސާ ހިނގިތާ ގިނައިރެއް ނުވެ ފުލުހުން އެ ސަރަޙައްދަށް ދިޔައެވެ. ނަމަވެސް ޑރ. ނޫރުލް އަށް ހަމަލާ ދިން މީހުން ވަނީ އެ ސަރަޙައްދުން ފިލާފައެވެ. ފުލުހުންގެ އެހީތެރިކަމާއެކު އަވަށުގެ ހޮސްޕިޓަލަކަށް ގެންގޮސް ޑރ. ނޫރުލްއަށް ފަރުވާދެމުންދާއިރު އޭނާގެ ހާލު މިހާރު އަންނަނީ ރަނގަޅުވަމުންނެވެ.\nމި މައްސަލަ އިންޑިއާގެ ކަމާއި ބެހޭ އިދާރާތަކުން މިހާރު ދަނީ އިތުރަށް ބަލައި ތަހުޤީޤު ކުރަމުންނެވެ.


Larage Story: Dhaaneyhe yaadhun hithaaey\n(12 ޖެނުއަރީ 2019 އާ ގުޅޭ)\nއޭނާގެ ފާފަތަކުން ހަށިގަނޑު ބަރުހެލިވެފައިވާ ކަހަލައެވެ. ނަމަވެސް މަގުމަތީ ދެމެމުން ވިޔަސް ލިއަމް މިސްކިތަށްދާން ގަސްދުކުރިއެވެ. އޭނާގެ އަތުގައިވި އެންމެ އަގުބޮޑު އެއްޗަކީ ލޯބިވާ ހޭޒަލްއެވެ. އެ ހައްޤުވަނީ ގެއްލިފައެވެ. އެކަންއެހެން މެދުވެރިވީ ކީއްވެކަން ލިއަމްއަށް އެނގެއެވެ. ތަޢުބާވާން އޭނާ ބޭނުމެވެ. އަލުން އޭނާގެ ދިރިއުޅުމަށް ހޭޒަލް ގެންނަން ބޭނުމެވެ.\nޒައިދަން ފަސް އެނބުރި ބަލާލިއެވެ. އެމީހުންގެ ފަސްފަހަތުން ލިއަމް އަންނަތަން ފެނުމުން ބައްޕަގެ ކޮނޑުގައި އަތްޖައްސާލަމުން މަޑުކޮށްލަން އެދުނެވެ. އަދި އެމީހުންނާ ލިއަމް އަރާ ހަމަވާން ފުރުޞަތު ދިނެވެ. ތިންބަފައިން އެކުގައި މިސްކިތަށް ގޮސް ވަނެވެ. އަމިއްލަ ދިރިއުޅުމެއް ފެށި ހިސާބުން ލިއަމް އެ ޢާއިލާއާ ދުރުވެއްޖެއެވެ. ބައްޕައާއި ބޭބެއާއެކު ހުކުރު ދުވަހެއް ކީއްކުރަން ޢީދު ނަމާދެއްގައި ވެސް ލިއަމް ބައިވެރިނުވާނެއެވެ. ޢާއިލާއިން ގުޅާފައި ބުންޏަސް އޭނާ ކޮންމެވެސް ބަހަނާއެއް ދައްކާނެއެވެ. އޭނާ އެކަނި އެއިން ނަމާދަކަށް ދިޔަ ނަމަވެސް މިސްކިތަށް ދަނީ ޚުޠުބާ ނިމޭހާއިރަށެވެ. އެގޮތް މަންމައާއި ބައްޕައަކަށް ކަމަކުނުދާނޭކަން ލިއަމްއަށް އެނގެއެވެ. އަދި އެމީހުން އޭނާއަށް ދަސްކޮށްދިނީ އެހެން ކަންތައްކުރާކަށްނޫނެވެ. އަމިއްލައަށް އަޅުކަމުގައި ވެސް ކަންފަސޭހަކޮށްލަނީއެވެ. ނަމެއްގައި ކުރާ އުސޫލުންނެވެ. އަނބިމީހާ ބާރު އަޅާލެއް ބޮޑުކަމުން އަމިއްލަ ޟަމީރަށް ނޫނެކޭ ބުނަން ނުކެރިގެން ކުރާކަމެއް ފަދައެވެ. ޚުޝޫޢަތްތެރިކަމެއްނެތި ކުރަންޖެހޭތީ ކޮށްލާ ކަމަކަށް ފަދައެވެ.\nފަތިސް ނަމާދަށް މިސްކިތަށް ތިން ބަފައިން ވަނީ ހިމޭންކަމުގައި ތިބެއެވެ. އަދި ނަމާދުން އަވަދިވެގެން ގެއަށްދާން ނުކުމެ ވެސް އެކަކުއަނެކާ ވާހަކައެއް ނުދައްކައެވެ. އެގޮތް ލިއަމްއަށް ކަމުދިޔައެވެ. ނަމާދަށްފަހު އޭނާގެ ބަރުވެފައި ސިކުނޑިއާއި ނަފްސަށް ލުއިކަމެއް އިޙްސާސް ކުރެވުނެވެ. އެހެންނަމަވެސް މުޅިއަކުން ލުޔެނުލިބުނެވެ. ސިކުނޑީގެ ހާސްކަން ހިނދުކޮޅެއްގެ ތެރޭ އޭނާ ވަށާލައިފިއެވެ. ހޭޒަލްއާ މެދު ޚިޔާލުތައް ކުރެވެން ފެށީއެވެ. އޭނާ ބައްދަލުކޮށްލަން ލިއަމް ބޭނުންވަނީއެވެ. އާފެށުމަކުން ހޭޒަލްއާއެކު ދިރިއުޅެން ލިއަމްއަށް ޚިޔާލުކުރެވެއެވެ.\nތިންބަފައިން ގެއަށް ވަންއިރު ރަފާގެ އެހީގައި މުހުސިނާ ލަސް ފިޔަވަޅުތަކެއް އަޅަމުން އައިސް ސޯފާގައި އިށީންނަނީއެވެ. ޝަމާޢިލްއާއި ޒައިދަން ހުއްޓެއްކަމަކު މުހުސިނާގެ ލޮލުގެ ފިނިކަންކަމުގައިވީ އެމީހުންނާއެކު ލިއަމް ހުރިތަން ފެނިފައެވެ. ލުއިލުއި ހިނިތުންވުމެއް އޭނާގެ ތުންފަތުގައި ދުވެލިއެވެ. ޝަމާޢިލްއާއި ދެ ދަރީން އައިސް ސޯފާތަކުގައި އިށީނެވެ. މުހުސިނާ ބައިންދާފައި ރަފާ ބަދިގެއަށް ވަދެ އެނބުރި އައީ ތަބަކުގައި ތަށިތައް އަތުރައިގެންނެވެ. ޝަމާޢިލްގެ ސައިފަތްކުލަ ގަދަ ފޮނިމަޑު ސައިތަށްޓާއި، ޒައިދަންއާއި ލިއަމްއަށް ކަޅު ކޮފީ ޖޯޑެކެވެ. ދެން އޭގައި ހުރި އަންނާރު ޖޫސްތަށި ނަގައި މުހުސިނާގެ އަތަށް ލައިދިނެވެ. މަންމައަށް ތަށީގައި ހިފިއްޖެކަން ޔަގީންވުމުން ރަފާ ވެސް އައިސް ޒައިދަން ގާތު އިށީނދެއްޖެއެވެ.\nލިއަމްގެ ފުށުން ބަދަލުތަކެއް އެދުވަހަށްފަހު ފެންނަމުންދިޔައެވެ. ޝާމާޢިލްއާއި މުހުސިނާއަށް އެކަން ފާހަގަވެއެވެ. ގޭތެރޭގެ ކަންކަމުގައި ލިއަމް ބައިވެރިވެއެވެ. މަންމައާއި ބައްޕަގެ އެދުންތަކަށް އިސްނަގައެވެ. ޑަކްޓަރުން ހުއްޓާލުމަށް ބުނަންދެން މަންމަ ގޮވައިގެން ފިޒިއޯ ހަދަން ދިއުމުގެ ޒިންމާއާ ލިއަމް ހަވާލުވިއެވެ. ﷲގެ ރަޙުމަތާއެކު މަޑުމަޑުން މުހުސިނާގެ ހާލު ރަނގަޅުވެ މީހެއްގެ އެހީއާ ނުލާ ހިނގާބިނގާވެ އުޅެވެން ފެށިއެވެ. އަނެއްކާ ވެސް އިހު އުޅޭހެން އޭނާއަށް ހަރަކާތްތެރިވެ އުޅުމަށް ފުރުޞަތު ލިބުނެވެ.\nވީރާގެ ވަޒީފާ ގެއްލި ގޭގައި އޭނާ އޮންނަނީއެވެ. ކާގަޑި ތަކުގައި އެންމެންނާ އެއްސުފުރާއެއްގައި ކެއުން އޭނާ ހުއްޓާލިއެވެ. ބަދިގެއަށް ވަދެ ހަދަނީ މުހުސިނާއާއި ރަފާ އެތަނުގައި ނޫޅޭ ވަގުތުތަކުގައެވެ. ޒަރޫރީ ބޭނުމެއްނެތިއްޔާ އޭނާގެ ހުރިހާ ވަގުތެއް އޮންނަނީ ކޮޓަރީގައެވެ. ވީރާއާ ވާހަކަނުދެއްކި ނަމަވެސް ޢާއިލާގެ ހުރިހާ މެންބަރުން ވެސް ވީރާއާ މެދު ވިސްނައެވެ. މުހުސިނާއަކީ ހުރިހާ ކުދީންގެ މަންމައެވެ. ދަރީންނަށް ކުށެއްކުރެވުމުން އެކުދީން ބާކީކޮށްލުމުން ރަނގަޅު ގޮތް ވިސްނައިދެވުނީ ކަމަކަށް މުހުސިނާއަކަށް ޤަބޫލެއް ނުކުރެވެއެވެ. އެހެންވެ އޭނާގެ ދުޅަހެޔޮކަން އެނބުރި ލިބުމުން މުހުސިނާގެ ފުރަތަމަ ކަމަކަށްވީ ވީރާއާ ވާހަކަދެއްކުމެވެ. ލިއަމްއާއި ޒައިދަން އޮފީހަށް ދިޔަ ވަގުތު ބަލާ ވީރާގެ ކޮޓަރީގައި މުހުސިނާ ޓަކި ދީފިއެވެ. ދެތިން ފަހަރަށް ޓަކިދީފައި މަންމައޭ ބުނެ ވަންނަންތޯ މުހުސިނާ އަހާލިއެވެ. ދެން ވެސް ޖަވާބެއް ނައުމުން ދޮރުހުޅުވާލުމަށް ތަޅުގައި މުހުސިނާ ހިފާލިއެވެ. ތަޅުނުލާ ހުރި ދޮރު ހުޅުވުނެވެ. ކޮޓަރިތެރެއަށް އައިސްފަ އޮތް ހެޔޮ ބަދަލު މުހުސިނާއަށް ވަގުތުން ފާހަގަވިއެވެ. ހެދުން އަޅުވާ ދިގު ދަނޑީގެ މައްޗަށް އެއްލާފައި ހެދުންތަކެއް ނެތެވެ. ދާވަށިގަނޑު ފުރި އޭގެ މައްޗާއި ތަޅުންމަތީގައި ހެދުންތަކެއް ނެތެވެ. ރީތިވާ މޭޒުމަތި ވެސް ފެންނަނީ ތަރުތީބު ކުރެވިފައި ހުރި ތަނެވެ. ރީތިވާ މޭޒުގެ ގޮނޑިއަށް އެއްލާފައި އޮންނަ ތުވާލި ހުރީ އެ އަޅުވަން ޖެހޭ ތަނުގައި އަޅުވާފައެވެ. ތަންމަތި އަޅާފައި އޮތް އެނދުގައި ވީރާ އިނެވެ. ފާރުގައި ބުރަކަށި ޖައްސާލައިގެން އެނދުމަތީ ދެފައި ދަމާލައިގެންނެވެ. އެއްފައި އަނެއްފައިގަ އަޅުވާލައިގެންނެވެ. އަތުގައި ފޯނު އޮތެވެ. މުހުސިނާ އައިސް ވީރާގެ މަގަތުން އިށީންނަން އުޅުމުން ވީރާ ކުޑަކޮށް ބިއްދޮށަށް ޖެހިލިއެވެ.\n"ދަރިފުޅު ގޭގައި އުޅުނަސް އުޅޭހެން ހީނުވޭ، މަންމަގެ ހާލު ބަލާލަން ވެސް ނާންނަމެންނު... ދަރިފުޅު ބަލިވީތަ؟" މުހުސިނާ އިސްނަގާ ވާހަކަދެއްކިއެވެ.\n"ދޮންބެ ބުނެފައެއްނު އޮތީ އަހަރެން ނާންނަން، އަހަންނާ ހެދި މަންމައަށް ތިހެންވީ، އަހަރެން ފެނުނީމަ ބަލިބޮޑުވާކަށް ބޭނުމެއްނޫން" ވީރާގެ އަޑުގައި ހުރީ ރުންކުރުކަމެވެ. އެހެންނަމަވެސް މުހުސިނާ ހިނިތުންވެލިއެވެ. ދަރިފުޅުގެ ވައަތު ކޮނޑުން ފެށިގެން މުލައްދަނޑިއާ ހަމައަށް ފިރުމާލީ އޯގާތެރިކަމާއެކުއެވެ.\n"ކޮންކަމަކާތް ދަރިފުޅު ތިހާ ރުޅިއެއް އައިސްގެން ތިއުޅެނީ، ދޮންބެއާއި ތުއްތޭއާއި މަންމައާއި ބައްޕަ ނޫނީ ދެން ކޮންބައެއް ހުރީ ވިރާއަށް ގޮތްކިޔަން، ކަންތައްވީގޮތުން އެންމެން ވެސް ދެރަވާނެ... ވީރާ!... ދަރިފުޅު ވިސްނާލަބަލަ، ރުޅިއައުމަކީ ހައްލެއްނޫން... ވަޒީފާއަށް ނުކުތީ ވަރަށް އުންމީދާއެކު، ދަރިފުޅު ޙާސިލުކުރަން ބޭނުންވާ ކަންކަން ވަރަށް ގިނަ، ގޭތެރޭގައި ދަރިފުޅުގެ ހުވަފެންތަކުގެ ވާހަކަތައް ދައްކާއިރު މަންމަ ހުރިހާ ވަގުތު އަޑުއެހިން، އެކަމަކު މިއަދު އެ ވަޒީފާ ވެސް ގެއްލިއްޖެ" މުހުސިނާ ބުންޏެވެ. އޭނާގެ ވާހަކަ ވީރާ މެދުކަނޑާލިއެވެ. ދެ ލޯ ފެންކަޅިވިއެއްކަމަކު ނުރޯން ވީރާ ގަދަ ހަދާލި ކަހަލައެވެ. ދަތްކުނޑިވިކާލަމުން އޭނާ ވާހަކަދެއްކިއެވެ.\n"މީ ހޭޒަލްއާ ހެދި އަހަންނަށް ލިބުނު ލަނޑެއް... އޭނާ..." ވީރާ ނުރުހުމާއެކު ދައްކަން ފެށި ވާހަކަ މުހުސިނާ ހުއްޓުވިއެވެ. ވީރާގެ ދެއަތްތިލައިގަ މުހުސިނާ ހިފާލީ ތަންކޮޅެއް ބާރަށެވެ. އަދި ދަރިފުޅަށް ބަލަން އިނދެ އޭނާ ވާހަކަދެއްކިއެވެ.\n"ވީރާ!... ދަރިފުޅަކީ ނުވިސްނޭ ކުޑަކުއްޖެއްނޫން... ތިކަން ދެން ހުއްޓާލަބަލަ، ހޭޒަލްގެ ފޮޓޯތަކާ ވީޑިއޯތަކެއްނޫނޭ ހުރީ، މުޅި ދުނިޔެއަށް ފަޟީޙަތްވީ ހޭޒަލްއެއްނޫނޭ، މި މަންމަގެ ދަރިފުޅޭ... ވީރާ!... އަމިއްލައަށް ކުށްޤަބޫލުކުރުމަކުން ތިމާ ދެރަމީހަކަށްނުވާނޭ... މަންމައަށް އެނގޭ، އެއީ ވީރާއަށް ހެދުނު ގޯހެއްކަން، އެހެންމީހެއްގެ ބޮލުގަ އެޅުވަމުން ތިމާއަށް ކުރެވިފަ އޮތް ފާފަ ފުހެވިގެން ނުދާނެ، ތި އިދިކީލަގޮތް ދޫކޮށްލަބަލަ ދަރިފުޅާ!... ކުށަށް ތަޢުބާވޭ، އޭރުން ﷲ އިރާދަކުރެއްވިއްޔާ ދަރިފުޅުގެ ދިރިއުޅުމުން މި ބަނަކަން ފިލާފާނެ، އަލުން ކުރިއަށް ދިއުމަށް ހިތްވަރުލިބޭނެ، އަމިއްލަ ކުށް ޤަބޫލުކޮށް މަޢާފަށް އެދެން އަވަސްވެގަތުމަކީ ތެދުވެރީންގެ ސިފައެއް" މުހުސިނާ އޯގާތެރިކަމާއެކު ދަރިފުޅަށް ވިސްނައިދިނެވެ.\nއިސްޖަހައިގެން އިން ވީރާއަށް ދެލޮލަށް ޖަމާވި ކަރުނަ ނުހިފެއްޓުނެވެ. މިވީ ދުވަސްތަކުގައި ޢާއިލާ ތެރޭގައި ވެސް ބާކީވެއްޖެކަމުގެ އިޙްސާސް ވީރާ ބަލިކަށި ކުރުވިކަން ގައިމެވެ. އޭނާގެ ހަރުކަށިކަމާއި ރުންކުރުކަމަކީ ހިތްދަތިކަމުގެ ފޮރުވާލުމަށް ދަމާލެވިފައިވާ ފަރުދާއެކެވެ. ދަރިއެއްގެ ގޮތް އެންމެ ރަނގަޅަށް އެނގޭނީ މަޔަކަށެވެ. އެކަން ސާބިތުވެއްޖެއެވެ. މަންމަގެ ކުރިމަތީ ގޮތްދައްކާނެ ހިތްވަރު ވީރާގެ އެލިއްޖެއެވެ. އަދި އޭނާގެ ހަޤީޤީ އިޙްސާސްތައް ފާޅުވީއެވެ. މުހުސިނާ ދަރިފުޅުގެ ކޯތާފަތް ފުހެލަދިނެވެ.\n"އަހަންނަކަށް ނޭނގެ ދެން ހަދާނޭ ގޮތެއް" ވީރާ ތެދުބަހުން ވާހަކަދެއްކިއެވެ.\n"ތަޢުބާވުން އަވަސްކުރަންވީ... އެކަހަލަ ވިޔާނުދާ ކަމެއް ނުކުރަން މިވަގުތުން ފެށިގެން އަޒުމް ކަނޑައަޅާ، އެ ނިންމުގައި ސާބިތުވެ ހުރުމަށް ކޮންމެ ނަމާދަކަށްފަހު ދުޢާކުރޭ، ﷲގެ ވާގިފުޅަށް އެދޭ... އިރާދަކުރެއްވިއްޔާ ހުރިހާކަމެއް ބަދަލުވެދާނެ، މަންމަ ބުނީތީ ވެސް އަޖުމަބަލާލަން ނިކަން އަޅުކަންތަކަށް ފަރުވާތެރިވެބަލަ، ތަފާތު ފެންނާނެކަން ޔަގީން، ހިތަށް ހަމަޖެހުން ލިބޭނެ" ހިތްވަރުގެ ހިނިތުންވުމެއް މަންމަ މޫނުން ފާޅުވެއެވެ. އެ ހިނިތުންވުން ވީރާއަށް އުންމީދެއްކަމުގައި ފުދުނެވެ.\nމާޔޫސްކަމާއެކު ލިއަމް އިސްޖަހާލިއެވެ. ކޮފީމޭޒު ދޮށުގައި އޭނާއާއި ކުރިމަތިވާނޭހެން އިނީ ރިޒްވާނެވެ. ލިއަމް އާދޭސްކުރާވަރުން ރިޒްވާން އޭނާއާ ބައްދަލުކުރީއެވެ. ހޭޒަލްގެ ހާލު އޭނާ އެއްސެވެ. ރަނގަޅޭ ރިޒްވާނު ބުނެލިއެވެ. ދެން ވެސް ލިއަމް ވާހަކަދެއްކިއެވެ. ރިޒްވާނުގެ ޖަވާބުތައް ވަރަށް ކުރެވެ. ލިއަމްއަށް އެއްޗެއް އެނގޭވަރެއްނުވިއެވެ. ހޭޒަލްއާ ބައްދަލުކޮށްލަން ބޭނުންވާކަން ލިއަމް ބުނި ނަމަވެސް އެކަމާ ރިޒްވާނު އެއްޗެކޭ ނުބުންޏެވެ. ބުނި އެއްޗެއް ދެ ފަހަރަށް ލިއަމް ތަކުރާރު ކުރީ އެހެންވެއެވެ.\n"ބައްދަލެއްނުވާނެ" ރިޒްވާނުގެ އަޑުގައި އެއްވެސް އަސަރެއްނުވެއެވެ.\n"ކީއްވެ؟... އަހަރެން އޭނާ ވާހަކައެއް ދައްކާލަންވެގެން، ސީދާ ޒެއްލުއާ ނޫނީ ނުދެއްކޭނެ ކަހަލަ ވާހަކައެއް އެއީ" ލިއަމް އިނީ ރިޒްވާނަށް ބަލަހައްޓައިގެންނެވެ. ދެ މީހުން ނަޒަރު ހުރީ ސީދާވެފައެވެ. ރިޒްވާނުގެ ހިތުގައި އަނދައަނދާ ހުރި އަލިފާންގަނޑެއް ވިއެވެ. އެކަން އެނގޭނަމަ ޚުދު ލިއަމް ވެސް އޭނާގެ ކުރިމަތީ އިންނާކަށް ބޭނުމެއްނުވާނޭކަން އެނގެއެވެ. އެހެންވިޔަސް އެއިން އެއްވެސް އަސަރެއް ރިޒްވާނުގެ ފުށުން ފާޅެއްނުވެއެވެ.\n"ހޭޒަލްގެ އަމިއްލަ ނިންމުން އެއީ... އޭނާ ލިއަމްއާ ވާހަކަދައްކަން ބޭނުންވި ދުވަހަކުން ލިއަމްއަށް ވެސް އެކަން އެނގޭނެ، އެހެންވީމަ ތިހެން ހޭޒަލްއަށް ބައްދަލުކޮށްދޭށޭ ކިޔާ ނުގުޅިއްޔާ ރަނގަޅު" ރިޒްވާނު ބުންޏެވެ.\n"އަހަރެމެން... ވަރިވީ... ވަރިވީ ކީއްވެކަން... ޒެއްލު ބުނިތަ؟" ރިޒްވާނާ ނަޒަރު ވަކިކޮށްލުމާއެކު ލިއަމް ވާހަކަދެއްކިއެވެ. އެ އަޑުގައި ޖެހިލުންވުމެއް ހުއްޓެވެ. ރިޒްވާނުގެ ނަޒަރު ހުރީ އޭރު ވެސް ލިއަމްގެ ކޮންމެ ހަރަކާތަކަށް ހުއްޓިފައެވެ.\n"އެއީ ތި ދެ މީހުންގެ ކަމެއް... އެކަމަކު އަހަންނަށް ޔަގީންވާ ކަމަކީ އަހަރެންގެ ދަރިފުޅު ކުށެއްނުކުރާކަން، އޭނާގެ ފިރިމިހާގެ ހައްޤުތައް އަދާކުރި، އޭނާއަށް ވަފާތެރިވި، ގޭތެރެ ބެލެހެއްޓި، ފިރިމީހާއަށް އުނދަގުލާއި ތަކުލީފުތަކެއް ނުޖައްސުވާ، އެހެންވިޔަސް ވަރި ޚިޔާރުކުރީ އޭނާ، އެ ބޮޑު ނިންމުން އޭނާ ނިންމާނީ ސާބިތު ހިފޭ ރަނގަޅު އުޒުރެއް އޮތީމަކަން އަހަރެން ޤަބޫލުކުރަން... ލިއަމް ވެސް އެ ނިންމުން ޤަބޫލުކުރޭ... މިގޮތަށް އިރުއިރުކޮޅާ ހޭޒަލްގެ ވާހަކަދައްކަން އައުމަކީ އަހަރެން ކުރާހިތްވާކަމެއްނޫން" ރިޒްވާނު ބުންޏެވެ. ލިއަމް މަޑުމަޑުން ބޯޖަހާލިއެވެ. ހީވީ ރިޒްވާނުގެ ކޮންމެވެސް ވާހަކައަކާ އޭނާ އެއްބަސްވާކަން ދައްކާލީހެންނެވެ.\n"ޒެއްލު!... އެޓްލީސްޓް އޭނާ ގާތު ބުނެލަދީބަލަ، އޭނާއާ މީޓުކޮށްލަން... ހަމައެންމެ ފަހަރަކު، އެންމެ ފަހަރަކު ބޭނުމޭ" ލިއަމް ބުންޏެވެ. އެހެންނުވާނެކަން ބުނުމުގެ ބަދަލުގައި ރިޒްވާނު ބޯހޫރާލީއެވެ.\n"އަހަރެން ދަނީ..." ރިޒްވާން ތެދުވަން އުޅުނެވެ. އެހިނދު ލިއަމް މޭޒާ ދިމާލަށް ގުދުވެލައި ރިޒްވާނުގެ އަތުގައި ހިފިއެވެ.\n"ޕްލީޒް...ޕްލީޒް...ޕްލީޒް..." ލިއަމްގެ ދެ ލޮލުގައި ކަރުނައިގެ އަސަރުވިއެވެ. އޭނާގެ މޫނަށް ރިޒްވާނުގެ ނަޒަރު ހުއްޓިފައި ސުކޫތުކޮޅަކަށް ހުއްޓެވެ. އޭނާ ފިނިނޭވާއެއް ދޫކޮށްލިއެވެ. ދެފަރާތަށް ބޯހަލުވާލުމާއެކު ވާހަކަދެއްކިއެވެ.\n"އަހަރެން ބުނިހެން ހޭޒަލް ބައްދަލުކުރަން ބޭނުންވެގެންނޫނީ ތިކަމެއްނުވާނެ، އެ ދުވަހަކަށް އިންތިޒާރުކުރޭ، އެކަމަކު އެ ދުވަސް އަންނާނެކަން އަހަންނަށް ޔަގީންކޮށެއް ނުދެވޭނެ... ދިރިއުޅުމައިގެން ކުރިއަށްދާން ލިއަމް ވެސް މަސައްކަތްކުރޭ" ރިޒްވާނު ބުންޏެވެ. އަދި ނިކަން އަވަހަށް ލިއަމްގެ އަތުން އަތް ނަގައި ހިނގައިގަތީ ފަސްއެނބުރުމެއްނެތިއެވެ.\nފައިލްތައް ލޮކަރުގެ ތެރެއަށް ލާފައި އޭގެ ކޯޑު އިޝްވާ ޖަހާލިއެވެ. އެވަގުތު އޭނާގެ އޮފީހުގެ ދޮރުހުޅުވުނެވެ. މާޔޫސްކަމާއެކު އެތެރެއަށް ވަދެގެން އައިސް އެތަނުގައި ހުރި ހުދުކުލައިގެ ދިގު ސޯފާއަށް ދާރިއަން ވެއްޓިގަތެވެ. ލައިގެން ހުރި އޮފީސް ހެދުމުން އެ އައީ އޮފީހުން ނުކުތް ގޮތަށްކަން އިޝްވާ ދެނެގަތެވެ. އޭނާ ކުޑަކޮށް ހިނިތުންވެލިއެވެ. ހުޅުވި ގޮތަށް ނުލައްޕާ ހުރި ދޮރު އިޝްވާ އައިސް ލައްޕާލިއެވެ.\n"އަހަރެން ހިލޭ ސެޝަންއެއް ނަގައެއްނުދެން" ދާރިއަން ފެންނަ ހިސާބުގައި ހުއްޓުނު އިޝްވާ ދެއަތްއުރާލިއެވެ.\n"އައި މިސް ހާ ޓޫ މަޗް... މި ކުޑަކުޑަ މާލޭގަ އޭނާ ފިލައިގެން އުޅެނީތަ؟ އެހެންނޫންނަމަ މިހާރު ފެންނަން ވެއްޖެ ދޯ... އިޝޫ ޕްލީޒް... އަހަންނަށް އޭނާ ހޯދާދީބަލަ..." ނިތްކުރީގައި ކަނާއަތް ބާއްވާލައި ލޯމަތި ފޮރުވާލައިގެން އޮވެ ދާރިއަން ބުންޏެވެ.\n"ޑޭޑް ކީކޭ ބުނީ... ނޫނީ ދައްތަތަ؟..." ދާރިއަންއަށް ބަލަން ހުރެ އިޝްވާއަށް ހީވާ އެއްޗެއް ބުނެލިއެވެ.\n"އަހަރެން އޭނާ ހޯދަން ހަދާނީ ކިހިނެއް؟" އިޝްވާ ދެއްކި ވާހަކައަށް ދާރިއަން ފަރުވާލެއް ނުބެހެއްޓިއެވެ.\n"ދާރިއަންގެ ޚިޔާލީ ގާލްފްރެންޑެއްތީ، ހަޤީޤީ މީހެއްނަމަ އަހަންނަށް އޭނާ ހުންނަ ގޮތް ކިޔާދެވުނީސް... އޭނާގެ ފޮޓޯއެއްހާ ހިސާބު ދާރިއަންގެ އަތުގައި އޮތީސް... ޚިޔާލީ މީހުން ހޯދައެއްނުދެވޭނެ... ތިހުރީ އެކަން ބައްޔަކަވެފަ، އަވަހަށް އަހަރެންގެ ކައިރިން ސެޝަންއެއް ނަގަން މިކޮޅުގައި ރަޖިސްޓްރީވޭ" ދިމާކުރާ ފަދަ ހިނިތުންވުމަކާއެކު އިޝްވާ ވާހަކަދެއްކިއެވެ. އަދި އޭނާ އައިސް އެކަކަށް އިށީނދެވޭނެހެން ހުރި ގޮނޑީގައި އިށީނެވެ. އެއްފައި އަނެއްފައި އަރުވާލައި އަޑުވީއްލާ ހީނލިއެވެ.\n"ޝީ އިޒް ރިއަލް... މީހަކަށް ދައްކާތަނުން ހިތްކިޔާފާނެތީ ބިރުގަނޭ" ދާރިއަން ބުނެލިއެވެ. އެއާއެކު އިޝްވާގެ ހުނުމުގެ އަޑު ބާރުވެލިއެވެ.\n"އަހަރެންނަށް ކަމުދަނީ ފިރިހެނުން، ސޯ އަންހެނަކު ފެނި ކަމުގޮސްދާނެތޯ ނޯ ޗާންސް... އެނގޭތަ، ތިއައީ އަހަރެން މިއަދު ގުޅަން އުޅެނިކޮށް، އަހަރެން ވެސް ލައިފަށް ޗޭންޖެއް ގެންނަން ގަސްދުކޮށްފިން، ދެން ފެންނައިރު ހުންނާނީ އެހެންގޮތަކަށް، އެހެންވެ ކުރީބައިގަ ހެޑްސްއަޕްއެއް ދިނީ" ފުޅާ ހިނިތުންވުމުގައި އިޝްވާ ވާހަކަދެއްކިއެވެ.\n"އަހަންނާ ގުޅުމެއްވޭތަ؟" ނިތްކުރިމަތިން އަތްނަގައި ދާރިއަން އަހާލިއެވެ.\n"ނޯ!... އެކަމަކު މީހަކާ ގުޅުމެއްނެތޭ ނުބުނެވޭނެ، ބައެއްފަހަރު އަހަރެމެންނަށް ވެސް ވަރަށްގިނަ ކަންކަން ބަލިމީހުންގެ ކިބައިން ދަސްވޭ، ފަރުވާގައި ދެމީހުންގެ ނަފްސު ވެސް ބައިވެރިވޭ... އަހަރެން ހިތްހަމަޖެހޭ ނިންމުމެއްމީ، ހެޔޮ ބަދަލެއް" ތަފާތު ވިދުމެއް އިޝްވާގެ ލޮލުގައި ވާކަހަލައެވެ.\n"ކޮންފަދަ ކަމެއް ކުރަން ތިއުޅެނީ... އަނެއްކާ މެރީކުރަންތަ؟ އަހަރެން ސިންގަލްކޮށް ހުއްޓަ" ދާރިއަންގެ މޫނުން ފާޅުވި އަސަރުތަކުން އިޝްވާއަށް މަޖާވިއެވެ.\n"އެކަމާ ދެރަނުވޭ، އިންނާނެ މީހަކު އަދިނެތް... އަހަރެން މިއުޅެނީ ބުރުގާ އަޅަން... މަންމަ ހުރީ ވަރަށް އުފަލުން" އިޝްވާ އުފަލުން ދެއަތްޖަހާލެވުނެވެ. އޭނާގެ ޢާއިލާއަށްފަހު އެ ޚިޔާލު އިޝްވާ ޚިއްޞަކުރި ފުރަތަމަ މީހަކީ ދާރިއަންއެވެ. އޭނާ އިނީ ބުނާނޭ އެއްޗެއް ނޭނގި ހައިރާންކަމުގެ ތެރޭގައެވެ. އެހެން އިރުކޮޅަކު އިނދެފައި މަޑުމަޑުން ބޯޖަހާލިއެވެ.\n"ގުޑް... ގުޑް ފޯ ޔޫ..." ދާރިއަން ބުނެލިއެވެ.\n"ސޯ ޓެލް މީ... ކިހިނެއްވީ އަސްލު" ދާރިއަންގެ ވާހަކައަށް އިޝްވާ އެނބުރި އައެވެ.\n"މިވީ ހަތަރުމަސް ތެރޭ ހަ ފަހަރު މިތަނުން އަންހެންކުއްޖަކު ނުކުންނާތީ ފެނިއްޖެ، މައްސަލައަކީ އެއީ އަހަރެން ހޯދަން ބޭނުންވާ އަންހެންކުއްޖާއަށް ނުވުން... އެކަމަކު ބައެއްފަހަރު އޭނާއާ ވައްތަރުހެން ހީވޭ، މޫނެއް ނުފެނޭ... އެހެންވެގެންނާއެކު މާބޮޑަށް ހަނދާންވަނީ... އިޝް!... އޭނާއަކީ ޚިޔާލީ އަންހެންކުއްޖެއްނޫން" ދާރިއަން ފަޓުލޫނު ޖީބުން ފޯނު ނެގިއެވެ. އޭގައި ހުރި ހޭޒަލްގެ ފޮޓޯތައް އޭނާ ހުޅުވާލިއެވެ. އެ މޫނަށް އައި ބަދަލު އިޝްވާ ދެނެގަތެވެ.\n"އަހަންނަށް ވެސް ދައްކަބަލަ" އިޝްވާ ތެދުވެގެން އައިސް ދާރިއަންގެ އަތުން ފޯނު އަތުލިއެވެ. ފޯނުގެ އިސްކުރީނަށް ނަޒަރު ހުއްޓުނު ގޮތަށް އިޝްވާ ގަނޑުވިއެވެ. އެމޫނުގައިވި ސަމާސާގެ އަސަރު ވަގުތުން ފިލައިފިއެވެ. ހޭޒަލްގެ ނަން ދުލުން ކިޔެން އުޅެފައި އޭނާ އެކަމުން މަނާވެގަތެވެ. ދެން އޭނާގެ ނަޒަރު ސޯފާގައި އޮތް ދާރިއަންއަށް ހުއްޓުނެވެ. އޭނާ ސޯފާއިން ތެދުވެ އިށީނެވެ. އިޝްވާއަށް ބަލާލީ ހިނިތުންވުމަކާއެކުއެވެ.\n"ކިއުޓް ގޮތެއް ހުރޭ ދޯ... ޝީ އިޒް ވެރީ ސުވީޓް..." ދާރިއަން ބުންޏެވެ. ފާޅުވޭވޭ ހުރި ހިނިތުންވުމާ ހޭޒަލްގެ ޚިޔާލުތައް ގުޅިފައިވާކަން އިޝްވާއަށް ޔަގީންވިއެވެ.


Valencia ah libunee Molhu, Molheh: Shibau\n"ވެލެންސިއާއަށް ލިބުނީ މޮޅު، މޮޅެއް"\nނިއުގެ ސެންޓޭ (ކ) އަތުން ވެލެންސިއާގެ ރަމީ ޓެކްލްކޮށްފައި ބޯޅަ ހޯދަން މަސައްކަތް ކުރަނީ: ވެލެންސިއާ މޮޅުވީ 4-2 އިން.\nނިއު އަތުން ވެލެންސިއާ އަށް އިއްޔެ ލިބުނީ ވަރަށް ބޮޑު މޮޅެއް ކަމަށް އެ ޓީމުން ބުނެފި އެވެ.\nމެޗަށް ފަހު ވާހަކަ ދައްކަމުން ވެލެންސިއާގެ މެނޭޖަރު އަބުދުﷲ ޝިބާއު ބުނީ ނިއު އަކީ ލީގު ޗެމްޕިއަންކަން ކަމަށް ވާދަކުރާ ޓީމަކަށްވެފައި އެ ޓީމު އަތުން މޮޅުވުމަކީ ލީގުގައި ކުރިއަށްދާން ވެލެންސިއާ އަށް ލިބުނު ވަރަށް ބޮޑު ހިތްވަރެއް ކަމަށެވެ.\n"ނިއު ވެސް ނުކުންނާނީ ތިން ޕޮއިންޓް ހޯދަން. އެއީ އެމީހުން ލީގަށް ވާދަކުރަން ތިން ޕޮއިންޓް މުހިންމުވާނެތީވެ. އެކަމަކު ވެލެންސިއާ އަށް މި މެޗުގައި ލިބުނު ފުރުސަތުތައް ބޭނުން ކުރެވުމުން މޮޅު މޮޅެއް މި ލިބުނީ. ކޮންމެ މެޗެއްގައި ވެސް ލިބޭ ފުރުސަތު. އެކަމަކު ބޭނުން ނުކުރެވިގެން ވެލެންސިއާ ކޮޅަށް އެއްޗެއް ވަދެފައި ހުންނަނީ. މިއަދު ފުރުސަތުގެ ބޭނުން ކުރެވިފައި މި އޮތީ،" ޝިބާއު ބުންޏެވެ.\nމި މެޗުން މޮޅުވުމުން ވެލެންސިއާ އަށް ވަނީ 12 ޕޮއިންޓް ލިބިފަ އެވެ. ވެލެންސިއާ އަދި މާޒިޔާ 12 ޕޮއިންޓާއެކު އޮތްއިރު ފައިދާ ގޯލުގެ ތަފާތުން ވެލެންސިއާ އަށް ލިބެނީ ހަ ވަނަ އެވެ. މާޒިޔާ އަށް ފަސް ވަނަ އެވެ.\nޝިބާއު ބުނީ ވެލެންސިއާ މޮޅުވި ނަމަވެސް ގިނަ ކަންތައްތަކެއް ރަނގަޅު ކުރަންޖެހޭ ކަމަށާއި ހެދޭ މިސްޓޭކްތައް ވެސް މަދުކުރަން ޖެހޭ ކަމަށެވެ.


ދިވެހިންނާ ގުޅިލާމެހިފައިވާ ބައެއް މާތައް | Jazeera\tދިވެހިންނާ ގުޅިލާމެހިފައިވާ ބައެއް މާތައް - Jazeera\nދިވެހިންނާ ގުޅިލާމެހިފައިވާ ބައެއް މާތައް\nއާމިނަތު އަޙުމާ April 10, 2019 120 views0\nދިވެހިންނަކީ ވަރަށް ތަފާތު، އެފަދަ ދެވަނައެއް ނުވާ ސަގާފަތެއް ގެންގުޅުނު ބައެކެވެ. ފެންވެރުން، ނިދުން ފަދަ ޒަރޫރީ ބޭނުންތައް ފުއްދުމަށްޓަކައި ކުރާ ކަންތަކުން ފެށިގެން ލަވަކިޔައި ނެށުން ފަދަ މުނިފޫލި ފިލުވުމުގެ ދާއިރާގައިވެސް ދިވެހިން ގެންގުޅެމުން އައީ ވަރަށް ފާހަގަކޮށްލެވޭ އެހެން ގައުމުތަކާއި ތަފާތު އުސޫލުތަކެކެވެ. މީގެ އިތުރުން ދިވެހިން ނަލަވުމަށް ބޭނުން ކުރަމުން އައި ތަކެތިވެސް ސާދާވެފައި ހިތްގައިމެވެ. ދިވެހި ލިބާހުގައި މާ ބޮޑު ފަރުމާކުރުމެއް އެކުލެވިގެން ނުވިނަމަވެސް އެ ހެދުންތަކުން ރަމްޒުކޮށްދޭ ދިވެހިވަންތަކަމާއި ސާދާކަމުގެ ވާހަކަ އަދިވެސް ދިވެހިން ދައްކައެވެ.\nމިފަހަކަށް އައިސް ދިވެހިން ދުނިޔޭގެ އެކި ހިސާބުތަކުގައި ހައްދާ މާ ގަސްތައް، ދިވެހިންގެ ބަގީޗާއަށް ގެނެސް ގޯތިތަކުގައި ހައްދާފައި ހުންނަ މަންޒަރު ޢާންމުކޮށް ފެނެއެވެ. ދެހާހުގެ ފުރަތަމައިގެ އަހަރުތަކުގައިވެސް މި ފަދަ ގަސްތަކުގެ ބަދަލުގައި ދިވެހިން ބަގީޗާގައި ހައްދައި އުޅުނީ ވަރަށް ތާރީޚީ، ދިވެހިންގެ ތެރޭގައި އަބަދުވެސް ޢާންމުވެފައިވި، މަޝްހޫރު ދިވެހިވަންތަ މާގަސްތަކެވެ. މީގެ ތެރެއިން ވެސް ވަކި މާގަސްތަކެއްގެ ނަން ފާހަގަކޮށްލެވެއެވެ.\nބޯގަންވިލާ އަކީ ދިވެހިންގެ ތެރޭގައި ޒަމާނުއްސުރެ، އެންމެ މަގްބޫލުކަން ހޯދަމުން އަންނަ މަޝްހޫރު މަލެކެވެ. ބޯގަންވިލާގެ ނަން ދެވިފައިވަނީ އޭގެ އިނގިރޭއްސި ނަމާ ގުޅުވައިގެންނެވެ. ބޯގަންވިލާގެ ތަފާތު އެތައް ކުލައެއް މިހާރު ރާއްޖޭގައި ފެންނަން ހުރިނަމަވެސް ކުރީގައި ބޯގަންވިލާ އޭ ބުނުމުންވެސް ސިފަކުރެވެނީ ގަދަ ފިޔާތޮށި ކުލައެވެ.\nބޯގަންވިލާ ގަސް ހެދިފައި ހުންނަނީ ވެލެއް ފަދައިންނެވެ. ނަމަވެސް އޭގެ ގަހުގެ ގޮފިތައް ހެދިފައިވާ ވަނީ ވަރަށް ފަލަކޮށް ކަމަށް ވުމުން އެކަން މާ ބޮޑަށް ފާހަގައެއް ނުކުރެވެއެވެ. ބޯގަންވިލާ ގޭގޭގައި މިހާރު ވަރަށް ގިނައިން ހައްދާފައި ހުރެއެވެ. ބައެއް ބޯގަންވިލާ ގަސްގަހުން އެއް ކުލައަށްވުރެ ގިނަ ކުލަކުލައިގެ މާތައް ފޮޅިފައިވެސް ހުރެއެވެ. ގިނައިން ބޯގަންވިލާގެ މާތައް އަޅައި ފުރިފައިވާ ގެތަކުގެ ގޯތިތައް ފެނުމުންވެސް ހިތްހަމަޖެހެއެވެ. ދިވެހިންގެ އާދަޔާ ސަގާފަތުގެ ތެރެއިން ފާހަގަކޮށްލެވޭ ތާރިޚީ ގަހެއް އަދިވެސް ދިވެހިންގެ ތެރޭގައި މަގުބޫލުކަން ހޯދަމުން ދާ މަންޒަރު ފެނުމުން އުފާވެއެވެ.\nގުލްޗަންޕާއޭ ބުނުމުންވެސް ގިނަ މީހުންނަށް ސިފަވާނީ ރަށްފުށުގެ މިސްކިތެކެވެ. އެއީ އަބަދުވެސް މިސްކިތްތަކުގެ ގޯތިތަކުގައި ވަޅު ކައިރީގައި މީރުވަސް ދުއްވުމަށް ގުލްޗަންޕާ ހައްދައި އުޅުނެވެ. ޢާންމުކޮށް މިސްކިތްތަކުގައި ހައްދާނީ މީރުވަސްދޭ، މަދުން ފަތް ވެރޭ ގަސްތަކެވެ. އޭގެ ތެރޭގައި ހުވަނދުމާވެސް ހިމެނެއެވެ. ގުލްޗަންޕާގެ ތަފާތު ވައްތަރުތައް ރާއްޖޭގައި ހައްދައި އުޅެއެވެ. އޭގެ ތެރޭގައި ހުދާއި ރީނދޫ ކުލަ ހިމެނޭ ގުލްޗަންޕާ، ފިޔާތޮށި ގުލްޗަންޕާގެ އިތުރުން ބޯޅަ ކިންކިރިމާވެސް ހިމެނެއެވެ.\nގަދަ ރަތް ކުލައިގެ ގުލްޗަންޕާވެސް ހުރެއެވެ. ނަމަވެސް ދިވެހިންގެ ތެރޭގައި އަބަދުވެސް އެންމެ ޢާންމުވަމުން އައީ ހުދުކުލައާއި ރީނދޫކުލަ ހުންނަ ގުލްޗަންޕާއެވެ. ގުލްޗަންޕާއަކީ އެއިން ވަރަށް މީރު ވަހެއްދޭ، ބަލާބެލުމަށް ރީތި މަލެކެވެ. އިހުގެ ދިވެހި އަންހެނުން އީދު ދުވަސް ދުވަހުގައި އަދި މިނޫންވެސް މުނާސަބާތްތަކުގައި ނަލަވެގެން ބޮލަށް ގުލްޗަންޕާމާ ޖަހައި އުޅެއެވެ. އަދިވެސް ރަތް ލިބާސްލި ދިވެހި އަންހެނެއްގެ ބޮލަށް ގުލްޗަންޕާ މަލެއް ޖަހައިފައި ހުރުމުން ވަރަށް ހިތްގައިމެވެ.\nސައިމާގެ ނަން އިވުމުންވެސް ސިފަވަނީ ރަށްފުށުގެ ދިރިއުޅުމެވެ. ސައިމާގެ ތަފާތު އެކި ވައްތަރުތައް މިހާރު ރާއްޖެއިން ފެންނަން ހުއްޓަސް ކުރިން ޢާންމުކޮށް ފެންނަނީ ސައިމަލުގެ މަދު ވައްތަރުތަކެކެވެ. އޭގެތެރޭއި ރަތް ކުލައިގެ ފަސް ފިޔަލާފައި އިންނަ ސައިމާ، ފުށް ކުލައާއި ރަތްކުލަ ލީ ސައިމާ، ބޮނޑި ސައިމާ ވެސް ހިމެނެއެވެ.\nސައިމަލަށް ނަންދެވިފައިވަނީ އެއިން މީހުން ސައި ގިރައި އުޅުމުގެ ސަބަބުންނެވެ. ސައިމަލުން ގިރާ ސައި ވަރަށް މީރުކަމަށް މީހުން ބުނެއުޅެއެވެ. ސައިމަލުގެ ފޮނި ކުޑައިރު ބުއިއުޅުނީ ކިތައް ކުދިންތަ؟ ކުޑައިރު ބަތްކައްކާ އުޅުންއިރު ސައިމަލުގެ ބޭނުންކޮށްގެން ވަރަށް ބާވަތްތަކުގެ "ކާނާ" ތައްޔަރުކޮށް އުޅޭނެ މީހުންގެ އަދަދު ވަރަށް ގިނަ ވާނެއެވެ.\nއަސުރުމަލަކީ ވަރަށް މީރު ވަހެއް ދޭ، ބަލާލަން ރީތި މަލެކެވެ. ދިވެހިންގެ ތެރޭ އަސުރުމާ ޢާންމުވެފައިވި މިންވަރު އަންގައިދޭ އެންމެ ބޮޑު އެއް ހެއްކަކީ، އަސުރުމާ ކުލައިގެ ނަމުން ކުލައެއް ސިފަކޮށްދިނުމެވެ. ކުރިން ދިވެހިންގެ ތެރޭގައި އެންމެ އާންމުވީ "އަަސަރުމާ ކުލައިގެ" މަލާއި، ހުދާއި ފިޔާތޮށި ކުލަލި އަސުރުމަލެވެ.\nއަސުރުމަލަށް ނަންދެވިފައިވަނީ އެ މާ ފޮޅޭ ގަޑީގެ ސަބަބުންނެވެ.


ފުވައްމުލަކު ގޮނޑުދޮށް ހިމާޔަތްކުރުމުގެ މަޝްރޫޢު - Ministry of Finance\nCurrent: ފުވައްމުލަކު ގޮނޑުދޮށް ހިމާޔަތްކުރުމުގެ މަޝްރޫޢު\nފުވައްމުލަކު ގޮނޑުދޮށް ހިމާޔަތްކުރުމުގެ މަޝްރޫޢު\n. ފުވައްމުލަކު ގޮނޑުދޮށް ހިމާޔަތްކުރުމުގެ މަޝްރޫޢަކީ ނެދަލޭންޑްސްގެ އެންޓަރޕްރައިސް އޭޖެންސީ (އޯރިއޯ)އިން ދޭ ހިލޭ އެހީ އާއި ކުވައިތު ފަންޑު ފޯރ އެރެބް އިކޮނޮކިމް ޑިވެލޮޕްމަންޓް (ކުވައިތު ފަންޑު)އިން ދޭ ލޯންގެ އެހީގައި ކުރިއަށް ގެންދިއުމަށް ހަމަޖެހިފައިވާ ގާތްގަނޑަކަށް ޖުމްލަ 22 މިލިއަން އެމެރިކާ ޑޮލަރުގެ މަޝްރޫޢެކެވެ.\nމި މަޝްރޫޢަކީ ފުވައްމުލަކުގެ ތިމާވެއްޓަށާއި، އިޤްތިޞާދީ އަދި އިޖުތިމާޢީ ތަރައްޤީއަށް ވަރަށް ބޮޑަށް ފައިދާ ކުރާނެ މަޝްރޫޢެކެވެ. އެގޮތުން، މި މަޝްރޫޢުގެ ސަބަބުން ފުވައްމުލަކުގެ ނާޒުކު ތިމާވެށި ޙިމާޔަތްކުރެވި، ދެމެހެއްޓެނިވި ތަރައްޤީއަށް މަގުފަހި ވެގެންދާނެ މަޝްރޫޢެކެވެ.\nފުވައްމުލަކަކީ ރާއްޖޭގެ އެންމެ އާބާދީ ބޮޑު ރަށްތަކުގެ ތެރޭގައި ހިމެނޭ ރަށަކަށްވެފައި، ބިމުގެ ގޮތުން ބަލާއިރުވެސް ރާއްޖޭގައި ހިމެނޭ އެންމެ ބޮޑެތި ރަށްތަކުގެ ތެރޭގައި ހިމެނޭ ރަށެކެވެ. އަދި އެރަށަކީ ރަށުގެ ރަށްވެހިން ގިނަ އަދަދަކަށް ދިރިއުޅޭ އަދި ފެންވަރު ރަނގަޅު ތަޢުލީމާއި ސިއްޙީ ޚިދުމަތްދޭ ރަށަކަށްވާތީ އާއި ވިޔަފާރިއާއި އިންވެސްޓްމަންޓުގެ ފުރުސަތުއޮތް ރަށަކަށްވާތީ އެހެން ރަށްރަށުގެ މީހުން އެރަށަށް ހިޖުރަކުރާކުރާ ރަށެއްވެސް މެއެވެ. މީގެ އިތުރުން، ފުވައްމުލަކަކީ ގޮނޑުދޮށް ގިރުމުގެ މައްސަލަ އެންމެ ބޮޑަށް ތަހައްމަލުކުރަންޖެހިފައިވާ ރަށެކެވެ.\nކުވައިތު ފަންޑުން ދެއްވާ 3.6 މިލިއަން ކުވައިތީ ދީނާރުގެ މި ލޯނަކީ 1.5% އިންޓަރެސްޓްގައި5އަހަރުގެ ގްރޭސް ޕީރިއަޑަކާއެކު 20 އަހަރު ދުވަހުން އަނބުރާ ދައްކާ ގޮތަށް ހަމަޖެހިފައިވާ ކޮންސެޝަނަލް ލޯނެކެވެ.


ފަޒީލް މަގާމުން ދުރުކޮށް ހިންގުން އެހެން ފަރާތަކާ ހަވާލު ކުރުމަށް މެމޯ ނެރުމަށްފަހު ބާތިލުކޮށްފި!\nމޯލްޑިވްސް އެއާޕޯޓު ކޮމްޕެނީ (އެމްއޭސީއެލް) ގެ ޖެނެރަލް މެނޭޖަރު، ކޮމާޝަލް ނަން އެއިރޯގެ މަގާމުގައި ހުންނެވި ހުސައިން ފަޒީލް މަގާމުން ދުރުކޮށް ހިންގުން އެހެން ފަރާތަކާ ހަވާލު ކުރުމަށް އެ މެމޯ ބާތިލުކޮށްފިއެވެ.\nއެމްއޭސީއެލްގެ އެޗްއޯޑީ އިންނަށް އެޑްރެސްކޮށް ކުންފުނީގެ އެކްޓިން މެނޭޖިން ޑިރެކްޓަރު މޫސާ ސޯލިހު ފޮނުވި މެމޯ ގައި ބުނެފައިވަނީ 2020 ފެބްރުއަރީ 19 އިން ފެށިގެން ނަން އެއިރޯ ކޮމާޝަލް ސެކްޝަން ހިންގަވާނީ މުހައްމަދު ހިޝާމް ކަމަށެވެ. ނަމަވެސް ކުޑައިރުކޮޅެއް ފަހުން އެ މެމޯ ބާތިލުކޮށް ކުންފުނީގެ އެކްޓިން އެމްޑީ ސޮއި ކުރައްވާ ނެރުއްވި މެމޯގައި ބުނެފައިވަނީ ކުރިން ނެރުނު މެމޯ ބާތިލު ކޮށްފައިވާ ކަމަށެވެ.\nއެމްއޭސީއެލްގައި 30 އަހަރު މަސައްކަތް ކޮށްފައިވާ ފަޒީލް ވަނީ ވެލާނާ އިންޓަނޭޝަނަލް އެއާޕޯޓުގެ އާ ސީޕްލޭން ޓާމިނަލް ޓީއެމްއޭއަށް ފައިދާވާގޮތަށް ދޭން އުޅޭ މައްސަލާގައި އިއްޔެ ރައްޔިތުންގެ މަޖިލީހުގެ މާލިއްޔަތު ކޮމެޓީއަށް ހާޒިރުކޮށްފައެވެ.\nކޮމިޓީގައި ވާހަކަ ދައްކަވަމުން ފަޒީލް ވިދާޅުވީ އާ ސީޕްލޭން ޓާމިނަލްއާ ގުޅޭ މުއާމަލާތްތައް ޓްރާންސް މޯލްޑިވިއަން އެއާވޭސް އާއެކު ކޮށްފައިވާނީ އޭރު ކުންފުނީގެ މެނޭޖިން ޑިރެކްޓަރަކަށް ހުންނެވި އާދިލް މޫސާއާއި މަޝްވަރާ ކުރުމަށްފަހު ކަމަށެވެ.\nއޭނާ ވިދާޅުވީ 2017 ވަނަ އަހަރުގެ އޮގަސްޓު މަހު ކުންފުނީގެ ބޯޑަށް ޕްރެޒެންޓޭޝަނެއް ހުށަހެޅުއްވި ކަމަށާއި އެ ޕްރެޒެންޓޭޝަނުގައި ރެންޓަލް ރޭޓު ނަގާނެ ފަސް ސިނާރިއޯއެއް ހުށަހެޅުއްވި ކަމަށެވެ. ކުންފުންޏަށް ގެންލުންވާނެ ގޮތަކަށް އެއްވެސް ހުށަހެޅުމެއް ހުށައަޅާފައި ނުވާނެ ކަމަށް އޭނާ ވިދާޅުވިއެވެ.


S and O in khaasa farata eh Rajjey ge baazaarah nerefi | Mihaaru\nއެސް އެންޑް އޯ އިން ވިއްކާ އެސްކޭ ބްރޭންޑުގެ ފަރާޓާ--ފޮޓޯ:ނިޝާން އަލީ/މިހާރު\nއެސްއެންޑްއޯ އިން ހާއްސަ ފަރާޓާއެއް ނެރެފި\n13 މެއި 2019 - 12:44\nރާއްޖޭގައި ހޯލްސޭލް ވިޔަފާރީގައި މަޝްހޫރުކަން ހޯދާފައިވާ ސްޓޭންޑާޑް އެންޑް އޮރިޖިން (އެސްއެންޑްއޯ) އިން ހާއްސަ ފަރާޓާއެއް ރާއްޖޭގެ ބާޒާރަށް ނެރެފި އެވެ.\nއާންމުކޮށް ލިބެން ހުންނަ އިންސްޓެންޓް ފަރާޓާތަކާއި އެސްއެންއޯއިން ވިއްކާ ފާރާޓާގެ އެންމެ ބޮޑު ތަފާތަކީ ގިނަ ފްލޭވާތަކެއް ލިބުމާ އެކު ތައްޔާރުކޮށްލަން ފަސޭހަވުމެވެ. އެސްކޭ ބްރޭންޑްގެ ފަރާޓާގެ އެންމެ ހާއްސަ އެއް ފްލޭވާއަކީ ޗޮކްލެޓެވެ. މުޅި ޖުމްލަ ހަ ޕްލޭވާގެ ފަރާޓާ ލިބޭ އިރު އޭގެ ތެރޭގައި ޗިލީ އެންޑް ގާލިކް އާއި ހޯލް މީލްގެ އިތުރުން އަނިއަން އާއި ރޮޓި ޗެންނާ އާއި ޕްލެއިން ވެސް ހިމެނެ އެވެ.\nޗޮކްލެޓް ފްލޭވާގެ ފަރާޓާއެއް: ތަފާތު ހަތް ވައްތަރެއްގެ ފްލޭވާގެ ފަރާޓާ ލިބެން އެބ ހުރި --ފޮޓޯ:މިހާރު\nއެސްއެންޑްއޯ މެނޭޖަރު ޔޫސުފް ހުސައިން ވިދާޅުވީ އެފިހާރައިން އެންމެ ބޮޑު އިސްކަމެއްދެނީ ކާބޯތަކެތީގެ ރައްކާތެރިކަމަށް ކަމަށެވެ. އެތަނުން ލިބޭ ހުރިހާ އުފެއްދުންތަކެއްގެ ރައްކާތެރިކަން ވެސް އެންމެ ފުރިހަމައަށް ކަށަވަރުކޮށްފައި ވާނެ ކަމަށް އޭނާ ވިދާޅުވި އެވެ.\nއެސް ކޭ ބްރޭންޑުގެ ޗަޕާތީ: ތަކެތީގެ ފެންވަރަށް އިސްކަން ދޭ\nއެސްއެންޑްއޯ އިން ރާއްޖޭގައި ވިޔަފާރި ފެށީ 2011 ވަނަ އަހަރު އެވެ. އެގޮތުން ރިސޯޓުތަކަށް ފިނިކުރި ތަފާތު ބާވަތްތައް ފޯރުކޮށްދެ އެވެ. އެގޮތުން ކާބޯތަކެތީގެ އެންމެ މަޝްހޫރު 20 ވަރަކަށް ބްރޭންޑުގެ އުފެއްދުން އެތަނުން ހޯލްސޭލު ކުރެ އެވެ.\nއިތުރު ލިޔުންތައް އެޑްވަޓޯރިއަލް ރަމަޟާން 2019


Ibthihaal ge hashigandu beli Fuluhaa, Afiyaa kuraane suvaaleh neh\nއިބްތިހާލުގެ ހަށިގަނޑު ބެލި ފުލުހާ، އާފިޔާ ކުރާނެ ސުވާލެއް ނެތް\nއާފިޔާ ކޯޓަށް ހާޒިރުކުރަނީ- އަވަސް ފޮޓޯ: އަހުމަދު ޝުރާެއު\nއަނިޔާވެރި ގޮތަކަށް މަރާލި މުހައްމަދު އިބްތިހާލުގެ ހަށިގަނޑު ބަލައި ކްރައިމް ސީން ރިޕޯޓް ހެދި ފުލުހުންގެ އޮފިސަރު މިއަދު ހެކިބަސް ދޭން ހާޒިރު ކުރުމުން ކުރާނެ ސުވާލެއް ނެތް ކަމަށް އިބްތިހާލުގެ މަންމަ އާފިޔާ މުހައްމަދު މަނިކު ބުނެފި އެވެ.\nއިބްތިހާލަށް އަނިޔާކޮށް މަރާލި މައްސަލާގައި އާފިޔާގެ މައްޗަށް ދެ ދައުވާއެއް ދައުލަތުން ކުރެ އެވެ. އެއީ ގަސްދުގައި ކުއްޖަކު މަރާލި ކަމުގެ ދައުވާ އާއި އަމުރަށް ނުކިޔަމަންތެރިވުމުގެ ދައުވާ އެވެ.\nއެ މައްސަލާގައި މިއަދު ބޭއްވި އަޑުއެހުމުގައި ދައުލަތުން ކުރި ސުވާލުތަކަށް ޖަވާބު ދެމުން ފުލުސް މީހާ ބުނީ އިބްތިހާލުގެ ހަށިގަނޑު ބެލި ބެލުމުން ދުވަސްވީ ޒަހަމްތަކެއްގެ ލަކުނުތަކާއި ގިނަ ވަގުތު ނުވާ ޒަހަމްތަކެއް ވެސް ފެނުނު ކަމަށެވެ. އެގޮތުން ކަންފަތާއި ކުރިމަތި ފަރާތް އަދި ކަރުގައި ގިނަ އިރުތަކެއް ނުވާ ޒަހަމްތަކެއް ހުރި ކަމަށް އޭނާ ބުންޏެވެ.\nއޭނާއާ ސުވާލު ކުރުމަށް އާފިޔާއަށް ފުރުސަތު ދިނުމުން އޭނާ ބުނީ ކުރާނެ ސުވާލެއް ނެތް ކަމަށެވެ.\nމި ދެ ދައުވާއަށް ވެސް މީގެ ކުރިން އާފިޔާ ވަނީ އެއްބަސްވެފަ އެވެ. އެ ދައުވާގެ ޝަރީއަތުގެ މަޖިލީހުގައި އެތައް ފަހަރަކު އިބްތިހާލަށް އަނިޔާކުރި ކަމަށް އާފިޔާ ބުނެފައިވެ އެވެ. އަދި އިބްތިހާލަށް އަނިޔާ ކުރަނީ އެއީ "ބައްޕަ ނެތް" ކުއްޖަކަށް ވާތީ ކަމަށް ވެސް ބުނެފައިވެ އެވެ.\nއޭނާ ތަހުގީގުގައި ވެސް އިބްތިހާލު މަރުވި ދުވަހު ކުރި އަނިޔާތައް ވަރަށް ތަފްސީލްކޮށް ކިޔައި ދީފައިވެ އެވެ. އަދި ތަހުގީގުގައި ބުދެއް ބޭނުން ކޮށްގެން އިބްތިހާލަށް ދިން އަނިޔާތައް ދައްކާފައިވެސްވެ އެވެ. އެ ތަހުގީގު ބަޔާން ޝަރީއަތުގެ މަޖިލީހުގައި އިއްވުމުން އެއީ ތެދެއް ކަމަށް ވެސް އާފިޔާ ބުނެފައިވެ އެވެ.\nއޭނާ އިއުތިރާފު އަނބުރާ ގެންދިޔައީ އޭނާގެ އަވަށްޓެރިއެއްގެ ހެކި ބަސް ނެގުމަށް ބޭއްވި އަޑުއެހުމުގަ އެވެ. އެ އަޑުއެހުމުގައި އާފިޔާ ބުނީ އިބްތިހާލަށް އޭނާ އަނިޔާ ކޮށްފައި ނުވާނެ ކަމަށެވެ. އޭނާ ކުރިން އިބްތިހާލަށް އަނިޔާކުރި ކަމަށް އިއުތިރާފްވީ ބަޔަކު ބިރު ދައްކައި މަޖުބޫރު ކޮށްގެން ކަމަށެވެ. އޭނާ އިއުތިރާފު ވެފައިވާ ބަޔާނެއް ދައުލަތުން ދެއްކުމުން ވެސް އާފިޔާ ބުނީ އެއީ ދޮގު ބަޔާނެއް ކަމަށެވެ. އޭގައި އާފިޔާ ސޮއި ވެސް ކޮށްފައިވެ އެވެ. ނަމަވެސް އާފިޔާ ބުނީ އޭނާ ސޮއި ކުރުމަށް އެ ބަޔާން ބަޔަކު ދީފައި ނުވާ ކަމަށެވެ. އޭނާ ވަނީ އިބްތިހާލަށް އަނިޔާ ނުކުރާ ކަމަށް ބުނެ މައްސަލާގައި ދެން ކުރިއަށް ދާން ބޭނުން ވަނީ ގާނޫނީ ވަކީލަކާއެކު ކަމަށް ބުނެފަ އެވެ.\nއާފިޔާގެ މައްސަލާގައި އެންމެ ފުރަތަމަ އާޒިމާ ޝުކޫރު ވަކީލެއްގެ ދައުރު އަދާ ކުރެއްވި އެވެ. ނަމަވެސް އޭރު ވެސް އާފިޔާ ގެންދިޔައީ ވަކީލަކު ބޭނުން ނުވާ ކަމަށް ބުނަމުންނެވެ. އާޒިމާ އެ މައްސަލަ ދޫކޮށްލެވީ ސަރުކާރުން މަގާމެއް ލިބި ވަޑައިގަތުމުންނެވެ. އެތައް އަޑުއެހުމެއްގައި ދައުލަތުން ވަކީލަކު ހަމަޖައްސައިދޭން އެދުމުން ވެސް އާފިޔާ އެކަމާ ދެކޮޅު ހަދާފައިވެ އެވެ. ވަކީލަކު ބޭނުންވާ ކަމަށް ބުނެފައިވެސް އެންމެ ފަހުން ބޭއްވި އަޑުއެހުމުގައި އަނެއްކާވެސް ވަނީ ވަކީލަކު ބޭނުން ނުވާ ކަމަށް ބުނެފަ އެވެ. މިއަދުގެ އަޑުއެހުމަށް ވެސް އޭނާ އައީ ވަކީލަކާ ނުލަ އެވެ.\nމަރުގެ މައްސަލާގައި ދައުލަތުން އާފިޔާއާ ދެކޮޅަށް ޖުމްލަ 19 ހެއްކެއް ހުށަހެޅި އެވެ. އެންމެ ފުރަތަމަ އާފިޔާ، ދައުވާއަށް އެއްބަސްވުމުން ދައުލަތުން އެދުނީ އޭގެ ތެރެއިން ތިން ހެއްކެއްގެ ހެކި ބަސް ނެގުމަށެވެ. ނަމަވެސް އާފިޔާ މަރުގެ ދައުވާއަށް ވެސް އިންކާރު ކުރާތީ އެ ހުރިހާ ހެކިންގެ ހެކި ބަސް ނަގައިދިނުމަށް ދައުލަތުން އެދިފައިވެ އެވެ.\nއެތައް އަނިޔާއެއް ދިނުމަށްފަހު އިބްތިހާލު މަރާލާފައިވަނީ 2015 ވަނަ އަހަރު އެވެ. މީގެކުރިން ޝަރީއަތުގެ މަޖިލީހުގައި އޭނާގެ އަވަށްޓެރިއެއް ހެކި ބަސް ދެމުން ބުނެފައިވަނީ އިންތިހާލުގެ އަތުގައި ހިފައިގެން ދަމުން "ތަޅާ ތަޅާ މަރާލަންވީއޭ، އޭރަށް މީހުން ކިޔާނެ އެއްޗެއް ނޯންނާނެއޭ" އާފިޔާ ގޮވަމުން ދިޔަ ކަމަށެވެ. އަދި އިބްތިހާލު މަރުވި ދުވަހުގެ ކުރީ ރޭ އާފިޔާ އޭނާގެ ހަގު އަންހެން ދަރި އީރާ ގައިގާ ފަން ތޮށިގަނޑަކުން ޖެހުމުން ހޭނެތުނު ކަމަށް އާފިޔާ ބުނި ކަމަށް ވެސް އޭނާ ބުންޏެވެ.\nއެންމެ ފުރަތަމަ އާފިޔާގެ ޝަރީއަތް ކުރިއަށް ގެންދެވީ ގާޒީ މުހުތާޒު ފަހްމީ އެވެ. ގާޒީ މުހުތާޒު މިހާރު ވަނީ ކުރިމިނަލް ކޯޓުން ވަކިވެވަޑައިގެންފަ އެވެ. މިހާރު އާފިޔާގެ ދެ މައްސަލަ ވެސް ބައްލަވަނީ ގާޒީ މުހައްމަދު ސަމީރެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް މުހައްމަދު އިބްތިހާލް